
 讻诇讛 讻诪讜转 砖讛讬讗. 讜讗诐 讬砖 讘讛 诪讜诐 讬砖转拽讜 讜诇讗 讬砖讘讞讜讛 讗讬 谞诪讬 讬砖讘讞讜讛 讘讚讘专 谞讗讛 砖讬砖 讘讛 讻讙讜谉 讘注讬谞讬讛 讗讜 讘讬讚讬讛 讗诐 讛诐 讬驻讜转 讜讘''讛 讗讜诪专讬诐 讬砖讘讞讜讛 诇讙诪专讬 讚讻砖诪讝讻讬专讬谉 诪讛 砖讬砖 讘讛 诇砖讘讞 诪讻诇诇 讚砖讗专 诇讙谞讗讬: 讬砖讘讞谞讜 讘注讬谞讬讜 讗讜 讬讙谞谞讜 讘注讬谞讬讜. 讜讘''砖 住讘专讬 讗注''讙 讚讬砖讘讞谞讜 讘注讬谞讬讜 讗讬谉 诇讛诐 诇讞讻诪讬诐 诇转拽谉 诇讛讝拽讬拽 诇讜诪专 砖拽专 讚讛转讜专讛 讗诪专讛 诪讚讘专 砖拽专 转专讞拽: 砖讬讟转讬讛 诇住讘讗. 驻专''讞 诇砖讜谉 砖讬讟讛 讜讛讚住 (讬砖注讬讛 诪''讗) 讗注''讙 讚诇讗 讛讜讬 诪诪砖 诪讬谉 讗讞讚 诪''诪 砖谞讬讛诐 诪讬谉 讗专讝 讜讗''转 讜诪谞讗 诇讬讛 讚讘砖讘讬诇 讻谉 讝讻讛 讜讬''诇 讚注诪讜讚 讚谞讜专讗 讛讬讛 讻注讬谉 砖讬讘砖讗 讚讛讚住 讻讚讗诪专讬谞谉 讘讘专讗砖讬转 专讘讛 (驻' 住讗) 谞讞转 砖讬讘砖讗 讚谞讜专讗 讜讗讬转注讘讬讚讗 讻注讬谉 砖讬讘砖讗 讚讛讚住 讜讗驻住拽转 讘讬谉 讚讬讚讬讛 诇讞讘专讜讛讬 讗诪专讬 讞诪讬转 讛讚讬谉 住讘讗 讚拽讗讬 砖讬讘砖讗 讚谞讜专讗 拽讜诪讬讛 诪砖讜诐 讚注讘讬讚 拽诪讜讛讬 讚讻诇转讗: 诪诇讱 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇. 讗注''讙 讚诇讗 讛讬讛 诪诇讱 讙诪讜专 讻讚诪砖诪注 讘讗诇讜 谞讗诪专讬谉 (住讜讟讛 讚祝 诪讗.) 诪''诪 讛讬讜 谞讜讛讙讬谉 讘讜 讻讘讜讚 讻诪诇讱 讙诪讜专: 驻专砖转 讚专讻讬诐 讛讜讗讬. 讛讻讗 诇讗 诪爪讬 诇砖谞讜讬讬 诪爪讜讛 砖讗谞讬 讻讚诪砖谞讬 讘讗诇讜 谞讗诪专讬谉 (讙''讝 砖诐) 讙讘讬 砖拽专讗 诪注讜诪讚 讚讛转诐 诪爪讜讛 讛讜讗 砖讬砖 诇诪诇讱 诇讞诇讜拽 讻讘讜讚 诇转讜专讛 讛讞砖讜讘讛 诪诪谞讜 讗讘诇 讛讻讗 诇讬讻讗 诪爪讜讛 讚讻讘讜讚讜 注讚讬祝 诪讻讘讜讚 讛讻诇讛: [转''专 诪注讘讬专讬谉 讗转 讛诪转 诪诇驻谞讬 讛讻诇讛. 诪讻讗谉 诪砖诪注 讻砖讬砖 讗讘诇 讜讞转谉 讘讘讬转 讛讻谞住转 讛讞转谉 讬讜爪讗 转讞诇讛 讜砖讜砖讘讬谞讬讜 讜砖讜讘 讬讜爪讗 讛讗讘诇 讜诪谞讞诪讬讜 讜讙诐 讛拽专讜讘讬诐 诇讞转谉 讜诇讗讘诇 讬讗讻诇讜 讘讘讬转 讛讞转谉 讗诐 讬专爪讜 讚讛讗 讻讘讜讚讜 拽讜讚诐 讜讻谉 讘讘拽专 讻砖诪讜诇讬讻讬诐 讛讻诇讛 诇讘讬转 讛讞转谉 诪讜诇讬讻讬谉 讛讻诇讛 转讞诇讛 讗诐 讬砖 诪转 讘注讬专 讗讜 讬拽讘专讜讛讜 拽讜讚诐 砖讬讙讬注 讛讝诪谉 讚讛讻谞住转 讻诇讛. 诇讛专讗讘讬''讛]: 诪讘讟诇讬谉 转诇诪讜讚 转讜专讛 诇讛讜爪讗转 讛诪转. 讜拽砖讛. 讚讘讛诇讻讜转 讚专讱 讗专抓 讗诪专 专''注 转讞诇转 转砖诪讬砖讬 诇驻谞讬 讞讻诪讬诐 驻注诐 讗讞转 讛讬讬转讬 诪讛诇讱 讘讚专讱 讜诪爪讗转讬 诪转 诪爪讜讛 讜谞讟驻诇转讬 讘讜 讚' 诪讬诇讬谉 注讚 砖讛讘讗转讬讜 诇讘讬转 讛拽讘专讜转 讜拽讘专转讬讜 讜讻砖讘讗转讬 讜讛专爪讬转讬 讚讘专讬 诇驻谞讬 专''讗 讜专' 讬讛讜砖注 讗诪专讜 诇讬 注诇 讻诇 驻住讬注讛 讜驻住讬注讛 讻讗讬诇讜 砖驻讻转 讚诐 谞拽讬 讜讬''诇 讚讛转诐 诇讗讜 诪砖讜诐 讘讬讟讜诇 转讜专讛 讗诇讗 诪砖讜诐 讚诪转 诪爪讜讛 拽谞讛 诪拽讜诪讜 讜讛讬讛 诇讜 诇拽讜讘专讜 讘诪拽讜诐 砖诪爪讗讜 讜讻谉 诪砖诪注 讘诪住' 砖诪讞讜转 (驻''讚) 讚拽讗诪专 诪转 诪爪讜讛 拽谞讛 诪拽讜诪讜. 讜讛注讜讘专 注诇 讚讘专讬 讞讻诪讬诐 讞讬讬讘 诪讬转讛' 讜讻谉 讗诪专 专' 注拽讬讘讗 转讞诇转 转砖诪讬砖讬 讻讜' 讜讛专''专 讬讛讜讚讛 诪拽讜专讘讬''诇 转讬专抓 讚讛转诐 诪砖讜诐 讚讘讬讟诇 注爪诪讜 诪砖讬诪讜砖 转''讞 拽讗诪专 讚讙讚讜诇 砖讬诪讜砖讛 讬讜转专 诪诇讬诪讜讚讛: 诇讛讜爪讗转 讛诪转. 诇讗 讘诪转 诪爪讜讛 讗讬讬专讬 讗诇讗 讘讻诇 讛诪转讬诐 讜讗注''讙 讚讘驻''拽 讚诪讙讬诇讛 (讚祝 讙: 讜砖诐) 讗讜诪专 驻砖讬讟讗 讚诪转 诪爪讜讛 讜转诇诪讜讚 转讜专讛 诪转 诪爪讜讛 注讚讬祝 讚转谞讬讗 诪讘讟诇讬谉 转''转 诇讛讜爪讗转 讛诪转 谞拽讟 诪转 诪爪讜讛 讗讙讘 诪讬诇讬 讗讞专讬谞讬 讚讛转诐 讚讛讜讜 讚讜讜拽讗 诪转 诪爪讜讛 讜讛讗 讚讗诪专 讘讗诇讜 诪讙诇讞讬谉 (诪讜''拽 讚祝 讻讝:) 诪转 讘注讬专 讻诇 讘谞讬 讛注讬专 讗住讜专讬诐 讘注砖讬讬转 诪诇讗讻讛 讜诪讜拽讬 诇讛 讘讚诇讬讻讗 讞讘专讜转讗 讗讘诇 讗讬 讗讬讻讗 讞讘专讜转讗 诪讜转专讬谉 讛砖讗专 驻讬专讜砖 讞讘专讜转讗 砖谞讞诇拽讜 讘谞讬 讛注讬专 诇讞讘讜专讜转 砖转注住讜拽 讻诇 讗讞转 讘诪转 砖诇讛 讘驻谞讬 注爪诪讛 讛讬讬谞讜 砖诇讗 讘砖注转 讛讜爪讗讛 讗讘诇 讘砖注转 讛讜爪讗讛 讻讜诇诐 爪专讬讻讬谉 诇讘讗: 

专诪讘"谉

[诪转讜专转 讛讗讚诐:] 转"专 诪注讘讬专讬谉 讗转 讛诪转 诪诇驻谞讬 讛讻诇讛 讜讝讛 讜讝讛 讘砖讘讬诇 诪诇讱 讬砖专讗诇. 讗诪专讜 注诇讬讜 注诇 讗讙专讬驻住 讛诪诇讱 砖注讘专 诇驻谞讬 讛讻诇讛 讜砖讘讞讜讛讜 讞讻诪讬诐 讜讻讜'. 驻讬' 诪注讘讬专讬' 讗诐 驻讙注讜 讝讛 讘讝讛 讘讚专讱. 讜讛讜讗 讛讚讬谉 诇讛拽讚讬诐 讻诇讜诪专 讗诐 讗讬谉 讘注讬专 讻讚讬 诇讝讛 讜诇讝讛 诪拽讚讬诪讬谉 讜诪讻谞讬住讬谉 讗转 讛讻诇讛 诇讞讜驻讛 讜讗讞"讻 拽讜讘专讬谉 讗转 讛诪转. 讜转谞讬讗 讘讗讘诇 (驻专拽 讬"讗) 讛诪转 讜讛讻诇讛 砖讛讬讜 诪转拽诇住讬谉 讜讘讗讬谉 讝讛 讻谞讙讚 讝讛 诪注讘讬专讬谉 讗转 讛诪转 诪诇驻谞讬 讛讻诇讛 诪驻谞讬 砖讗诪专讜 讻讘讜讚 讛讞讬讬诐 拽讜讚诐 诇讻讘讜讚 讛诪转讬诐. 讛诪诇讱 讜讛讻诇讛 诪注讘讬专讬' 讗转 讛讻诇讛 诪诇驻谞讬 讛诪诇讱. 讗讙专讬驻住 讛诪诇讱 注讘专 诪诇驻谞讬 讛讻诇讛 讜砖讘讞讜讛讜. 讗诪专讜 诇讜 讜诪讛 专讗讬转. 讗诪专 诇讛诐 讗谞讬 谞讜讟诇 讻转专讬 讘讻诇 讬讜诐 讜讝讗转 转讟讜诇 讻转专讛 砖注讛 讗'. 讜讗讬 拽砖讬讗 诇讱 讛讛讬' 讚转谞讬' 讛转诐 讘讗讘诇 (驻专拽 讬"讘) 讻讱 讛讬讜 讞讘讜专讜转 砖讘讬专讜砖诇讬诐 注讜砖讬谉. 讗诇讜 讘讘讬转 讛讗讘诇 讜讗诇讜 讘讘讬转 讛诪砖转讛. 讘讬转 讛讗讘诇 讜讘讬转 讛诪砖转讛 讘讬转 讛讗讘诇 拽讜讚诐. 砖讘讜注 讛讘谉 讜诇讬拽讜讟 注爪诪讜转 砖讘讜注 讛讘谉 拽讜讚诐. 讞住讬讚讬诐 讛专讗砖讜谞讬诐 讛讬讜 诪拽讚讬诪讬谉 讘讘讬转 讛讗讘诇 诇讻诇谉. 砖谞讗诪专 讟讜讘 诇诇讻转 讗诇 讘讬转 讗讘诇 诪诇讻转 讗诇 讘讬转 诪砖转讛. 讜诪讛 转"诇 讜讛讞讬 讬转谉 讗诇 诇讘讜. 诪讻讗谉 讛讬讛 专' 讗讜诪专 讻诇 诪讬 砖讛讜讗 诪讛诇讱 讗讞专 讛诪讟讛 爪专讬讱 诇讜诪专 讗讞专 讝讛 讗谞讬 诪讛诇讱. 讗诇诪讗 讘讬转 讛讗讘诇 拽讜讚诐. 讛讛讬讗 诇讗讜 讘砖注转 讛讻谞住转 讻诇讛 诇讞讜驻讛. 讗诇讗 讻诇 砖讘注讛. 讚讛讘专讗转 讛讗讘诇 拽讜讚诐 诇讗讻讬诇转 讘讬转 讛诪砖转讛. 讗注"驻 砖讘讝讛 讜砖讘讝讛 诪爪讜讛 诇砖诪转 讞转谉 讜讻诇讛 讜诇讘专讱 诇讛谉 砖砖. 讗诇讗 砖讝讜 砖诇 讗讘诇 拽讜讚诪转. 
讜讘转讜住驻转讗 讚诪讙讬诇讛 (讙,讞) 拽转谞讬: 讗诪专 专' 讗诇讬注讝专 讘专' 爪讚讜拽 讻讱 讛讬讜 讞讘讜专讜转 砖讘讬专讜砖诇诐 谞讜讛讙讬谉. 讗诇讜 诇讘讬转 讛讗讘诇. 讜讗诇讜 诇讘讬转 讛诪砖转讛. 讗诇讜 诇住注讜讚转 谞砖讜讗讬谉. 讜讗诇讜 诇砖讘讜注 讛讘谉. 讜讗诇讜 诇诇讬拽讜讟 注爪诪讜转. 砖讘讜注 讛讘谉 讜诇讬拽讜讟 注爪诪讜转 砖讘讜注 讛讘谉 拽讜讚诐 诪诇讬拽讜讟 注爪诪讜转. 讘讬转 讛诪砖转讛 讜讘讬转 讛讗讘诇 讘讬转 讛诪砖转讛 拽讜讚诐 诇讘讬转 讛讗讘诇. 专' 讬砖诪注讗诇 讛讬讛 诪拽讚讬诐 讘讬转 讛讗讘诇 诇讻诇谉 砖谞讗诪专 讟讜讘 诇诇讻转 讗诇 讘讬转 讛讗讘诇 讻讜'. 讜讝讜 讛讘专讬讬转讗 砖砖谞讜讬讛 讘讗讘诇. 诪砖谞讛 专' 讬砖诪注讗诇 讛讬讗. 讜讛讜讗 讛讜讗 讞住讬讚讬诐 讛专讗砖讜谞讬诐 砖讛讬讜 注讜砖讬谉 讻谉. 
讜讘诪讻讬诇转讗 讗讞专讬转讬 讚讗讘诇 (讗讘诇 专讘转讬) 转谞讬讗. 讬转讜诪讛 诇砖讗转 讜讬转讜诪讛 诇讬讗专住. 讬转讜诪讛 诇砖讗转 拽讜讚诐. 砖讘讜注 讛讘转 讜砖讘讜注 讛讘谉. 砖讘讜注 讛讘谉 拽讜讚诐. 讛诪转 讜讛诪讬诇讛 讛诪讬诇讛 拽讜讚诪转. 砖讝讜 诪爪讜讛 诇讞讬讬诐 讜讝讜 诪爪讜讛 诇诪转讬诐. 讛诪转 讜讛讻诇讛. 讛讻诇讛 拽讜讚诪转. 讛诪诇讱 讜讛诪诇讻讛. 讛诪诇讱 拽讜讚诐. 砖讛讻诇 讞讬讬讘讬谉 讘讻讘讜讚讜 砖诇 诪诇讱. 讘讬转 讛讗讘诇 讜讘讬转 讛诪砖转讛 讘讬转 讛诪砖转讛 拽讜讚诐. 讜讗诐 讬砖 诇讜 驻专谞住讛 讘讬转 讛讗讘诇 拽讜讚诐. 讗讘诇 讜讞转谉 讗讘诇 拽讜讚诐. 诪驻谞讬 砖讛讞转谉 讗讜讻诇 讜诪讗讻讬诇 讗转 讛讗讞专讬诐. 讜讛讗讘诇 讗讬谞讜 讗讜讻诇 注讚 砖讬讗讻讬诇讜讛讜 讗讞专讬诐. 砖谞讗诪专 讟讜讘 诇诇讻转 讗诇 讘讬转 讗讘诇 诪诇讻转 讗诇 讘讬转 诪砖转讛 讘讗砖专 讛讜讗 住讜祝 讻诇 讛讗讚诐 讜讛讞讬 讬转谉 讗诇 诇讘讜. 砖"诪 诪讛讱 诪转谞讬转讗 讘讛讚讬讗 讚讛讻谞住转 讻诇讛 诇讞讜驻讛 拽讜讚诪转 诇讛讜爪讗转讜 砖诇 诪转. 讗诇讗 砖诇讗讞专 砖讻谞住讛 转谞讞讜诪讬 讛讗讘诇 拽讜讚诐 诇砖诪讞转 讛讞转谉 诇讻诇 砖讘注讛. 讜讛讘专讗转 讛讗讘诇 拽讜讚诐 诇诪砖转讛 讛讞转谉. 讗注驻"讻 讗诐 讗讬谉 驻专谞住讛 诇讗 诇讝讛 讜诇讗 诇讝讛 诪拽讚讬诪讬谉 讘讬转 讛诪砖转讛. 砖讻讘讜讚 讛讞讬讬诐 拽讜讚诐. 
讜讘砖讗诇转讜转 讚专讘 讗讞讗 (讘专讗砖讬转 讗,讙). 讘专诐 讗转 爪专讬讱 诇诪讬诇祝 讛讜爪讗转 讛诪转 讜讛讻谞住转 讻诇讛 讗讬讝讛 诪讛谉 拽讜讚诐. 讛讜爪讗转 讛诪转 注讚讬祝. 讚讛讗 讙讘讬 讟讜诪讗讛 讚讜讞讛 诇"转 砖讘转讜专讛, 讚讗诪专讬 专讘谞谉 诇讗讞讜转讜 讗讬谞讜 诪讟诪讗 讗讘诇 诪讟诪讗 讛讜讗 诇诪转 诪爪讜讛. 讗诇诪讗 诪转 诪爪讜讛 讚讜讞讛 诇"转 砖讘转讜专讛. 讗讜 讚讬诇诪讗 讛讻谞住转 讻诇讛 注讚讬祝. 诪砖讜诐 诇讗 转讛讜 讘专讗讛 诇砖讘转 讬爪专讛. 转"砖 讚转谞讬讗 诪注讘讬专讬谉 讗转 讛诪转 诪诇驻谞讬 讛讻诇讛 讜讝讛 讜讝讛 诪诇驻谞讬 诪诇讱 讬砖专讗诇. 讗诇诪讗 讛讻谞住转 讻诇讛 注讚讬驻讗. 讜讻谉 讛讬诇讻转讗. 注"讻 诇讙讗讜谉. 讗诇讗 诪讬讛讜 讘诪转 诪爪讜讛 诇讗 谞讛讬专'. 讚讗砖讻讞谉 诪转 诪爪讜讛 拽讜讚诐 诇转诇诪讜讚 转讜专讛 讜诇注讘讜讚讛. 诇诪拽专讗 诪讙讬诇讛. 讜讚讜讞讛 讟讜诪讗讛. 讜谞讝讬专. 讜驻住讞. 讜诪讬诇讛. 讜诇讗 诪爪讬谞讜 讚讘专 拽讜讚诐 诇讜 讘讻诇 讛转讜专讛 讻诇讛. 讛诇讻讱 诪转 诪爪讜讛 拽讜讚诐 诇讛讻谞住转 讻诇讛. 诪砖讗"讻 讘诪转 讗讞专 讻诪讜 砖讘讬讗专谞讜. 讜讛专"诐 讝"诇 讻转讘. 诪讬 砖讛讬讜 诇驻谞讬讜 诪转 讜讻诇讛. 诪谞讬讞 讗转 讛讻诇讛 讜注讜住拽 注诐 讛诪转. 讜讻谉 讛讜讗 讗讜诪专 诇讘 讞讻诪讬诐 讘讘讬转 讗讘诇. 讜讗讬谉 讛讚讘专 讗诇讗 讻诪讜 砖讻转讘谞讜: 



[诪转讜专转 讛讗讚诐:] 诪讘讟诇讬谉 转"转 诇讛讜爪讗转 讛诪转 讜讛讻谞住转 讻诇讛. 讗诪专讜 注诇讬讜 注诇 专' 讬讛讜讚讛 讘专' 讗诇注讗讬 砖讛讬' 诪讘讟诇 转"转 诇讛讜爪讗转 讛诪转. 讜诇讛讻谞住转 讻诇讛. 讘讚"讗 讘砖讗讬谉 注诪讜 讻诇 爪专讻讜 讗讘诇 讬砖 注诪讜 讻诇 爪专讻讜 讗讬谉 诪讘讟诇讬谉. 讜讻诪讛 讻"爪 讗诪专 专' 砖诪讜讗诇 讘专 讗讬诇讬讗 诪砖诪讬' 讚专讘 转专讬住专 讗诇驻讬 讙讘专讬 讜砖讬转讗 讗诇驻讬 砖讬驻讜专讬. 讜讗诪专讬 诇讛 转专讬住专 讗诇驻讬 讙讘专讬 讜诪讬谞讬讬讛讜 砖讬转讗 讗诇驻讬 砖讬驻讜专讬. 注讜诇讗 讗诪专 讻讙讜谉 讚讞讬爪讬 讙讘专讬 诪讗讘讜诇讗 诇住讻专讬. 驻讬专讜砖 诪驻转讞 讛注讬专 诇拽讘专, 专讘 砖砖转 讜讗讬转讬诪讗 专' 讬讜讞谞谉 讻谞转讬谞转讛 讻讱 谞讟讬诇转讛. 诪讛 谞转讬谞转讛 讘砖砖讬诐 专讬讘讜讗 讗祝 谞讟讬诇转讛 讘砖砖讬诐 专讘讜讗. 讜讛"诪 诇诪讗谉 讚拽专讬 讜转谞讬. 讗讘诇 诇诪讗谉 讚诪转谞讬 讻诇讜诪专 砖砖诪砖 转"讞 讘诇诪讜讚 诇讬转 诇讬' 砖注讜专讗. 
诇讘注诇 讛诇讻讜转: 诇讗 拽专讬. 讻讬 讗讬讻讗 讚诪注住拽讬 讘讬讛 诇讗 诪讘讟诇讬谞谉 讜讛讜讗 讛讚讬谉 诇讗砖讛 讜转讬谞讜拽. 讜专讘 谞讟专讜谞讗讬 讗诪专 讻讬 诇讬讻讗 注砖专讛 诪讘讟诇讬谞谉. 讜讟注诪讗 讚诪住转讘专 讛讜讗. 讚讛讗 讗讬讻讗 拽讚讬砖 讜砖讜专' 讜讘专讻' 讗讘诇讬' 讜诪注诪讚 讜诪讜砖讘 讚讘注讜 注砖专讛. 讜讗讬讻讗 诪讗谉 讚拽讗 诪讜拽讬 诇讛讱 砖诪注转讗 讻讜诇讛 讘诪转 诪爪讜讛 讚讜拽讗. 讜拽讗 讙诪专讬 诇讛 诪讚讗诪专讬谞谉 驻专拽 诪讙诇讛 谞拽专讗转 [讚"讙 注"讘] 驻砖讬讟' 诇讬 诪转 诪爪讜讛 讜转"转 诪"诪 注讚讬祝 讚转谞讬' 诪讘讟诇讬谉 转"转 诇讛讜爪讗转 讛诪转. 讜诇讛讻谞住转 讻诇讛 诇讞讜驻讛. 
讜讗讬讻讗 讚诪驻专砖讬 诇讛 讛讻讬: 诪讜转专 诇讘讟诇 转诇诪讜讚 转讜专讛 诇讛讜爪讗转 讛诪转 讜诇讛讻谞住转 讻诇讛. 讜讛讬讬谞讜 讚拽转谞讬 讗诪专讜 注诇讬讜 注诇 专"讬 讘专 讗诇注讗讬. 砖讛讬' 诪讘讟诇 转"转 诇讛讜爪讗转 讛诪转 讜诇讛讻谞住转 讻诇讛. 讗诇诪讗 砖讗专 专讘谞谉 诇讗 诪讘讟诇讬 讚专砖讜转 拽转谞讬. 诇驻讜诐 讛讻讬 拽讗诪专 专讘讗 驻砖讬讟讗 诇讬 讚诪转 诪爪讜讛. 讚讛讞诪讬专讛 讘讜 转讜专讛 讬讜转专 诪砖讗专 诪转讬诐 注讚讬祝 诪转"转. 讚讛讗 讗驻讬诇讜 砖讗专 诪转讬诐 砖拽讜诇讬谉 讻转"转. 
讜讘讬专讜砖诇诪讬 讘驻专拽 讗讞专讜谉 讚讻诇讗讬诐 (讟,讗) 转讗谞讬 讗讬谉 诪拽讚拽讬谉 讘诪转 讜诇讗 讘讻诇讗讬诐 讘讘讬转 讛诪讚专砖. 专' 讬讜住讛 讛讜讛 讬转讬讘 诪转谞讬 讜讛讜讛 转诪谉 诪讬转讗. 诪讗谉 讚谞驻讬拽 诇讬' 诇讗 讗诪专 诇讬' 讻诇讜诐 诪讗谉 讚讬转讬讘 诇讬' 诇讗 讗诪专 诇讬' 讻诇讜诐. 专' 讗诪讬 讛讜讬 讬转讬讘 诪转谞讬'. 讗诪专 讞讚 诇讞讘专讬讛 讗转 诇讘讜砖 讻诇讗讬诐. 讗"诇 诇专' 讗诪讬 砖诇讞 诪讗谞谉 讜讛讘 诇讬'. 注讚 讻讗谉 讙讬专住讗 讬专讜砖诇诪讬转. 讜谞专讗讛 诇讛诐 诪讻讗谉 讚讛讗 讚转谞讬讗 诪讘讟诇讬谉 转"转 诇讛讜爪讗转 讛诪转. 诪讜转专 诇讘讟诇 拽讗诪专. 
讜讗讬谉 讚注转谞讜 诪住讻诪转 诇驻讬' 讛讝讛 讜诇住讘专讗 讛讝讗转 讗诇讗 诪讘讟诇讬谉 转"转 诇讛讜爪讗转 讛诪转 讞讜讘讛 拽转谞讬. 诇讜诪专 讚讛讜爪讗转 讛诪转 拽讜讚诪转. 讜讚讗诪专讬谞谉 讛转诐 诪转 诪爪讜讛 注讚讬祝 讛"拽 驻砖讬讟讗 诇讬 讚诪转 诪爪讜讛 讜转"转 诪"诪 注讚讬祝 讚讛讗 讗驻讬诇讜 诇砖讗专 诪转讬诐 诪讘讟诇讬谉 转"转 讻诇 砖讻谉 诇诪转 诪爪讜讛. 注讘讜讚讛 讜诪转 诪爪讜讛 诪"诪 注讚讬祝 诪讜诇讗讞讜转讜 讗诇讗 诪转 诪爪讜讛 讜诪拽专讗 诪讙讬诇讛 讗讬讝讛 诪讛谉 注讚讬祝. 讜诪砖讜诐 讚拽讘注讬 注诇讛 诪转 诪爪讜讛 讜诪拽专讗 诪讙讬诇讛 拽讗诪专 讛讻讬 讚讻讜诇讗 诪诇转讗 讘注讬讗. 讜驻砖讟讗 诪砖讜诐 讛讱 讘注讬讗 谞拽讬讟 诇讛. 讜讛讛讬讗 讚转谞讬 讘讬专讜砖诇诪讬 讗讬谉 诪讚拽讚拽讬谉 讘诪转 讜讘讻诇讗讬诐 讘讘讛诪"讚. 讗讬谉 诪讚拽讚拽讬谉 注诇讬讜 诇讛驻砖讬讟讜 砖转"转 讚讜讞讛 诇讗讜 讝讛. 讜讻谉 讗诐 讛讬' 讻讛谉 讬讜砖讘 讘讘讛诪"讚 讜讟讜诪讗讛 诪谉 讛诪转 诪讗讛诇转 注诇讬讜. 讗讬谉 诪爪专讬讻讬谉 讗讜转讜 诇讝讛 诇爪讗转. 讚诪讜转专 诇讛讟诪讗 诪砖讜诐 讚讘专讬 转讜专讛 讜诪讬讬转讬 转专讬谉 注讜讘讚讬 讚讻诇讗讬诐 讜诪转. 讚专' 讬讜住讛 讛讜讛 诪转谞讬 诇转诇诪讬讚讬讜. 讜讛讬' 砖诐 讘砖讻讜谞讛 砖诇讜 诪转. 砖讗讛诇 砖诇讜 谞讻谞住 诇砖诐 讜诪讬 砖讬爪讗 诪转诇诪讬讚讬讜 讛讻讛谞讬诐 诇讗 讗诪专 诇讬' 讻诇讜诐 讜诪讬 砖讬砖讘 讜讚讞讛 讟讜诪讗讛 讘砖讘讬诇 转诇诪讜讚 转讜专讛 诇讗 讗诪专 诇讬' 讻诇讜诐. 
讜讻谉 讛注谞讬谉 讛讝讛 砖谞讜讬 讘讬专讜砖诇诪讬 讘驻专拽 诪讬 砖诪转讜 (讘专讻讜转 讙,讗) 讚讙专住讬谞谉 讛转诐 诪讛讜 砖讬讟诪讗 讻讛谉 诇转诇诪讜讚 转讜专讛. 讚专' 讬讜住讛 讛讜讛 讬转讬讘 诪转谞讬 讜注诇 诪讬转讗. 诪讗谉 讚讬转讬讘 诇讗 讗诪专 诇讬' 讻诇讜诐. 专' 谞讞讜诪讬 讘专讬讛 讚专' 讞讬讬讗 讘专 讗讘讗 诇讗 讛讜讛 注讘专 转讞讜转 讻驻转讛 讚拽住专讬谉 讜专' 讗诪讬 讛讜讛 注讘专. 驻讬' 砖讛讬讛 砖诐 讟讜诪讗讛 讜专' 讗诪讬 讛讬' 注讜讘专 砖讛讬转讛 讚专讱 讘讛诪"讚 注讜讘专转 砖诐. 讜诇讗 讛讬讛 爪专讬讱 诇讛拽讬祝. 讚住讘专 诪讟诪讗 讻讛谉 诇转"转. 专' 讞讝拽讬讛 讜专' 谞转谉 讜专' 讬注拽讘 讘专 讗讞讗 讛讜讜 诪讟讬讬诇讬谉 讘驻诇讟讬讜转讗 讚拽住专讬谉. 讛讙讬注讜 诇讻驻讛 讜驻讬专砖 专' 谞转谉 讛讙讬注讜 诇诪拽讜诐 讟讛专讛 讜讞讝专 讗爪诇谉. 讗诪专 诇讜谉 讘诪讛 讛讜讬转讜谉 注住拽讬谉. 讗诪专 专' 讞讝拽讬' 诇专' 讬注拽讘 讘专 讗讞讗. 诇讗 转讬诪讗 诇讬' 讻诇讜诐. 讗讬谉 诪砖讜诐 讚讘讗砖 诇讬' 讚驻专砖. 砖诪讟诪讗 讻讛谉 诇转诇诪讜讚 转讜专讛 诇讗 讬讚注讬谉 讜讗讬谉 诪砖讜诐 讚讛讜讛 讘讬讬住谉 诇讗 讬讚注讬谉. 讜讝讛讜 注谞讬谉 讛讬专讜砖诇诪讬 讘讘讬专讜专. 讜诪讬讛讜 讘讙诪专讗 讚讬诇谉 诇讗 诪砖诪注 砖转讚讞讛 讟讜诪讗讛 诪砖讜诐 转"转. 讗诇讗 讞讜爪讛 诇讗专抓 讜讘讬转 讛驻专住. 讗讘诇 讟讜诪讗讛 讚讗讜专讬讬转讗 诇讗. 
诪"诪 谞讗诪专 讘诪转 砖讗讬谉 注诪讜 讻诇 爪专讻讜. 讞讬讬讘讬' 诇讘讟诇 转"转 诇讛讜爪讗转讜. 讜讻讘专 讻转讘谞讜 诇诪注诇讛 讝讜 砖砖谞讜讬' 讘讗讘诇 讘讘谞讜 砖诇 专"注. 注讚 讻讗谉 讛讬讬谞讜 讞讬讬讘讬谉 讘转"讞 诪讻讗谉 讜讗讬诇讱 讗谞讬 讜讗转诐 讘讻讘讜讚讜 砖诇 诪转. 讜讛专讘 专讬"抓 讘谉 讙讬讗转 讝"诇 讻转讘 转"转 讜诪转 诪爪讜讛 诪"诪 注讚讬祝. 诪讚转谞讬 讜讻讜' 砖"诪 诇诪转 诪爪讜讛 诪讘讟诇讬谉 讜讗驻讬' 注诐 讛讗专抓. 讜讛"诪 诇诪讗谉 讚拽专讬 讜转谞讬 讗讘诇 诪转 讘注诇诪讗 讚诇讗 拽专讬 讜转谞讬 诇讗 诪讘讟诇讬谞谉 砖讜讜讬谉 讚讘专讬讜 诇讚讘专讬谞讜 讘讚讬谞讬讛诐. 讗讘诇 诪讛 砖驻讬专砖谞讜 讛讜讗 讛谞讻讜谉. 
讬专讜砖诇诪讬 讘驻专拽 讗诇讜 注讜讘专讬谉 (驻住讞讬诐 讙,讝): 谞诪谞讜 讘注诇讬讬转 讘讬转 讗专讜住 讘诇讜讚. 讛诇诪讜讚 拽讜讚诐 诇诪注砖讛. 专' 讗讘讛讜 砖诇讞 诇专' 讞谞讬谞讗 讘专讬讛 诇诪讜专讬 讘讟讘专讬讛 砖诇讞讬谉 讗诪专讬谉 诇讬讛 讙诪讬诇 讞住讚 讛讜讗 砖诇讞 讜讗诪专 诇讬讛 讛诪讘诇讬 讗讬谉 拽讘专讬诐 讘拽住专讬谉 砖诇讞转讬讱 诇讟讘专讬讛. 讜讻讘专 谞诪谞讜 讘注诇讬讬转 讘讬转 讗专讜住 讘诇讜讚. 讛诇诪讜讚 拽讜讚诐 诇诪注砖讛. 专讘谞谉 讚拽住专讬谉 讗诪专讬谉 讛讚讗 讚转讬诪讗 讻砖讬砖 砖诐 诪讬 砖讬注砖讛 诪注砖讛 讛诇诪讜讚 拽讜讚诐. 讚诇讬诪讗 专' 讞讬讬讗 讜专' 讬讜住讗 讜专' 讗诪讬 讞讘砖讜谉. 诪讬讬转讬 拽讜诪讬 专' 讗诇讬注讝专. 讗诪专 诇讜谉 讗谉 讛讬讬转讜谉 讗诪专讬谉 诇讬讛 讙诪诇讬谉 讞住讚 讜诇讗 讛讜讜 转诪谉 讞讜专谞谉 讗诪专讬谉 诇讬讛 诪谞讬讞 讛讜讛 驻讬' 讙诪诇讬谞谉 讞住讚 砖诇讜讜 讗转 讛诪转. 讜讗诪专 诇讛诐 专' 讗诇讬注讝专. 讜诇讗 讛讬讜 砖诐 讗讞专讬诐. 讜诇诪讛 讘讟诇转诐 诪转诇诪讜讚 转讜专讛. 讜讛砖讬讘讜 砖讻谉 砖诇谞讜 讛讬'. 讜谞讛讙谞讜 注诪讜 讚专讱 讗专抓 诇讙诪讜诇 诇讜 讞住讚 讜砖诪注讬谞谉 诪讬谞讛 砖讗讬谉 诪讘讟诇讬谉 转"转 诇诪转 讻砖讬砖 讘注讬专 诪讬 砖讬转注住拽 注诪讜 讻诇 爪专讻讜 讗诇讗 注讜住拽 讘转讜专讛 讜讗讬谞讜 爪专讬讱 诇爪讗转 讜诇专讗讜转 讗诐 讬砖 注诪讜 讻诇 爪专讻讜 讛诐 诇讗讜. 讗诇讗 讻讬讜谉 砖讬砖 砖诐 诪讬 砖讬注砖讛 诪注砖讛 转"转 砖诇讜 拽讜讚诐.
讜讚讜拽讗 诇讛讜爪讗转 讛诪转 讗讘诇 诇砖讗专 爪专讻讬 拽讘讜专转讜 讗讬谉 诪讘讟诇讬谉. 讗诇讗 讻讬讜谉 讚讗讬讻讗 讬讜专砖讬谉 讜诪讞讬讬讘讬 讘拽讘讜专转讜. 讗讬 谞诪讬 讞讘讜专转讛 讚转讬驻诇讙讗 讘讛讜 诪讬转讗 讗讬谉 诪讘讟诇讬谉. 讚讛讗 讗驻讬诇讜 讘诪诇讗讻讛 讚专砖讜转 诪讜转专讬诐. 讻讚讗诪专讬谞谉 诇注讬诇.
讘驻专拽 诪讬 砖诪转 (讚讬"讞 注"讗) 讗诪专 专讞讘讛 讗"专 讬讛讜讚讛 讻诇 讛专讜讗讛 讗转 讛诪转 讜讗讬谞讜 诪诇讜讛讜. 注讜讘专 诪砖讜诐 诇讜注讙 诇专砖 讞专祝 注讜砖讛讜. 讜讗诐 诇讬讜讛讜 诪讛 砖讻专讜 讗诪专 专讘讬 注诇讬讜 讛讻转讜讘 讗讜诪专 诪诇讜讛 讛' 讞讜谞谉 讚诇 讜讙诪讜诇讜 讬砖诇诐 诇讜. 
讜讘讬专讜砖诇诪讬 (讘讬讻讜专讬诐 讙,讙) 讗"专 讬讜住讬 讗讬诇讬谉 讚拽诪讬' 诪拽诪讬 诪讬转讬讗 诇讛 拽讬讬诪讬诐 讗诇讗 诪拽讜诪讬 讗讬诇讬谉 讚讙诪诇讬谉 诇讬' 讞住讚. 讘讛诇讻讜转 讛专讘 专讬"抓 讘谉 讙讬讗转 讝"诇. 砖诪注 诪讬谞讛. 注讜诪讚讬谉 诪诇驻谞讬 讛诪转 讜讻谉 专讗讬谞讜 讞住讬讚讬诐 讜讗谞砖讬 诪注砖讛 注讜砖讬谉 注"讻. 诇讜诪专 砖讗驻讬诇讜 讘诪拽讜诐 砖讗讬谉 诪诇讜讬谉 讗讜转讜 注讜诪讚讬' 诪驻谞讬讜:

讻诇讛 讻诪讜转 砖讛讬讗. 讻诇讜诪专, 诪砖讘讞讬谉 讗讜转讛 讘讗讘专 讬驻讛 砖讘讛, 讜诇讗 砖讬讙谞讛 讗讜转讛 讗诐 讛讬讗 住讜诪讗 讗讜 讞讙专转. 讜讗驻讬诇讜 讛讻讬 拽讗诪专讬 诇讛讜 讘讬转 讛诇诇 讚诪讙谞讛 讗讜转讛 讘注讬谞讬讜, 讚讻讬讜谉 讚讛砖讗专 诪砖讘讞讬谉 讘讻诇诇 讜讝讜 讘讗讘专 诪讗讬讘专讬讛 讛讻诇 讬讜讚注讬谉 砖讬砖 讘讛 诪讜诪讬谉 讘砖讗专 讗讬讘专讬 讛讙讜祝, 讗诇讗 讗讜诪专 讻诇讛 谞讗讛 讜讞住讜讚讛. 讻讱 驻讬专砖 讛诇讜讬 讝爪"诇.



   讛讗 讚讗诪专讬谞谉 讗讛谞讬 诇讬讛 砖讜讟讬转讬讛 诇住讘讗. 讗诐 转讗诪专, 诪谞讗 讬讚注讬谞谉 讚诪砖讜诐 讛讗 讛讜讗 讚讗驻住讬拽 诇讬讛, 讚讬诇诪讗 诪砖讜诐 诪爪讜讜转 讗讞专讜转 砖住讙诇 诇注爪诪讜 讛讬讛, 讘讘专讗砖讬转 专讘讗 (驻专' 谞讟 讗讜转 讚) 讻讚 讚诪讱 专讘讬 砖诪讜讗诇 讘专 专讘 讬爪讞拽 讚讛讜讛 诪专拽讚 讗转诇转 砖讘砖讬谉 讚讛讚住 讜讻讜', 谞讞讜转 砖讘讬砖转讗 讚谞讜专讗 讜讗讬转注讘讬讚转 讻诪讬谉 砖讘讬砖转讗 讚讛讚住, 讜诪砖讜诐 讛讻讬 讬讚注 专讘 讝讬专讗 讚讗讛谞讬讗 诇讬讛 砖讜讟讬转讬讛.



 讛讗 讚讗诪专讬谞谉 诪讘讟诇讬谉 转诇诪讜讚 转讜专讛 诇讛讜爪讗转 讛诪转. 讚讜拽讗 诇讛讜爪讗转讜, 讗讘诇 诇转拽谉 诇讜 爪专讻讬讜, 讻讬讜谉 讚讬砖 讗讞专讬诐 砖讛讜讗 诪讜讟诇 注诇讬讛诐 讗讬谉 诪讘讟诇讬谉 转诇诪讜讚 转讜专讛 诇讛讻讬谉 诇讜 爪专讻讬讜, 讗诇讗 讗诐 讻谉 讛讜讗 诪诪转讬 诪爪讜讛 砖讗讬谉 诇讜 诪转注住拽 讘爪专讻讬讜. 讜讛讗 讚讗诪专讬谞谉 讘诪讜注讚 拽讟谉 (讻讝, 讘) 诪转 讘注讬专 讻诇 讘谞讬 讛注讬专 讗住讜专讬谉 讘注砖讬转 诪诇讗讻讛, 讚讜拽讗 诪诇讗讻讛 讗讘诇 转诇诪讜讚 转讜专讛 诇讗.
讜讛讗 讚讗诪专讬谞谉 讘驻专拽 拽诪讗 讚诪讙讬诇讛 (讙, 讘) 驻砖讬讟讗 诇讬 诪转 诪爪讜讛 讜转诇诪讜讚 转讜专讛 诪转 诪爪讜讛 注讚讬祝, 讚转谞讬讗 诪讘讟诇讬谉 转诇诪讜讚 转讜专讛 诇讛讜爪讗转 讛诪转, 讚砖诪注讬谞讗 诪谞谉 诇讻讗讜专讛 讚讚讜拽讗 诪转 诪爪讜讛 讗讘诇 诇砖讗专 诪转讬诐 诇讗, 讬砖 诇驻专砖, 讚讛转诐 诇讗讜 讚讜拽讗, 讗诇讗 诪砖讜诐 讚讻讜诇讛 砖诪注转讗 讚讛转诐 讗讬讬专讬 讘诪转 诪爪讜讛, 讜讛讻讬 拽讗诪专 驻砖讬讟讗 诇讬 讚诪转 诪爪讜讛 注讚讬祝, 讚讛讗 讗驻讬诇讜 讘砖讗专 诪转讬诐 转谞讬讗 讚诪讘讟诇讬谉. 讜讬砖 诪讬 砖驻讬专砖 (专诪讘"谉 讘砖诐 讗"讚, 专讗"讛, 专讗"砖 住讬' 讛') 讚讛讗讬 诪讘讟诇讬谉 讚讛讻讗 专砖讜转, 诇讜诪专 讚讗讬 讘注讬 诪讘讟诇讬谉 讜讛讛讬讗 讚讛转诐 讞讜讘讛, 讜讛讘讬讗讜 专讗讬讛 诪讚讗诪专讬谞谉 讛讻讗 讗诪专讜 注诇讬讜 注诇 专讘讬 讬讛讜讚讛 讘专 讗讬诇注讬 砖讛讬讛 诪讘讟诇, 讗诇诪讗 讻讜诇讛讜 专讘谞谉 诇讗 诪讘讟诇讬, 讜讛讛讬讗 讚讛转诐, 讛讻讬 拽讗诪专 讻讬讜谉 讚砖讗专讗 讘转诇诪讜讚 转讜专讛 讚讗讬 讘注讬 诪讘讟诇 讻讚转谞讬讗 诪讘讟诇讬谉 讜讻讜', 驻砖讬讟讗 诇讬 讚诪转 诪爪讜讛 讜讚讗讬 注讚讬祝.





专讬讟讘"讗

讘专讬讱 诪转讬讬讱 诇砖诇诐 驻讬'  专砖"讬 讝"诇 讘专讜讱 讘讜讗讱 诇砖诇讜诐 讜诇讗 谞讛讬专讗 讚诇讗 讗砖讻讞谉 讘专讻讛 注诇 讙讜驻讛 砖诇讘讬讗讛 诇讻讱 谞"诇 讘专讜讱 讛诪讘讬讗讱 诇砖诇讜诐 讜讘专讻讛 讛讜讗 诇讛砖"讬 砖讛讘讬讗讱 诇砖诇讜诐: 



讗讛谞讬 诇讬讛 砖讜讟讬转讬' 讜讗诪专讬 诇讬讛 砖讟讜转讬' 驻讬专砖"讬 讝"诇 砖讬讟转讜 讜诪谞讛讙讜 砖讛讜讗 谞讜讛讙 讜专"讬 讝"诇 驻讬专砖 诪诇砖讜谉 讗专讝 砖讬讟讛 砖讗祝 讗专讝 砖讬讟讛 讛讜讗 讻讚讗讬转' 讘诪住讻转 专讗砖 讛砖谞讛 讜讗"转 诪谞讗 讬讚注讬 砖诪驻谞讬 讝讻讜转 诪爪讜讛 讝讗转 讛讬讗 讜讬"诇 砖讛注诪讜讚 讛讬讛 讚讜诪讛 诇讘讚 砖诇 讛讚住 讜讻谉 讘讘专讗砖讬转 专讘讛 诪注讘讬专讬谉 讗转 讛诪转 诪诇驻谞讬 讻诇讛 驻讬' 专讘讬谞讜 讛讙讚讜诇 讛专诪讘"谉 讝"诇 砖讻谉 诇讻诇 讚讘专讬讛诐 拽讜讚诪讬谉 注谞讬讬谞讬 讛诇讻讛 诇驻谞讬 讛诪转 讜诇讛讜爪讗转讜 讜诇讻诇 爪专讻讬讜 讗讜 诇讛转驻专谞住 诪拽讜驻讛 砖诇 爪讚拽讛 讜讻讚讗诪专 讘诪住讻转 砖诪讞讜转 驻"讘 讛诪转 讜讛讻诇讛 讛讻诇讛 拽讜讚诪转 讛诪转 讜讛诪讬诇讛 讛诪转 诪讗讜讞专 讝讛 讻讘讜讚 讛诪转讬诐 讜讝讛 讻讘讜讚 讛讞讬讬诐 讜诪讬谞讛 砖诪注讬谞谉 讚诇注谞讬谉 讛讗讘诇 拽讜讚诐 讜讝讛 砖讗诪专 砖诐 讛讗讘诇 讜讛讞转谉 讗讘诇 拽讜讚诐 砖讝讛 讗讜讻诇 讜诪讗讻讬诇 诇讗讞专讬' 讜讝讛 讗讜讻诇 诪砖诇 讗讞专讬诐 注"讻 讜讝讛 砖诇讗 讻讚讘专讬 讛专诪讘"诐 讝"诇 砖讻转讘 砖讛诪转 注爪诪讜 讛讗讘诇 拽讜讚诐 诇讛讻诇讛 诇讛转驻专谞住 诪拽讜驻' 砖诇 爪讚拽讛 诇诪"讚 谞砖讬讗 讜讻谉 诪诇讱 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇 砖谞讗诪专 砖讜诐 转砖讬诐 注诇讬讱 诪诇讱 砖讬讛讗 讗讬诪转讜 注诇讬讱 驻讬专砖 专砖"讬 讝"诇 讚讗注"讙 砖诇讗 讛讬讛 诪诇讱 讻讚讬谉 讻讚讗讬转讗 讘诪住' 住讜讟讛 讻讬讜谉 砖讛讜讗 诪诇讱 谞讜转谞讬诐 诇讜 讻讘讜讚 驻专砖转 讚专讻讬诐 讛讜讛 驻讬' 讜诇讗 讛讬讛 谞讬讻专 诪注讜诇诐 砖讬讛讬讛 注讜讘专 诪诇驻谞讬 讛讻诇讛 讜砖诪注讬' 诪讬谞讬讛 讚讗驻讬诇讜 诇诪讞讜诇 注诇 讻讘讜讚讜 诇讚讘专 诪爪讜讛 讻讬 讛讗讬 讗讬谉 诇讜 诇诪讞讜诇 讜诪讛 砖讗诪专 砖诐 诪爪讜讛 砖讗谞讬 讛讜讗 诇讻讘讜讚 讛转讜专讛 砖讗祝 讛诪诇讱 讞讬讬讘 诇注砖讜转 诇讛 讻讘讜讚 诪砖讗"讻 讘讝讜 讚讻讘讜讚讜 注讚讬祝 诪讻讘讜讚 讻讜诇谉: 



转"专 诪讘讟诇讬谉 转诇诪讜讚 转讜专讛 诇讛讜爪讗转 讛诪转 讜诇讛讻谞住转 讻诇讛 注讬拽专 讛驻讬专讜砖 讚讘专讬讬转' 讻驻砖讟讬' 讚诪讘讟诇讬谉 讘讞讬讜讘 拽讗诪专 讜诪讛 砖讗诪专 注诇 专' 讬讛讜讚讛 讘专 讗诇注讗讬 诇讗讜 诇诪讬诪专讗 讚砖讗专 专讘谞谉 诇讗 诪讘讟诇讜 讗诇讗 讘讗讜 诇讜诪专 砖讛讚讘专 讞讜讘讛 诇讻诇 讞讻诐 讗驻讬' 谞诪讬 砖转讜专转讜 讗讜诪谞转讜 讻专讘 讬讛讜讚讛 讘专 讗诇注讗讬 讜讛讗 讚拽讗诪专 讘驻"拽 讚诪讙讬诇讛 驻砖讬讟' 诇谉 诪转 诪爪讜讛 讜转"转 诪转 注讚讬祝 诇讗 诇诪讬诪专讗 讚诪"诪 讞讜讘讛 讜砖讗专 讛诪转讬诐 专砖讜转 讗诇讗 诪砖讜诐 讚讘注讬 诇诪讬诪专 诪"诪 讜诪拽专讗 诪讙讬诇讛 诪讗讬 谞拽讬讟 讘讛讻讬 诪转 诪爪讜讛 诇诪讛 砖讗诪专 讘驻"拽 讚讻诇讗讬诐 讘讬专讜砖诇诪讬 转谞讬 讗讬谉 诪讚拽讚拽讬谉 讘诪转 讜诇讗 讘讻诇讬诐 讘讘讛"诪 专' 讬讜住讬 讛讜讛 讬转讬讘 诪转谞讬 讜讛讜讛 转诪谉 诪转讬讬' 诪讗谉 讚谞驻讬拽 诇讗 讗"诇 讻诇讜诐 讜诪讗谉 讚讬转' 诇讗 讗"诇 讻诇讜诐 讛讗讬 诇讗讜 诇注谞讬谉 讛讜爪讗转 讛诪转 讗讬讬专讬 讗诇讗 诇驻谞讬 讻讛谉 砖讛讬讛 砖讜谞讛 讘讘讛诪"讚 讜讛讬讛 砖诐 讗讚诐 讙讜住住 讘住诪讜讱 砖讛讬讛 注讜讘专转 讛讟讜诪讗讛 诇讘讛诪"讚 砖讗诐 专爪讛 诇爪讗转 讻讚讬 砖诇讗 讬讟诪讗 专砖讗讬 讛讜讗 讜讗诐 专爪讛 诇讬讟诪讗 讬讟诪讗 讻讚讬 砖诇讗 讬转讘讟诇 诪转诇诪讜讚讗 讚住讘讬专讗 诇讛讜 诇讘谞讬 诪注专讘讗 讚讟讜诪讗讛 讻讛谞讬诐 讗驻讬' 讘讚讗讜专讬讬转讗 谞讚讞转 诪驻谞讬 转诇诪讜讚 转讜专讛 讜驻诇讬讙讜 讗转诇诪讜讚 讚讬谞谉 砖诇讗 讛转讬专讜 讝讜 讗诇讗 诇讟讜诪讗讛 讚专讘谞谉 讗专抓 讛注诪讬诐 讜讘讬转 讛驻专住 讻讚讗讬' 讘驻"拽 讚注讻讜"诐 讜讻谉 诪讜讻讞 讘讬专讜砖诇诪讬 讘驻专拽 诪讬 砖诪转讜 诪讛讜 砖讬讟诪讗 讻讛谉 诇转诇诪讜讚 转讜专讛 讜讗诪专讬谞谉 专' 讬讜住讬 讛讜讬 诪转谞讬' 讜讻讜' 讜讻谉 讗诪专讜 砖诐 专' 讗诪讬 讛讜讬 讬转讬讘 讜诪转谞讬' 讜讗诪专 讞讚 诇讞讘专讬讛 讗转 诇讘讬砖 讻诇讗讬诐 讗诪专 专' 讗诪讬 砖诇讞 诪讗谞讱 讜讛讘 诇讬讛 注"讻 讜讛讬讬谞讜 诪砖讜诐 讚住"诇 转"转 讚讜讞讛 诇讗讜 讚讻诇讗讬诐 讜讛"谞 讘转诇诪讜讚 讚讬诇谉 讻讚讗讬转' 讘驻' 诪讬 砖诪转讜 讜讛讗 讚讗诪专讬谞谉 讘讬专讜砖诇诪讬 讜诪谞讜谉 讘注谞讬讬转 讘讬转 谞专砖' 讘诇讜讝 转诇诪讜讚 拽讜讚诐 诇诪注砖讛 专' 讗讘讜讛讜 砖诇讞 诇专讘 讞谞讬谞讗 讘专讬讛 诇诪专 讘讟讘专讬讛 砖诇讞谉 讗诪专讬谉 诇讬' 讙诪讜诇 讞住讚讬诐 讛讜讗 砖诇讞 讜讗诪专 诇讬讛 讛诪讘诇讬 讗讬谉 拽讘专讬谉 讘拽住专讬谉 砖诇讞转讬讱 诇讟讘专讬讛 讻讘专 驻专砖讜 注诇讬' 专讘谞谉 讚拽住专讬谉 诪讛讜 讚转讬诪讗 讻砖讬砖 砖诐 诪讬 砖讬注砖讛 诪注砖讛 讗讘诇 讗诐 讗讬谉 砖诐 诪讬 砖讬注砖讛 讛诪注砖讛 拽讜讚诐 诇转诇诪讜讚 注"讻 讜讗"转 讛讻讬 讛讗 讗诪专讬谞谉 讘转诇诪讜讚 讚讬诇谉 讚讗诐 讬砖 讻诇 爪专讻讜 砖诐 讗讬谉 诪讘讟诇讬谉 讜讚讜拽讗 诇讛讜爪讗转 讛诪转 诪讘讟诇讬谉 讗讘诇 诇讗 诇砖讗专 爪专讻讬讜 讻诇 讛讬讻讗 讚诇讗 讛讜讛 诪转 诪爪讜讛 讜讗注"驻 砖讗诪专讜 砖诐 讘诪讜注讚 拽讟谉 诪"诪 讘注讬专 讻诇 讘注诇讬 讗讜诪谞讬讜转 讗住讜专讬谉 讘诪诇讗讻讛 讛讻讗 讚诇讬讻讗 讞讘专转讗 讛转诐 讛讜讗 讘砖讗专 诪诇讗讻讜转 讗讘诇 诇讗 注讜住拽讬诐 讘诪诇讗讻转 砖诪讬诐 讻讬讜谉 砖讬砖 砖诐 讗讞专讬诐 砖讬讟驻诇讜 讘讛诐 讜讛拽砖讜 讘转讜住驻转 注诇 砖诪注转讬谉 诪讚讙专住' 讘讛诇讻讜转 讚专讱 讗专抓 讗专"注 诪转讞诇讛 砖砖诪砖转 诪诇驻谞讬 讞讻诪讬诐 驻注诐 讗讞讚 驻讙砖转讬 讘诪"诪 讜谞讟驻诇转讬 讘讜 讚' 诪讬诇讬谉 注讚 砖讘讗转讬 诇讘讬转 讛拽讘专讜转 讜讻砖讘讗转讬 讜讛专爪讬转讬 讚讘专讬诐 诇驻谞讬 专"讗 讜专' 讬讛讜砖注 讗诪专讜 诇讬 注诇 讻诇 驻住讬注讛 讜驻住讬注讛 砖驻住注转 讻讗诇讜 砖驻讻转 讚诐 谞拽讬 注"讻 讜转讬专抓 专"转 讚讛转诐 诪转 诪爪讜讛 讛讬讛 讜讛讬讛 诇讜 诇拽讜讘专讜 讘诪拽讜诪讜 讚拽讬"诇 诪转 诪爪讜讛 拽讜谞讛 诪拽讜诪讜 讜讛讻讬 诪讜讻讞 (诪"诪 拽谞讛 诪拽讜诪讜) 讘诪住讻转 砖诪讞讜转 砖讗诪专 砖诐 讻谉 讜讻砖注讜讘专 注诇 讚"转 讞讬讬讘 诪讬转讛 讗专"注 驻注诐 讗讞讚 讜讻讜': 



讜讛"诪 诇诪讗谉 讚拽专讬 讜转谞讬 讗讘诇 讚诪转谞讬 诇讬转 诇讬讛 砖注讜专讗 讜诪讗谉 讚诇讗 拽专讬 讜转谞讬 讗诪专 讘砖讗诇转讜转 讚讘注砖专讛 住讙讬 诇讬讛 讜诪讬讛讜 讘住驻专 讛诪爪讜转 诇专讘 诪讗讬专 诪拽讜爪讬 讝"诇 讚注讻砖讬讜 注诇 讻诇 讗讚诐 诪讬砖专讗诇 诪讘讟诇讬谉 诪谉 讛住转诐 砖讻诇诐 诪诇讗讬诐 诪爪讜转 讻专诪讜谉 讜讗讬谉 诇讱 讻诇 讗讞讚 诪讬砖专讗诇 砖讗讬谞讜 讘诪拽专讗 讜讘诪砖谞讛 讜诇讗砖讛 讘注砖专讛 住讙讬 诇讛:





讛诪讗讬专讬

诪爪讜讛 诇砖诪讞 讗转 讛讞转谉 讜讗转 讛讻诇讛 讻讚讬 诇讞讘讘讛 讜讻谉 诪爪讜讛 诇专拽讚 诇驻谞讬讛 讜诇讛转注诇住 讘诪讬谞讬 砖讘讞 讜讘讻诇诇诐 砖讬砖讘讞讜 讗转 讛讻诇讛 讜诇讗 砖讬讚拽讚拽讜 讘讬讜转专 砖诇讗 诇砖讘讞讛 讗诇讗 讘诪讛 砖讬砖 讘讛 讗诇讗 诇砖讘讞讛 讘诪讚讛 讙讚讜砖讛 讗祝 讘讬讜转专 诪谉 讛专讗讜讬 讜诇注讜诇诐 转讛讗 讚注转讜 砖诇 讗讚诐 诪注讜专讘转 注诐 讛讘专讬讜转 讘讻诇 爪讚 砖讗讬谉 讘讻讱 讞诇讜诇 讛砖诐 讜诇讗 讬讛讗 讛讜诇讱 注诪讛诐 讘拽讜 讛讚讬谉 讛谉 讘讚讘讜专 讛谉 讘诪注砖讛 讗诇讗 讬转讬专 驻讬住转 讬讚 诇专讗讜讬 讜驻讬住转 诇砖讜谉 讜驻讬讜住 讚讘专讬诐 诇讻诇 讗讚诐 讜讻诇 讛诪驻诇讬讙 讘注谞讬谞讬诐 讗诇讜 讛专讬 讝讛 诪砖讘讞 讜讗驻讬诇讜 讛讝拽谞讬诐 讗讬谉 谞诪谞注讬谉 诪讝讛 讜诪讙讚讜诇讬 讛讞讻诪讬诐 讛讬讜 诪专讻讬讘讬诐 讗讜转讛 注诇 讻转驻讬讛诐 讗诇讗 砖讚讘专 讝讛 诇讗 讛讜转专 讗诇讗 诇诪讬 砖诪讜爪讗 注爪诪讜 谞拽讬 诪讻诇 讛专讛讜专 讛讗 诇讗讞专 讗住讜专 讗驻讬诇讜 诇讛住转讻诇 讘驻谞讬 讻诇讛 诇讞讘讘讛 注诇 讘注诇讛 诇讗 讛讜转专 讗诇讗 诇诪讬 砖讘拽讬 讘注爪诪讜:



诪注讘讬专讬谉 讗转 讛诪转 诪诇驻谞讬 讛讻诇讛 讜讝讛 讜讝讛 诪诇驻谞讬 讛诪诇讱 讜讗驻讬诇讜 讛讬讛 讛诪诇讱 专讜爪讛 诇注讘讜专 诪诇驻谞讬 讛讻诇讛 讗讬谞讜 专砖讗讬 砖讛诪诇讱 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇 讜诪讻诇 诪拽讜诐 讗诐 讛讬讛 讘驻专砖转 讚专讻讬诐 注讚 砖讗讬谉 讛讚讘专 谞讬讻专 诇讛讚讬讗 砖诪驻谞讬讛 讛讜讗 谞讚讞讛 讜注讘专 诪诇驻谞讬讛 讛专讬 讝讛 诪砖讜讘讞 讜诪注砖讛 讘讗讙专讬驻住 讛诪诇讱 砖注讘专 诪诇驻谞讬 讛讻诇讛 讘驻专砖转 讚专讻讬诐 讜砖讘讞讜讛讜 讞讻诪讬诐 讜讘讘专讬转讗 讚讗讘诇 专讘转讬 驻专拽 讬"讗 讗诪专讜 砖讗祝 讛讜讗 讗诪专 诇住讬注转讜 讗谞讬 讻转专讬 讘讻诇 讬讜诐 讝讜 讗讬谉 讻转专讛 讗诇讗 砖注讛 讗讞转 转讟讜诇 讻转专讛 讜转诇讱:



诪讘讟诇讬谉 转诇诪讜讚 转讜专讛 诇讛讜爪讗转 讛诪转 讜诇讛讻谞住转 讻诇讛 讜讘诪转 诪讬讛讗 讚讜拽讗 讻砖讗讬谉 诇讜 讻诇 爪专讻讜 讗讘诇 讬砖 诇讜 讻诇 爪专讻讜 诇讗 讜讻诪讛 讻诇 爪专讻讜 讗诐 拽专讗 讜砖谞讛 讜诇讗 诇讬诪讚 讛讜讝讻专讜 讘讛 砖讬注讜专讬谉 讘讙诪专讗 讜讛诪诪讜爪注 砖讘讬谞讬讛诐 讜砖专讗讜讬 诇驻住讜拽 讻诪讜转讜 诇讚注转讬 讛讜讗 诪讛 砖讗诪专讜 讻讙讜谉 讚讞讬讬爪讬 讗讬谞砖讬 诪讘讘讗 讚讗讘讜诇讗 注讚 住讬讻专讗 讜谞专讗讛 诇讬 讘驻讬专讜砖讜 砖讻诇 讛讚专讬诐 诪谉 讛讘讬转 砖讛诪转 讗讜 讛讗讘诇 讬讜爪讗讬谉 诪砖诐 注讚 诪拽讜诐 讛拽讘专 讛讜讗讬诇 讜讛诪转 注讜讘专 诇驻谞讬讛诐 讞讬讬讘讬谉 诇诇讜转讜 讗注"驻 砖讬砖 讘诪诇讜讬诐 讬讜转专 诪讻讚讬 爪专讻讜 讗讘诇 讛注讜诪讚讬诐 讘拽爪讛 讛讗讞专 砖讗讬谉 讛诪转 注讜讘专 诇驻谞讬讛诐 驻讟讜专讬谉 讗讞专 砖讬砖 砖诐 讻讚讬 爪专讻讜 讜诇讗 注讜讚 讗诇讗 砖讗祝 讘讟讜诇 诪诇讗讻讛 讘讚讬谉 讝讛 诇讚注转谞讜 讻诪讜 砖讘讬讗专谞讜 讘诪拽讜诪讜 讜讗诐 诇讬诪讚 诇讗讞专讬诐 讗讬谉 诇讜 砖讬注讜专 讗诇讗 讻诇 讛讬讜讚注 讘讚讘专 讬讘讗 讜诪讻诇 诪拽讜诐 讻诇 砖诇讗 拽专讗 讜诇讗 砖谞讛 讗讬谉 诪讘讟诇讬谉 讗诇讗 讘讻讚讬 砖讬转注住拽讜 讘讜 讜讻谉 讻转讜讘 讘砖讗诇转讜转 驻专砖转 讜讬拽专讘讜 讘谞讬 讬砖专讗诇 讜诪讻诇 诪拽讜诐 讻转讘讜 讛讙讗讜谞讬诐 讚讘爪讬专 诪注砖专讛 诇讗 讜讻谉 讛讚讬谉 谞讜转谉 砖讛专讬 讬砖 砖诐 拽讚讬砖 讜砖讜专讛 讜讘专讻转 讗讘讬诇讬诐 讜诪注诪讚 讜诪讜砖讘 砖爪专讬讻讬诐 注砖专讛 讜讬砖 诪驻专砖讬谉 砖诇讗 谞讗诪专讜 讚讘专讬诐 讗诇讜 讗诇讗 诇诪转 诪爪讜讛 讛讗 诇砖讗专 诪转讬诐 砖诪讜讟诇讬谉 注诇 拽专讜讘讬讛诐 讗讬谉 诪讘讟诇讬谉 转诇诪讜讚 转讜专讛 讘砖讘讬诇诐 讜诪诪讛 砖讗诪专讜 讘专讗砖讜谉 砖诇 诪讙诇讛 讙' 注"讘 转诇诪讜讚 转讜专讛 讜诪转 诪爪讜讛 诪转 诪爪讜讛 注讚讬祝 讚转谞讬讗 诪讘讟诇讬谉 转诇诪讜讚 转讜专讛 诇讛讜爪讗转 讛诪转 讜讻讜' 讗诇诪讗 砖诪讜注讛 讝讜 讚讜拽讗 谞讗诪专讛 讘诪转 诪爪讜讛 讛讗 诇砖讗专 诪转讬诐 讗讬谞讜 专砖讗讬 诇讘讟诇 讜讚讘专讬诐 诪砖讘砖讬诐 讛诐 砖诇讗 讗诪专讜 砖诐 转诇诪讜讚 转讜专讛 讜诪转 诪爪讜讛 讗诇讗 讚讗讬讬讚讬 讚讘注讬 诇诪讬转谞讗 注讘讜讚讛 讜诪转 诪爪讜讛 转谞讗 谞诪讬 转诇诪讜讚 转讜专讛 讜诪转 诪爪讜讛 讜诪讻诇 诪拽讜诐 讗祝 诇讻诇 诪转讬诐 讻谉 讜讬砖 诪驻专砖讬诐 砖讘诪转 诪爪讜讛 讬砖 讞讜讘讛 诇讘讟诇 讜讘砖讗专 讛诪转讬诐 专砖讜转 讜诪讘讟诇讬谉 讛讗诪讜专 讻讗谉 驻讬专讜砖讜 诪转讜专转 专砖讜转 讜讛讜讗 砖讗诪专讜 注诇讬讜 注诇 专' 讬讛讜讚讛 讘"专 讗诇注讗讬 砖讛讬讛 诪讘讟诇 转诇诪讜讚 转讜专讛 讜讻讜' 讗诇诪讗 讛讗 砖讗专 讞讻诪讬诐 诇讗 讜讻谉 讛讘讬讗讜 专讗讬讛 诪诪讛 砖讗诪专讜 讘转诇诪讜讚 讛诪注专讘 讘讗讞专讜谉 砖诇 讻诇讗讬诐 讛诇讻讛 讗' 讗讬谉 诪讚拽讚拽讬诐 讘诪转 讜讘讻诇讗讬诐 讘讘讬转 讛诪讚专砖 专' 讬讜住讬 讛讜讛 讬转讬讘 诪转谞讬 讜讛讜讛 转诪谉 诪讬转讗 诪讗谉 讚谞驻拽 诇讗 讗诪专 诇讬讛 讻诇讜诐 诪讗谉 讚讬转讬讘 诇讗 讗诪专 诇讬讛 讻诇讜诐 专' 讗诪讬 讛讜讛 讬转讬讘 诪转谞讬 讜讗诪专 诇讬讛 讞讚 诇讞讘专讬讛 讗转 诇讘讜砖 讻诇讗讬诐 讗诪专 诇讬讛 专' 讗诪讬 砖诇讞 诪谞讱 讜讛讘 诇讬讛 讻诇讜诪专 讚专讱 讻注住 讗诪专 诇讜 讻谉 注诇 砖讚拽讚拽 注诇讬讜 注诇 讝讛 讘讘讬转 讛诪讚专砖 讜讛专讬 诪讻诇 诪拽讜诐 砖讗诪专讜 诪讗谉 讚讬转讬讘 诇讗 讗诪专 诇讬讛 诪讬讚讬 讜诪讻诇 诪拽讜诐 讗讬谉 讛讚讘专讬诐 谞专讗讬谉 砖讗诐 讻谉 诇诪讛 讗诪专讜 讘诪住讻转 诪讜注讚 拽讟谉 讻"讝 注"讘 砖讘讝诪谉 砖讬砖 诪转 讘注讬专 讻诇 讛注诐 讗住讜专讬谉 讘注砖讬讬转 诪诇讗讻讛 注讚 砖讬讛讗 砖诐 讻诇 爪专讻讜 讜讘转诇诪讬讚 讞讻诐 讗祝 讘砖讬砖 砖诐 讻诇 爪专讻讜 讗诇诪讗 讻诇 砖讘转诇诪讬讚 讞讻诐 讗讬谉 讘讜 爪讜专讱 诇诪转 诪爪讜讛 讻诇诇 讗诇讗 讜讚讗讬 讞讜讘讛 讛讬讗 讜诪讛 砖讗诪专讜 注诇讬讜 注诇 专' 讬讛讜讚讛 讘"专 讗诇注讗讬 驻讬专讜砖讜 讗注"驻 砖讛讬转讛 转讜专转讜 讗诪谞讜转讜 讜讻诇 砖讻谉 讛讗讞专讬诐 讜讝讜 砖讘转诇诪讜讚 讛诪注专讘 讘注谞讬谉 讻诇讗讬诐 驻讬专讜砖讜 砖转诇诪讜讚 转讜专讛 讚讜讞讛讜 讜谞专讗讛 砖讘讻诇讗讬诐 砖诇 住讜驻专讬诐 谞讗诪专讛 讜讗祝 讝讜 砖讘诪转 驻讬专讜砖讛 诇注谞讬谉 讟讜诪讗讛 讻讙讜谉 讗讬住讜专 讗讛诇 砖讘诪转 讜讘转诇诪讬讚讬诐 讻讛谞讬诐 谞讗诪专讛 讜讘讟讜诪讗转 住讜驻专讬诐 讻注谞讬谉 讛讗诪讜专 讘讞讜爪讛 诇讗专抓 讜讘讘讬转 讛驻专住 讜讗祝 讻讗谉 讛讬讛 讘砖讻讜谞转 讘讬转 讛诪讚专砖 诪转 砖讛讬讛 讗讬 讝讛 住驻拽 讗讛诇 诪诪谞讜 讘讘讬转 讛诪讚专砖 讜讻谉 讗转讛 诪讜爪讗 讘驻专拽 诪讬 砖诪转讜 讘转诇诪讜讚 讛诪注专讘 讛诇讻讛 讗' 诪讛讜 砖讬讟诪讗 讻讛谉 诇转诇诪讜讚 转讜专讛 谞砖诪注讬谞讬讛 诪谉 讛讚讗 专' 讬讜住讬 讛讜讗 诪转谞讬 讜讻讜' 讻诪讜 砖讻转讘谞讜讛讜 讗诇诪讗 诇注谞讬谉 讟讜诪讗讛 讗讬转诪专:



讜谞砖讜讘 诇注谞讬谉 讛砖诪讜注讛 讜讛讜讗 砖讛讻谞住转 讻诇讛 拽讜讚诪转 诇讛讜爪讗转 讛诪转 讜诇讗 讛讜讝讻专 讘讛 砖讬注讜专 讗诇讗 讻诇 讛讘讗 诇砖诐 讝讜讻讛 砖讻诇 砖讛讜讗 诇讞讘讘讛 讻诇 砖讛诐 专讘讬诐 讬讜转专 讛砖诪讞讛 诪讛讜讚专转 讘讬讜转专:





转讜住驻讜转 专讬"讚

转"专 诪注讘讬专讬谉 讗转 讛诪转 诪诇驻谞讬 讛讻诇讛 讜讝讛 讜讝讛 诪诇驻谞讬 诪诇讱 讬砖专讗诇. 转"专 诪讘讟诇讬谉 转"转 诇讛讜爪讗转 讛诪转 讜诇讛讻谞住转 讻诇讛 讗诪专讜 注诇讬讜 注诇 专"讬 讘专 讗诇注讗讬 砖讛讬讛 诪讘讟诇 转"转 诇讛讜爪讗转 讛诪转 讜诇讛讻谞住转 讻诇讛 讘讚"讗 讻砖讗讬谉 注诪讜 讻诇 爪专讻讜 讗讘诇 讬砖 注诪讜 讻诇 爪专讻讜 讗讬谉 诪讘讟诇讬谉 讜讻诪讛 讻诇 爪专讻讜 讗诪专 专"砖 讘专 (讗讬拽讗) [讗讬谞讬] 诪砖诪讬讛 讚专讘 转诇讬住专 讗诇驻讬 讙讘专讬 讜砖讬转讗 讗诇驻讬 砖讬驻讜专讬 讜讗诪专讬 诇讛 转专讬住专 讗诇驻讬 讙讘专讗 讜诪谞讬讬讛讜 砖讬转讗 讗诇驻讬 砖讬驻讜专讬 驻讬' 诪讻专讬讝讬谉 注诇讬讜 砖讬讘讜讗讜 诇讻讘讚讜 讜讙诐 诪拽讜谞谞讬诐 讜诪住驻讬讚讬诐 讗讜转讜 讘讞诇讬诇讬诐 注讜诇讗 讗诪专 讻讙讜谉 讚讞讬讬爪讬 讙讘专讗 诪讗讘讜诇讗 讜注讚 住讻专讗 驻讬' 诪驻转讞 讛注讬专 注讚 讛拽讘专 专"砖 讜讗讬转讬诪讗 专' 讗诪讬 讜讗讬转讬诪讗 专讘讬 讬讜讞谞谉 谞讟讬诇转讛 讻谞转讬谞转讛 诪讛 谞转讬谞转讛 讘住' 专讘讜讗 讗祝 谞讟讬诇转讛 讘住' 专讘讜讗 讜讛"诪 诇诪讗谉 讚拽专讬 讜转谞讬 讗讘诇 诇诪讗谉 讚诪转谞讬 诇讬转 诇讬讛 砖讬注讜专讗 驻讬' 讚拽专讬 诪拽专讗 讜转谞讬 诪砖谞讛 讗讘诇 注讚讬讬谉 诇讗 砖谞讛 诇转诇诪讬讚讬诐 讗讘诇 诇诪转谞讬 诇转诇诪讬讚讬诐 诇讬转 诇讬讛 砖讬注讜专讗 讜讻转讘 讛诪讜专讛 讜诪诪讬诇讗 砖诪注讬谞谉 讚诇诪讗谉 讚诇讗 拽专讬 讜诇讗 转谞讬 讗讬谉 诪讘讟诇讬谉 转"转 讗诐 讬砖 诇讜 诪转注住拽讬诐 讻讚讬 拽讘讜专讛 讘注诇诪讗 讘砖讗诇转讜转 讚专讘 讗讞讗 诪爪讗转讬 讻谉:





讛专讗"讛

专' 砖诪讜讗诇 讘专 专讘 讬爪讞拽 诪专拽讚 讗转诇转 讗诪专 专' 讝讬专讗 拽讗 诪讻住讬祝 诇谉 住讘讗 讻讬 谞讞 谞驻砖讬讛 讗讬驻住讬拽 诇讬讛 注诪讜讚讗 讚谞讜专讗 讘讬谞讬讛 讜讘讬谉 注诪讗 讜讙诪讬专讬 讚诇讗 诪驻住讬' 讗诇讗 讗讜 诇讞讚 讘讚专讗 讗讜 诇转专讬谉 讘讚专讗. 讗诪专 专' 讝讬专' 讗讛谞讬讗 诇讬讛 砖讜讟讬转讬讛 诇住讘讗 驻专砖讜 讘讘专讗砖讬转 专讘讗 讜谞讞转 注诪讜讚讗 讚谞讜专讗 讜讗讬转注讘讬讚讗 讻诪讬谉 砖讘讬砖转讗 讚讛讚住 讜讝讛讜 砖讛讻讬专讜 砖讝讻讛 讘讗讜转讛 诪爪讜讛:



转"专 诪注讘讬专讬谉 讗转 讛诪转 诪诇驻谞讬 讻诇讛 讜讝讛 讜讝讛 诪诇驻谞讬 诪诇讱 讬砖专讗诇 诇讗 住讜祝 讚讘专 讗诪专讜 讘讚专讱. 砖讛讜讗 讛讚讬谉 诇讻诇 讚讘专讬讛诐 砖讛讻诇讛 拽讜讚诪转 讜讻谉 讗诪专讜 讘诪住讻转 砖诪讞讜转 讘驻讬专讜' 讛诪转 讜讛讻诇讛 讛讻诇讛 拽讜讚诐. 讛诪转 讜讛诪讬诇讛 讛诪讬诇讛 拽讜讚诐 砖讝讛 讻讘讜讚 讛讞讬讬诐 讜讝讛 讻讘讜讚 讛讞讬讬诐. 讜讗注"驻 砖讗诪专讜 讗讘诇 讜讞转谉 讗讘诇 拽讜讚诐 诇讗 诇注谞讬谉 讗讘诇 讗诪专讜. 讗诇讗 诇注谞讬谉 讗讘诇 注爪诪讜 讜诇注谞讬谉 住注讜讚转谉 砖砖转讬讛谉 讻讘讜讚 讛讞讬讬诐 讜讛讟注诐 讻诪讜 砖讗诪专讜 砖诐 砖讝讛 讗讜讻诇 讜诪讗讻讬诇 讗讞专讬诐 讜讝讛 讗讬谞讜 讗讜讻诇 注讚 砖讬讗讻讬诇讜讛讜 讗讞专讬' 讜讻谉 讛讚讬谉 讗诐 讘讗讜 诇讛转驻专谞住 诪拽讜驻讛 砖诇 爪讚拽讛 砖讛讻诇讛 拽讜讚诪转 讜讝讛 砖诇讗 讻讚讘专讬 讛专讘 专' 诪砖讛 讘专 诪讬讬诪讜谉 讝"诇. 讗诪专讜 注诇讬讜 注诇 讗讙专讬驻住 讛诪诇讱 砖注讘专 诪诇驻谞讬 讻诇讛 讜砖讘讞讜讛讜 讞讻诪讬诐. 砖讘讞讜讛讜 诪讻诇诇 讚砖驻讬' 注讘讚 讜讛讗诪' 专讘 讗砖讬 讗注"驻 砖讗诪专讜 谞砖讬讗 砖诪讞诇 注诇 讻讘讜讚讜 讻讘讜讚讜 诪讞讜诇 诪诇讱 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇 讚讻转讬' 砖讜诐 转砖讬诐 注诇讬讱 诪诇讱 砖转讛讗 讗讬诪转讜 注诇讬讱 讛转诐 驻专砖转 讚专讻讬诐 讛讜讬. 讜讗注"讙 讚讗讙专讬驻住 诇讗 讛讜讛 讞讝讬 诇诪诇讻讜转 讻讚讗讬' 讘住讜讟讛 讘讛讚讬讗. 讻讬讜谉 砖谞转诪谞讛 专讗讜讬 诇谞讛讙 讘讜 讻讚讬谞讬 诪诇讻讜':



转"专 诪讘讟诇讬谉 转诇诪讜讚 转讜专讛 诇讛讜爪讗转 讛诪转 讜诇讛讻谞住转 讻诇讛 讜讻讜' 讘讚"讗 讘砖讗讬谉 注诪讜 讻诇 爪专讻讜 讗讘诇 讗诐 讬砖 注诪讜 讻诇 爪专讻讜 讗讬谉 诪讘讟讬诇讬谉 讜讻诪讛 讻诇 爪专讻讜 讗诪' 专讘 讗讬讜讬' 转诇讬住' 讗诇驻讬 讙讘专讬 讜砖讬转' 讗诇驻讬 砖讬驻讜专讬 讜讗诪专讬 诇讛 转诇讜住' 讗诇驻讬 讙讘专讬 讜诪讬谞讬讬讛讜 砖讬转讗 讗诇驻讬 砖讬驻讜专讬 注讜诇讗 讗诪专 讻讙讜谉 讚讞讬讬爪讜 讙讘专讬 诪讗讘讜诇讛 讜注讚 砖讬讻专讗 专讘 砖砖转 讗诪' 讻谞转讬谞转讛 诪讛 谞转讬谞转讛 讘住' 专讘讜讗 讗祝 谞讟讬诇转讛 讘砖砖讬诐专讬讘讜讗 讚讜讜拽讗 诇讛讜爪讗转讜 讜讝讜 讛讬讗 砖注转 讛讜爪讗转讜 讘诇讘讚 讛讗 诇讗讜 讛讻讬 讗讬谉 诪讘讟诇讬谉. 讜讗注"驻 砖讗诪专讜 诪转 讘注讬专 讻诇 讘谞讬 讛注讬专 讗住讜专讬谉 讘诪诇讗讻' 讛"诪 诇砖讗专 讘谞讬 讗讚诐. 诇讛讜爪讬讗 转诇诪讬讚讬 讞讻诪讬' 讛注住讜拽讬谉 讘诪诇讗讻' 砖诪讬诐. 讜讬"讗 诪讘讟诇讬谉 专砖讜转. 讜讛讬讬谞讜 讚讗诪专讬' 讗诪专讜 注诇讬讜 注诇 专"讬 讘专' 讗诇注讗讬 砖讛讬讛 诪讘讟诇 讜讗讬诇讜 讛讬讛 讞讜讘讛 诇讗 讛讜爪专讻讜 诇讗讜诪专讜. 诇驻讬 讚讘专讬讛' 注讜诇' 讬驻讛 讛讗 讚讗诪专讬' 讘诪讙讬诇讛 转诇诪讜讚 转讜专讛 讜诪转 诪爪讜讛 诪转 诪爪讜' 注讚讬祝 讚讜讜拽讗 诪转 诪爪讜讛 讗讘诇 砖讗专 诪转讬诐 诇讗. 讜讛"诪 诇诪讗谉 讚拽讗专讬 讜转讗谞讬 讗讘诇 诇诪转谞讬 诇讬转 诇讬讛 砖注讜专讛. 讜诪讗谉 讚诇讗 拽专讬 讜转谞讬 驻讬专砖讜 讛讙讗讜谞讬诐 讝"诇 讚讘注砖专讛 住讙讬讗. 讜讗转转讗 讜讜讚讗讬 讚讘注砖专讛 住讙讬讗:





砖讬讟讛 诪拽讜讘爪转

讜讛专砖讘"讗 讝"诇 转驻住 注讬拽专 讻诇砖讜谉 专讗砖讜谉 砖驻讬' 讛专讗"砖 讝"诇 讜讝"诇 讻诇讛 讻诪讜转 砖讛讬讗 讻诇讜诪专 诪砖讘讞讬谉 讗讜转讛 讘讗讘专 讬驻讛 砖讘讛 讜诇讗 砖讬讙谞讜 讗讜转讛 讗诐 讛讬讗 住讜诪讗 讗讜 讞讙专转 讜讗驻"讛 拽讗诪专讬 诇讛讜 讘"讛 讚诪讙谞讛 讗讜转讛 讘注讬谞讬讜 讚讻讬讜谉 讚讛砖讗专 诪砖讘讞讬谉 讘讻诇诇 讜讝讜 讘讗讘专 诪讗讘专讬讛 讛讻诇 讬讜讚注讬谉 砖讬砖 讘讛 诪讜诪讬谉 讘砖讗专 讗讬讘专讬 讛讙讜祝 讗诇讗 讗讜诪专 讻诇讛 谞讗讛 讜讞住讜讚讛 讻讱 驻讬专砖 讛专讘 讘谉 诪讬讙砖 讝"诇. 注"讻: 
讜讝"诇 讛专讬讟讘"讗 讝"诇 讻诇讛 讻诪讜转 砖讛讬讗 讬砖 砖驻讬专砖讜 砖讬讗诪专 讛诇砖讜谉 讛住转讜诐 讛讝讛 讜讛讗 讚讗诪专讬谞谉 讬讙谞讜 讘注讬谞讬讜 诪砖讜诐 讚讛讗 谞诪讬 诇砖讜谉 讙谞讗讬 诪砖诪注 诇讗砖讛 讻注讜专讛 讜专砖"讬 讝"诇 驻讬' 诇驻讬 讬讜驻讬讛 讜讞砖讬讘讜转讛 诪拽诇住讬谉 讗讜转讛 讻诇讜诪专 砖讗诐 讬砖 讘讛 诪讜诐 讬砖转讜拽 讗"谞 讬讝讻讜专 讚讘专 谞讗讛 砖诇讛 讚诇讗 住讙讬讗 砖诇讗 讬讛讬讛 讘讛 砖讜诐 讚讘专 谞讗讛 讜讘"讛 讗讜诪专讬诐 讬砖讘讞谞讛 诇讙诪专讬 讻讬 讻砖诪讝讻讬专讬谉 讚讘专 讗讞讚 砖诇 砖讘讞 讘诇讘讚 讙谞讜转 讛讜讗 诇砖讗专 讙讜驻讛 注"讻:
讻诇讛 谞讗讛 讜讞住讜讚讛 讻诇讜诪专 讻诇 讛讻诇讜转 诪砖讘讞讬谉 讗讜转谉 讻谉 讻诇讛 谞讗讛 讜讞住讜讚讛 讻诇讜诪专 讘注诇转 讞谉 讜讞讜讟 砖诇 讞住讚 诪砖讜讱 注诇讬讛. 诪诪讛讚讜专讗 拽诪讗 砖诇 专砖"讬 讝"诇 讻讱 诪爪讗转讬 驻讬' 诇驻讬' 讗驻讬诇讜 砖转讛讬讛 讻注讜专讛 讗驻砖专 讘讞讜讟 砖诇 讞住讚 讜讻讚讗诪专讬谞谉 讙讘讬 讗住转专 讛讬诇讻讱 讗诐 讗驻砖专 诇讛注诇讬诐 诪注讬谞讬 讛讞转谉 诪讛 讘讝讛:


 讬砖讘讞谞讜 讘注讬谞讬讜 讗讜 讬讙谞谞讜 讘注讬谞讬讜. 驻讬' 讚讻诇 砖讛讜讗 诪驻谞讬 讚专讻讬 砖诇讜诐 讗讬谉 讘讜 诪砖讜诐 讚讘专 砖拽专 转专讞拽. 讛专讬讟讘"讗 讝"诇. 讜讝"诇 诇拽讜讟讬 讛讙讗讜谞讬诐 讛讜讬 讗讜诪专 讬砖讘讞谞讜 讘注讬谞讬讜 讻讱 讛讜讗 讚专讱 讗专抓 诇砖讘讞 诪拽讞讜 讘驻谞讬讜 砖诇讗 讬讛讗 诇讜拽讞 注爪讘. 注"讻:


 诪讻讗谉 讗诪专讜 讞讻诪讬诐. 驻讬' 诪讚讘专讬 讘"讛 诪注讜专讘转 注诐 讛讘专讬讜转 驻讬' 讜转讞讬讬讘 讘注讬谞讬 讛讘专讬讜转 诇讛讬讜转 诪讚讘专 讘砖讘讞谉 讗注"驻 砖讗讬谉 讛砖讘讞 讘讛谉 诇讬砖谞讗 讗讞专讬谞讗 转讛讗 讚注转讜 谞讜讞讛 注诐 讛讘专讬讜转 讻讚讬 砖讬拽诇住讜讛讜 讻讜诇谉 讗注"驻 砖讗讬谞讜 讛讙讜谉 讻诇 讻讱 讻诪讜 砖诪拽诇住讬谉 讗转 讛讻诇讛 讗注"驻 砖讗讬谞讛 讛讙讜谞讛. 诪诇拽讜讟讬 讛讙讗讜谞讬诐 讝"诇:


 诪转讬讬讱 诇砖诇诐. 驻讬' 专砖"讬 讝"诇 讘专讜讱 讘讜讗讱 诇砖诇诐 讜诇讗 谞讛讬专讗 讚诇讗 砖讬讬讱 讘专讻讛 注诇 讙讜驻讛 砖诇 讘讬讗讛 诇讻讱 驻专"讬 讘专讜讱 讛诪讘讬讗讱 诇砖诇诐 讜讘专讻讛 讛讬讗 诇砖讬"转 砖讛讘讬讗讜 诇砖诇讜诐. 讛专讬讟讘"讗 讝"诇:


 讗讛谞讬 诇讬讛 砖讜讟讬转讬讛 诇住讘讗. 讗讬讻讗 讚转诪讬讛 诇讬讛 诪谞讗 诇讬讛 诇专讘讬 讝讬专讗 讚诪砖讜诐 讛讗 讛讜讗 讚讗驻住讬拽 讚讬诇诪讗 诪砖讜诐 讚谞驻讬砖讬 讝讻讜转讬讛 讘诪讬诇讬 讗讞专讬谞讬 诪讻诇 讘谞讬 讚专讬讛 讜讛讗 诪讬诇转讗 诪驻专拽讗 讗诪讗讬 讚讗诪专讬谞谉 讘讘专讗砖讬转 专讘讛 [驻' 谞讟 讗讜转 讛] 讻讚 讚诪讬讱 专讘讬 砖诪讜讗诇 讘专 专讘 讬爪讞拽 讚讛讜讛 诪专拽讚 讗转诇转 砖讘砖讬谉 讚讛讚住 讜讻讜' 讜谞讞转 砖讘讬砖转讗 讚谞讜专讗 讜讗转注讘讬讚转 讻诪讬谉 砖讘讬砖转讗 讚讛讚住 讜讗讬转讗 谞诪讬 讘讬专讜' 讘诪住讻转 驻讬讗讛 驻"讙 讜诪讛讗 讬讚注 专讘讬 讝讬专讗 讚砖讜讟讬转讬讛 讚讗住讗 讙专诪讗 诇讬讛. 讛专诪讘"谉 讝"诇:
讜讝"诇 砖讬讟讛 讬砖谞讛 讬"诇 注诪讜讚讗 讚谞讜专讗 讛讬讛 注砖讜讬 讻注讬谉 讘讚讬 讛讚住 讜讘讘专讗砖讬转 专讘讛 讙专住讬' 讻讬 谞讞 谞驻砖讬讛 谞注砖讬转 诇讜 诪讞讬爪讛 砖诇 讛讚住 讘讬谞讜 诇讘讬谉 讛注诐 注"讻:
讜讗诪专讬 诇讛 砖讬讟转讬讛 驻讬' 专砖"讬 讝"诇 砖讬讟转讜 讜诪谞讛讙讜 砖讛讬讛 谞讜讛讙 讜讗驻砖专 讚诇砖讬讟讛 讝讜 谞讬讞讗 诪讗讬 讚讗拽砖讬谞谉 讘住诪讜讱 讚讻讬讜谉 砖讝讛 讛讬讛 诪谞讛讙讜 转诪讬讚 诪砖"讛 讬讚注 专讘讬 讝讬专讗 讚诪谞讛讙讜 讝讛 讙专诪讗 诇讬讛 注诇 讻诇 讘谞讬 讚专讬讛 讜诪砖"讛 谞讚讬 讛讱 诇讬砖谞讗 诪讗讬讚讱 诇讬砖谞讗 讚转谞讬 砖讜讟讬转讬讛 讗讘诇 专"讞 讝"诇 驻讬' 诪诇砖讜谉 讗专讝 砖讟讛 讚讗祝 讛讛讚住 诪讬谉 讗专讝 讛讜讗 讻讚讗讬转讗 讘诪住' 专"讛. 讻谉 讻转讘 讛专讬讟讘"讗 讝"诇 讻谞"诇. 讜讛拽砖讛 诇驻讬' 专"讞 讝"诇 讛讬讬谞讜 砖讜讟讬转讬讛 讜讗驻砖专 讚讻驻讬 砖讛讬讛 谞专讗讛 讘注诪讜讚 讛讻讬 讗诪专讬谞谉 诇讛 讚诇诪专 住"诇 讚谞专讗讛 讘注诪讜讚 讻注讬谉 砖讜讟讬转讗 讚讛讚住 讜诇讛讻讬 讗诪专讬 诇讛 讗讛谞讬 诇讬讛 砖讜讟讬转讬讛. 讜诇诪专 住"诇 谞注砖讛 讛注诪讜讚 讻注讬谉 讗专讝 砖讟讛 讜诇讛讻讬 讗诪专讬 诇讛 砖讬讟转讬讛 讻谞"诇:


 诪讜转专 诇讛住转讻诇 讜讻讜'. 驻讬' 讗注驻"讬 砖砖谞讬谞讜 讻诇 讛诪住转讻诇 讗驻讬诇讜 讘讗爪讘注 拽讟谞讛 砖诇 讗砖讛 讗讬谞讜 诪谞讜拽讛 诪讚讬谞讛 砖诇 讙讬讛谞诐 讻讗讬诇讜 诪住转讻诇 讘诪拽讜诐 讛转讜专祝. 诇讞讘讘讛 注诇 讘注诇讛 驻讬' 讻讚讬 砖讬砖讬讘 讗诇 诇讘讜 砖诪专讜讘 讬驻讬讛 诪住转讻诇讬谉 讘讛 讜诪转讞讘讘转 注诇 讘注诇讛. 诪诇拽讜讟讬 讛讙讗讜谞讬诐 讝"诇:


 讜诇讬转 讛诇讻转讗 讻讜讜转讬讛. 讬砖 诪讬 砖住讜讘专 讚讻诇 讝' 讛讜讗 讚讗讬谉 诪住转讻诇讬谉 讛讗 讘砖注转 讬爪讬讗转讛 讘讛讬谞讜诪讗 砖讛讬讗 砖注转 讛讻谞住转' 诇讞讜驻讛 讜讞讜拽 讛讜讗 砖诪讙诇讬谉 驻谞讬讛 讜诪专讗讬谉 讗讜转讛 诇讘谞讬 讗讚诐 讛诪住转讻诇 讘讛 讗讬谉 讘讻讱 讻诇讜诐 讜讬砖 诪讬 砖讗讜诪专 讻讬讜谉 讚讗诪专讬谞谉 诇讬转 讛诇讻转讗 讻讜转讬讛 讗讬谉 诪住转讻诇讬谉 讘讛 讻诇诇 诇讗 讘砖注转 讛讻谞住转讛 诇讞讜驻讛 讜诇讗 诇讗讞专 讻讱 诇驻讬 砖讗讬谉 诇谞讜 诇讛转讬专 讚讘专 讝讛 讗诇讗 讘专讗讬讛 讜诇讗 诪爪讬谞讜 专讗讬讛 诇讛转讬专讜 讘讛. 讛专讗"诐 讛诇讜讬 讝"诇:
讜讝"诇 转诇诪讬讚讬 讛专讘 专讘讬谞讜 讬讜谞讛 讝"诇 讜诇讬转 讛诇讻转讗 讻讜转讬讛 讬砖 诪驻专砖讬谉 讚讚讜拽讗 讻诇 砖讘注讛 讗讬谞讜 诪讜转专 讗讘诇 讘讬讜诐 讛专讗砖讜谉 砖讛讜讗 注讬拽专 讛讞讘讜讘 讗爪诇 讘注诇讛 诪讜转专 讜讗讜诪专 诪讜专讬 讛专讘 谞专"讜 砖讗驻讬诇讜 讬讜诐 专讗砖讜谉 讜讗驻讬诇讜 砖注讛 讗讞转 讗讬谞讜 诪讜转专 讜讗"转 讻讬讜谉 砖讗讬谞讜 诪讜转专 诇专讗讜转讛 讛讬讗讱 谞讜讻诇 诇诪爪讜讗 注讚讬诐 砖讬专讗讜 讗讜转讛 砖讬爪讗转 讘讛讬谞讜诪讗 讜专讗砖讛 驻专讜注 讬"诇 讚讻讬讜谉 砖专讜讗讬谉 讛讬谞讜诪讗 讗讜 砖讗专 讛讚讘专讬诐 砖讚专讱 诇注砖讜转诐 诇讘转讜诇讛 讜讗讜诪专讬诐 讻诇 讛注讜诇诐 讝讜 讻诇讛 驻诇讜谞讬' 讗讜转讛 讞讝拽讛 讛讬讗 讻诪讜 专讗讬讛 讚讛讗 拽讬"诇 讚住讜拽诇讬谉 讜砖讜专驻讬谉 注诇 讛讞讝拽讛, 讜专讘讬谞讜 诪讗讬专 讛诇讜讬 讝"诇 转讬专抓 讘注谞讬谉 讗讞专 讚讚讜拽讗 诇讛住转讻诇 讗诪专讜 讚讗讬谞讜 诪讜转专 讗讘诇 专讗讬讛 讘注诇诪讗 诇驻讬 砖注讛 讘砖注讛 砖诪讜诇讬讻讬谉 讗讜转讛 诪讜转专. 注"讻:


 诪注讘讬专讬谉 讗转 讛诪转 诪诇驻谞讬 讛讻诇讛. 驻讬' 诪住诇拽讬谉 讗转 讛诪转 诪谉 讛讚专讱 砖讛讻诇讛 注讜讘专转 砖诐 讻砖讛讜诇讻转 诪讘讬转 讗讘讬讛 诇讘讬转 讘注诇讛 讗诐 驻讙注讜 讝讛 讘讝讛 砖讬讚讞' 讛诪转 诪驻谞讬 讛讻诇讛 讚讻讘讜讚 讛讘专讬讜转 注讚讬祝. 讜讝讛 讜讝讛 诪驻谞讬 诪诇讻讬 讬砖专讗诇. 讛注讜讘专 讚专讱 砖诐 砖诪谞讬讞讬谉 讗诇讜 讜讬诇讻讜 讻讜诇诐 讗讞专讬 讛诪诇讱 讚讗诪专 拽专讗 砖讜诐 转砖讬诐 注诇讬讱 诪诇讱 砖转讛讗 讗讬诪转讜 注诇讬讱. 讗讙专讬驻住 讛诪诇讱 砖注讘专 诪诇驻谞讬 讛讻诇'. 驻讬' 驻讙注 讘讚专讱 讘讻诇讛 讜谞住转诇拽 讛讜讗 讜讙讚讜讚讬讜 诪谉 讛讚专讱 砖诇讗 讬谞讬讞讜 讘谞讬 讛讞讜驻讛 讗转 讛讻诇讛 讜诇讘讜讗 讗讞专讬讜. 诪诇拽讜讟讬 讛讙讗讜谞讬诐 讝"诇:
讜讻转讘 讛专诪讘"谉 讝"诇 讚诇讻诇 讚讘专讬讛诐 拽讜讚诪讬谉 注谞讬讬谞讬 讛讻诇讛 诇注谞讬讬谞讬 讛诪转 诇讛讜爪讗转讜 讜诇讻诇 爪专讻讬讜 讗讜 诇讛转驻专谞住 诪拽讜驻讛 砖诇 爪讚拽讛 讜讻讚讗诪专 讘诪住讻转 砖诪讞讜转 讛诪转 讜讛讻诇讛 讛讻诇讛 拽讜讚诪转 讛诪转 讜讛诪讬诇讛 讛诪讬诇讛 拽讜讚诪转 砖讝讛 讻讘讜讚 讛诪转讬诐 讜讝讛 讻讘讜讚 讛讞讬讬诐 注"讻. 讜诪讬谞讛 砖诪注讬谞谉 讚诇注谞讬谉 讛讗讘诇 注爪诪讜 讛讗讘诇 拽讜讚诐 讜讝讛讜 砖讗诪专讜 砖诐 讛讗讘诇 讜讛讞转谉 讛讗讘诇 拽讜讚诐 砖讝讛 讗讜讻诇 讜诪讗讻讬诇 讗讞专讬诐 讜讝讛 讗讜讻诇 诪砖诇 讗讞专讬诐 注"讻. 讜讝讛 砖诇讗 讻讚讘专讬 讛专诪讘"诐 讝"诇 砖讻转讘 砖讛诪转 拽讜讚诐 诇讻诇讛 诇讛转驻专谞住 诪拽讜驻讛 砖诇 爪讚拽讛. 讻谉 讻转讘 讛专讬讟讘"讗 讝"诇:


 砖讘讞讜讛讜 诪讻诇诇 讚砖驻讬专 注讘讚. 讚讛讬讛 讘讗驻砖专 诇讜诪专 讚砖讘讞讜讛讜 诪砖讜诐 讚谞讛讙 拽诇讜转 专讗砖 讘注爪诪讜 诪砖讜诐 诪爪讜讛 讗注"讙 讚砖诇讗 讻讚讬谉 注讘讚 诪"诪 讛讜专讛 注谞讜讛 讬转讬专讛 讜诪讬讛讜 诪"诪 诇讗 砖讬讬讱 诇砖讜谉 砖讘讞讜讛讜 讗诇讗 讘讚讘专 讚砖驻讬专 注讘讚 讜讗讬谉 讘讜 诪讻砖讜诇 注讜谉 讻诇诇. 讗讬谉 讻讘讜讚讜 诪讞讜诇. 驻讬专砖讜 讛讙讗讜谞讬诐 讗讬谉 住讜诪讻讬谉 注诇 诪讞讬诇转 讻讘讜讚讜 讗诇讗 谞讜讛讙讬谉 讘讜 讻讘讜讚 讛专讗讜讬 诇讜. 砖谞讗诪专 砖讜诐 转砖讬诐 注诇讬讱 诪诇讱. 讻转讘 专砖"讬 讝"诇 砖诇驻讬讻讱 专讬讘讛 讛讻转讜讘 砖讬诪讜转 讛专讘讛 诪砖讜诐 讚讗讬谉 讻讘讜讚讜 诪讞讜诇 驻讬' 讚讻诇 砖注讛 砖诪讜讞诇 注诇 讻讘讜讚讜 讛专讬 讻讗讬诇讜 讛住讬专 注爪诪讜 诪诪诇讱 讜爪专讬讱 讗转讛 诇讛砖讬诪讜 注诇讬讱 诪讞讚砖 讜讻转讘讜 转诇诪讬讚讬 专讘讬' 讬讜谞讛 讝"诇 诪诇讱 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇 讚讻转讬讘 砖讜诐 转砖讬诐 注诇讬讱 诪诇讱 讜讚专砖讬' 砖转讛讗 讗讬诪转讜 注诇讬讱 讜讗诐 讻谉 诇讗 讛讬讛 诇讜 诇注砖讜转 讻讚讬 砖讛诐 诇讗 讬诪注讟讜 驻注诪讬诐 讗讞专讜转 诪诪讜专讗讜 讜诪讻讘讜讚讜. 讜诪转专爪讬诐 驻专砖转 讚专讻讬诐 讛讜讗讬 讻诇讜诪专 讛讜讗 注砖讛 讘注谞讬谉 砖诇讗 讬讻讬专讜 砖讛讬讛 诪讜讞诇 注诇 讻讘讜讚讜 讻讬 砖谞讬 讚专讻讬诐 讛讬讜 讜讛专讗讛 诇讛诐 砖诇讗 讛讬讛 专讜爪讛 诇诇讻转 讘讚专讱 砖讛讬转讛 讛讻诇讛 讛讜诇讻转 讗诇讗 讘讚专讱 讛讗讞专转. 注讻"诇 转诇诪讬讚讬 讛专"讬 讝"诇:
讜诪爪讗转讬 讘砖诐 专砖"讬 讝"诇 诪诪讛讚讜专讗 拽诪讗 驻专砖转 讚专讻讬诐 讛讜讗讬 讚专讱 诪转驻爪诇转 讜诪转驻专砖转 诇讻诪讛 讚专讻讬诐 讜砖诐 驻讙注 讘讻诇讛 讜讛讜讗 谞讟讛 诇讚专讱 讛讗讞专转 诇讬诪讬谉 讗讜 诇砖诪讗诇 讜诇讗 谞专讗讛 讻诪住转诇拽 诪诇驻谞讬 讛讻诇讛:
讜讝"诇 讛专讬讟讘"讗 讝"诇 驻专砖转 讚专讻讬诐 讛讜讗讬 驻讬' 讜诇讗 讛讬讛 谞讬讻专 诇注讜诇诐 砖注讜讘专 诪驻谞讬 讛讻诇讛 注"讻. 讜讻转讘 讛专讬讟讘"讗 讝"诇 驻讬' 专"讬 讝"诇 讚讗注"讙 砖诇讗 讛讬讛 诪诇讱 讻讚讬谉 讻讚讗讬转讗 讘诪住讻转 住讜讟讛 诪"诪 讻讬讜谉 砖诪诇讱 谞讜讛讙讬谉 讘讜 讻讘讜讚 讻诪诇讱 注"讻:
讜砖诪注讬谞谉 诪讬谞讛 讚讗驻讬诇讜 诇诪讞讜诇 注诇 讻讘讜讚讜 诇讚讘专 诪爪讜讛 讻讬 讛讗讬 讗讬谉 诇讜 诇诪讞讜诇 讜诪讛 砖讗诪专讜 诪爪讜讛 砖讗谞讬 讛转诐 讛讜讗 诇讻讘讜讚 讛转讜专讛 砖讗祝 讛诪诇讱 讞讬讬讘 诇注砖讜转 诇讛 讻讘讜讚 诪讛 砖讗讬谉 讻谉 讘讝讜 讚讻讘讜讚讜 注讚讬祝 诪讻讘讜讚 讻讜诇谉. 讛专讬讟讘"讗 讝"诇:
讜讝"诇 砖讬讟讛 讬砖谞讛 讜讗"转 诇讬砖谞讬 诇讬讛 诪爪讜讛 砖讗谞讬 讻讚诪转专抓 讛转诐 讘诪住讻转 住讜讟讛 讙讘讬 讗讙专讬驻住 讛诪诇讱 砖拽专讗 诪注讜诪讚 讜砖讘讞讜讛讜 讞讻诪讬诐 讜诪拽砖讛 砖讘讞讜讛讜 诪讻诇诇 讚砖驻讬专 注讘讚 讜讻讜' 讜诪砖谞讬 诪爪讜讛 砖讗谞讬 讬"诇 讻讘讜讚 转讜专讛 砖讗谞讬 讜注讜讚 砖讗诐 讛讬转讛 讛讻诇讛 诪诪转谞转 注讚 砖讬注讘讜专 讗讙专讬驻住 诇讗 讛讬讛 讘讻讱 讻诇讜诐 讜讗讬谉 讘讝讛 讙专讬注讜转 诪爪讜讛 注"讻:


 诪讘讟诇讬谉 转"转 诪驻谞讬 讛讜爪讗转 讛诪转. 讗讬讻讗 讚讗诪专讬 诪讘讟诇讬谉 专砖讜转 讬砖 讘讚讘专 诇讘讟诇 转"转 诪驻谞讬 讛讜爪讗转讜 讜讻谉 谞专讗讛 诪讚讗诪专讬谞谉 讗诪专讜 注诇讬讜 注诇 专讘讬 讬讛讜讚讛 讘专 讗诇注讗讬 砖讛讬讛 诪讘讟诇 讜讻讜' 讜讗诐 讞讜讘讛 诇讘讟诇 讻诇 讛讞讻诪讬诐 讛讬讜 诪转讘讟诇讬谉 诇讻讱 讜讗诪讗讬 谞拽讟 专讘讬 讬讛讜讚讛 讘专 讗诇注讗讬 讜讻谉 诪砖诪注 诪讛讗 讚讗诪专讬谞谉 讘讬专讜砖诇诪讬 讗讬谉 诪讚拽讚拽讬谉 讘诪转 讜讘讻诇讗讬诐 讘讘讬转 讛诪讚专砖 驻讬' 讗诐 专爪讜 诪讘讟诇讬谉 讜讗诐 专爪讜 讗讬谉 诪讘讟诇讬谉 讜讗讬 拽砖讬讗 讛讗 讚讙专住讬' 讘诪住讻转 砖诪讞讜转 讗诪专 专讘讬 注拽讬讘讗 讻讱 讛讬转讛 转讞诇转 转砖诪讬砖讬 诇驻谞讬 讞讻诪讬诐 驻注诐 讗讞转 讛讬讬转讬 诪讛诇讱 讘讚专讱 讜诪爪讗转讬 讘讜 诪转 讜谞讟驻诇转讬 讘讜 讚' 诪讬诇讬谉 讜讻砖讛专爪转讬 讚讘专讬诐 诇驻谞讬 专讘讬 讗诇讬注讝专 讜专讘讬 讬讛讜砖注 讗诪专讜 诇讬 讻诇 驻住讬注讛 讜驻住讬注讛 砖驻住注转 讻讗诇讜 砖驻讻转 讚诐 谞拽讬 讬"诇 讛转诐 诇讗 诪驻谞讬 砖谞转讘讟诇 诪转"转 讗诇讗 诪砖讜诐 讚诇讗 讛讜讛 诇讬讛 诇住诇讜拽讬讛 诪砖诐 讚诪转 诪爪讜讛 拽谞讛 诪拽讜诪讜 讻讚拽转谞讬 专讬砖 诪住讻转 砖诪讞讜转 诪转 诪爪讜讛 拽谞讛 诪拽讜诪讜 讜讛注讜讘专 注诇 讚讘专讬 讞讻诪讬诐 讞讬讬讘 诪讬转讛. 讜转讬诪讛 谞讛讬 讚诪转 诪爪讜讛 拽谞讛 诪拽讜诪讜 讗讘诇 讗诐 专爪讛 诇住诇拽讜 诪砖诐 讘砖讘讬诇 诇讛讜诇讬讻讜 诇讘讬转 讛拽讘专讜转 讜诇拽讜讘专讜 诇讻讘讜讚讜 诪讛 讗讬住讜专讗 讬砖 讘讻讱 讜讛讬讛 讗驻砖专 诇讜诪专 讚注谞砖讜 砖诇 专讘讬 注拽讬讘讗 诇驻讬 砖讗讬谉 诇讛转讘讟诇 讗诇讗 讘砖注讛 砖诪讜爪讬讗讬谉 讗讜转讜 诇拽讜讘专讜 讗讘诇 诪讚拽转谞讬 专讬砖讗 讜讛注讜讘专 注诇 讚讘专讬 讞讻诪讬诐 讜讻讜' 诪砖诪注 砖讛注讜谞砖 讛讬讛 诪驻谞讬 砖讛讝讬讝讜 诪诪拽讜诪讜. 砖讬讟讛 讬砖谞讛:


 讜讛专讬讟讘"讗 讝"诇 讻转讘 讜讝"诇 诪讘讟诇讬谉 转"转 讜讻讜'. 注讬拽专 讛驻讬专讜砖 讚讘专讬讬转讗 讻驻砖讜讟讗 讚诪讘讟诇讬谉 讘讞讬讜讘 拽讗诪专 讜诪讛 砖讗诪专讜 注诇 专讘讬 讬讛讜讚讛 讘专 讗诇注讗讬 诇讗讜 诇诪讬诪专讗 讚砖讗专 专讘谞谉 诇讗 诪讘讟诇讜 讗诇讗 讘讗讜 诇讜诪专 砖讛讚讘专 讞讜讘讛 诇讻诇 讞讻诐 讜讗驻讬' 诇驻谞讬 诪讬 砖转讜专转讜 讗讜诪谞转讜 讻专' 讬讛讜讚讛 讘专 讗诇注讗讬. 讜讛讗 讚讗诪专讬' 讘驻"拽 讚诪讙诇讛 [讙 讘'] 驻砖讬讟讗 诇讬 诪转 诪爪讜讛 讜转"转 诪转 诪爪讜讛 注讚讬祝 讻讚拽转谞讬 讜讻讜' 诇讗讜 诇诪讬诪专讗 讚诪转 诪爪讜讛 讞讜讘讛 讜砖讗专 诪转讬诐 专砖讜转 讗诇讗 诪砖讜诐 讚讘注讬' 诇讜诪专 诪转 诪爪讜讛 讜诪拽专讗 诪讙讬诇讛 诪讗讬 谞拽讟 讘讛讗 诪转 诪爪讜讛. 讜诪讛 砖讗诪专讜 讘驻专拽 讘转专讗 讚讻诇讗讬诐 讘讬专讜砖诇诪讬 [讛"讘] 转谞讬 讗讬谉 诪讚拽讚拽讬谉 讘诪转 讜诇讗 讘讻诇讗讬诐 讘讘讛"诪 专讘讬 讬讜住讬 讛讜讛 讬转讬讘 讜诪转谞讬 讜讛讜讛 转诪谉 诪讬转讗 诪讗谉 讚谞驻讬拽 诇讗 讗"诇 讻诇讜诐 讜诪讗谉 讚讬转讬讘 诇讗 讗"诇 讻诇讜诐 讛讛讬讗 诇讗 诇注谞讬谉 讛讜爪讗转 讛诪转 讛讬讛 讗诇讗 诇注谞讬谉 讻讛谉 砖讛讬讛 砖讜谞讛 讘讘讬转 讛诪讚专砖 讜讛讬讛 砖诐 讗讚诐 讙讜住住 讘住诪讜讱 砖注讜讘专转 讛讟讜诪讗讛 讻砖讬诪讜转 讘讘讬转 讛诪讚专砖 砖讗诐 专爪讛 诇爪讗转 讻讚讬 砖诇讗 讬讟诪讗 专砖讗讬 讜讗诐 专爪讛 诇讬讟诪讗 诪讟诪讗 讻讚讬 砖诇讗 讬转讘讟诇 诪转诇诪讜讚讜 讚住"诇 诇讘谞讬 诪注专讘讗 讚讟讜诪讗转 讻讛谞讬诐 讗驻讬' 讘讟讜诪讗讛 讚讗讜专讬讬转讗 谞讚讞讬转 诪驻谞讬 转"转 讜驻诇讬讙 讗讙诪专讗 讚讬诇谉 砖诇讗 讛转讬专讜 讝讛 讗诇讗 讘讟讜诪讗讛 讚专讘谞谉 讜讘讬转 讛驻专住 讻讚讗讬转讗 讘驻"拽 讚注讘讜讚转 讻讜讻讘讬诐 讜讻谉 诪讜讻讬讞 讘讬专讜砖诇诪讬 讘驻' 诪讬 砖诪转讜 [讛"讗] 砖讗诪专讜 砖诐 诪讛讜 砖讬讟诪讗 讻讛谉 诇转"转 讜讗诪专讬' 专讘讬 讬讜住讬 讛讜讛 诪转谞讬 讜讻讜'. 讜讻谉 讗诪专讜 砖诐 专讘讬 讗诪讬 讛讜讛 讬转讬讘 诪转谞讬 讗诪专 讞讚 诇讞讘专讬讛 讗转 诇讘讜砖 讻诇讗讬诐 讗诪专 专讘讬 讗诪讬 砖诇讞 诪讗谞讬谉 讜讛讘 诇讬讛 注"讻. 讜讛讬讬谞讜 诪砖讜诐 讚住"诇 讚转"转 讚讜讞讛 诇讗讜 讚讻诇讗讬诐 讜讛讗 谞诪讬 讚诇讗 讻讙诪' 讚讬诇谉 讻讚讗讬转讗 讘驻' 诪讬 砖诪转讜 讜讛讗 讚讗诪专讬' 讘讬专讜砖诇诪讬 [驻住讞讬诐 驻"讙 讛"讝] 谞诪谞讜 讘注诇讬讬转 讘讬转 拽住讚讗 讘诇讜讚 讛转诇诪讜讚 拽讜讚诐 讜讻讜' 讻讘专 驻讬专砖讜 注诇讬讛 讛讚讗 讚转讬诪讗 讻砖讬砖 砖诐 诪讬 砖讬注砖讛 诪注砖讛 讜讻讜' 注"讻. 讜讗转讬讗 讻讬 讛讗 讚讗诪专讬谞谉 讘讙诪专讗 讚讬诇谉 砖讗诐 讬砖 讻诇 爪专讻讜 讗讬谉 诪转讘讟诇讬谉 讜讚讜拽讗 诇讛讜爪讗转讜 诪诪砖 诪讘讟诇讬谉 讗讘诇 诇讗 诇砖讗专 爪专讻讬讜 讻诇 讛讬讻讗 讚诇讗 讛讜讛 诪转 诪爪讜讛 讜讗祝 注诇 驻讬 砖讗诪专讜 砖诐 讘诪住讻转 诪讜注讚 拽讟谉 诪转 讘注讬专 讻诇 讘注诇讬 讗讜诪谞讬讜转 讗住讜专讬诐 讘诪诇讗讻讛 讛讬讻讗 讚诇讬讻讗 讞讘专讜转讗 讛转诐 拽讗讬 讘砖讗专 诪诇讗讻讜转 讗讘诇 诇讗 讘注讜住拽讬谉 讘诪诇讗讻转 砖诪讬诐 讻讬讜谉 砖讬砖 砖诐 讗讞专讬诐 砖讬讟驻诇讜 讘讛诐. 注讻"诇 讛专讬讟讘"讗 讝"诇. 讜注讬讬谉 讘驻住拽讬 讛专讗"砖 讝"诇:


 讜讝"诇 讛专诪讘"谉 讝"诇 讛讗 讚讗诪专讬' 诪讘讟诇讬谉 转"转 诇讛讜爪讗转 讛诪转 讚讜拽讗 诇讛讜爪讗转讜 讗讘诇 诇砖讗专 爪专讻讬讜 诇讗 讜讗祝 注诇 讙讘 讚讗诪专讬' 讘诪住讻转 诪"拽 诪转 讘注讬专 讻诇 讘谞讬 讛注讬专 讗住讜专讬谉 讘注砖讬讬转 诪诇讗讻讛 转"转 诇讗 诪讘讟诇讬谞谉 讛讜讗讬诇 砖讗讬谞讜 诪讜讟诇 注诇讬讜 诇拽讜讘专讜 讜讬砖 讬讜专砖讬谉 诇拽讜讘专讜 讜讛讗 讚讗诪专讬谞谉 讘驻"拽 讚诪讙讬诇讛 驻砖讬讟讗 诇讬 诪转 诪爪讜讛 讜转"转 诪转 诪爪讜讛 注讚讬祝 讚转谞讬讗 诪讘讟诇讬谉 转"转 讜讻讜'. 讚砖诪注转 诪讬谞讛 讗讘诇 砖讗专 诪转讬诐 转"转 注讚讬祝. 讬"诇 讚讛讛讬讗 诇讗讜 讚讜拽讗 诪转 诪爪讜讛 讗诇讗 诪讬诇转讗 讻讜诇讛 讚讛转诐 讘诪转 诪爪讜讛 诪讬讬专讬 讜诇讛讻讬 拽讗诪专 驻砖讬讟讗 诇讬 讚诪转 诪爪讜讛 注讚讬祝 讚讛讗 讗驻讬' 讘砖讗专 诪转讬诐 谞诪讬 转谞讬讗 讚诪讘讟诇讬谉 讜讗讬讻讗 诇诪讬诪专 讚讛讗讬 讚诪讘讟诇讬谉 讚讛讻讗 专砖讜转 讻诇讜诪专 讗讬 讘注讬 诪讘讟诇 讜讘讛讛讬讗 讛"拽 讻讬讜谉 讚砖讗专 诪转讬诐 讻转"转 诪转 诪爪讜讛 驻砖讬讟讗 诇讬 讚注讚讬祝 诪讬谞讬讛 讚住诪讬讻谞讗 诇讬' 诪讚讗诪专讬 讗诪专讜 注诇讬讜 注诇 专讘讬 讬讛讜讚讛 讘"讗 砖讛讬讛 诪讘讟诇 讗诇诪讗 砖讗专 专讘谞谉 诇讗 诪讘讟诇讬 讜讗讬谞讜 谞讻讜谉 讗诇讗 诪注砖讛 砖专讗讜 诇专讘讬 讬讛讜讚讛 讘"讗 讛讘讬讗讜 诇专讗讬讛 砖诪讘讟诇讬谉. 注"讻:


 讜讻诪讛 讻诇 爪讜专讻讜 讜讻讜'. 诪讚讬讛讘讬 砖讬注讜专讗 诇讛讜爪讗转 讛诪转 讜诇讗 讬讛讘讬 砖讬注讜专讗 诇讛讻谞住转 讻诇讛 砖"诪 讚诇讬转 诇讛 砖讬注讜专讗. 诪诇拽讜讟讬 讛讙讗讜谞讬诐 讝"诇:
讜讝"诇 转诇诪讬讚讬 讛专讘 专讘讬谞讜 讬讜谞讛 讝"诇 讜诇注谞讬谉 讛讜爪讗转 讻诇讛 谞专讗讛 讚讻讬讜谉 砖讛讜讗 诪驻谞讬 讻讘讜讚 讛讞讬讬诐 诇讞讘讘讛 注诇 讘注诇讛 讚讬 诇讛 讻砖诪讜诇讬讻讬谉 讗讜转讛 诇驻讬 讻讘讜讚讛 讜讬砖 讗讜诪专讬诐 讚诇讙讘讬 讻诇讛 讗讬谉 诇讛 砖讬注讜专 讜诇注讜诇诐 诪讘讟诇讬谉 讻讬 讘专讜讘 注诐 讛讚专转 讛讞转谉 讜讛讻诇讛 讜诪讜住讬祝 讬讜转专 讘砖诪讞讛 讜讘讞讘讜讘 讜讚讬讬拽 讛讻讬 诪讚讗诪专讬谞谉 诪注讘讬专讬谉 讗转 讛诪转 诪驻谞讬 讛讻诇讛 讚诪砖诪注 砖讬讜转专 讛讬讜 讞讜砖砖讬谉 诇讻讘讜讚 讛讻诇讛 诪诇讻讘讜讚 讛诪转 讜讚讬讬拽 谞诪讬 讚拽讗诪专讬谞谉 讻诇 爪讜专讻讜 讜诇讗 拽讗诪专 讻诇 爪专讻诐. 注"讻:


 讻谞转讬谞转讛 讻讱 谞讟讬诇转讛. 诇讗讜 讗谞讟讬诇转 讛讙讜祝 拽讗诪专 讜诇讗讜 讗谞讟讬诇转 谞砖诪讛 拽讗诪专 砖诇讗 谞讬转谞讛 讛讙讜祝 讘砖砖讬诐 专讬讘讜讗 讜诇讗 讛谞砖诪讛 谞讬转谞讛 讘砖砖讬诐 专讬讘讜讗 讗诇讗 讗谞讟讬诇转 转讜专讛 讜谞转讬谞转 转讜专讛 拽讗诪专 讻砖诪讜爪讬讗讬谉 讛诪转 砖拽专讗 讜砖谞讛 诪讚诪讬谉 讛讚讘专 讻讗讬诇讜 转讜专讛 谞讬讟诇讛 讻砖诐 砖拽讘诇讜讛 讘砖砖讬诐 专讬讘讜讗 讻讱 讘砖注讛 砖谞讬讟诇 讘注诇 转讜专讛 爪专讬讻讬谉 诇讛转讻谞住 砖砖讬诐 专讬讘讜讗 讗讬 砖讻讬讞讜 讗讜 诪讗讬 讚讗驻砖专. 讻谉 讻转讘讜 专讘讬' 砖专讬专讗 讜专讘讬谞讜 讛讗讬讬 讙讗讜谉 讝"诇:


 讜讝"诇 转诇诪讬讚讬 专' 讬讜谞讛 讝"诇 讻谞转讬谞转讛 讻讱 谞讟讬诇转讛 讜讻讜'. 驻讬' 砖诪讬转转 讛讞讻诐 讛讬讗 讻谞讟讬诇转 讛转讜专讛 讻讚讗诪专讬谞谉 讛讗 诇诪讛 讝讛 讚讜诪讛 诇住"转 砖谞砖专祝. 讜专讘 讗讞讗 讝"诇 驻讬' 讚诇讛讻讬 诪讚诪讜 诇讛讜 砖讛转讜专讛 拽专讜讬讛 谞专 讚讻转讬讘 讻讬 谞专 诪爪讜讛 讜转讜专讛 讗讜专 讜讛谞砖诪讛 拽专讜讬讛 谞专 讚讻转讬讘 谞专 讗诇讛讬诐 谞砖诪转 讗讚诐. 注"讻:
讜讝"诇 砖讬讟讛 讬砖谞讛 讻谞转讬谞转讛 讘住' 专讬讘讜讗 讚谞砖诪讛 谞诪砖诇讛 诇转讜专讛 讚讻转讬讘 谞专 讗诇讛讬诐 谞砖诪转 讗讚诐 讜讻转讬讘 讻讬 谞专 诪爪讜讛 讜转讜专讛 讗讜专. 讗讘诇 诇诪讗谉 讚诪转谞讬 诇讬转 诇讬讛 砖讬注讜专讗 驻讬' 讚诪转谞讬 砖诇讜诪讚 诇讗讞专讬诐 讜讝讻讬谉 注诇 讬讚讜 讜讗讬转 讚讗诪专讬 砖讟专讞 诇注爪诪讜 讜诇诪讚 转诇诪讜讚讗 讚讙诪' 讜诪讚拽讗 讬讛讬讘 砖讬注讜专讗 诇诪讗谉 讚拽专讬 讜转谞讬 诪砖诪注 讚诇诪讗谉 讚诇讗 拽专讬 讜诇讗 转谞讬 住讙讬 诇讬讛 讘注砖专讛 讜讗讬谞讜 诪讘讟诇 转"转 讜讻谉 讻转讘 专讘 讗讞讗 诪砖讘讞讗 讝"诇. 转诇诪讬讚讬 讛专讘 专' 讬讜谞讛 讝"诇:
讜诪讬讛讜 讻转讘 讘住驻专 讛诪爪讜转 诇专"诪 诪拽讜爪讬 讝"诇 讚注讻砖讬讜 注诇 讻诇 讗讚诐 诪讬砖专讗诇 诪讘讟诇讬谉 诪谉 讛住转诐 讚讻讜诇诐 诪诇讗讬诐 诪爪讜转 讻专诪讜谉 讜讗讬谉 诇讱 讗讞讚 诪讬砖专讗诇 砖讗讬谞讜 讗讜 讘诪拽专讗 讗讜 讘诪砖谞讛. 讛专讬讟讘"讗 讝"诇:
讜讘讗砖讛 谞讞诇拽讜 讛诪驻专砖讬诐 讝"诇 讬"讗 砖谞讜转谞讬谉 讚讬谉 讚诇讗 拽专讬 讜诇讗 转谞讬. 讜讬"讗 砖讚讬谞讛 讻诪讗谉 讚拽专讬 讜转谞讬 砖讗讞专 砖讗讬谞讛 诪爪讜讜讛 诇拽专讜转 讗诐 讗讬谞讛 讬讜讚注转 讗讬谉 讘讻讱 讻诇讜诐 讜诇讗 谞驻讞讜转 诪砖讬注讜专 诪讗谉 讚拽专讬 讜转谞讬. 讜讛专讘 诪讜专讬 谞专"讜 讗讜诪专 砖讗诐 讛讬转讛 讗砖讛 砖讬砖 讘讛 讬专讗转 砖诪讬诐 讜讝讛讬专讛 诇讛讜诇讬讱 讘谞讬讛 诇讘讬转 讛诪讚专砖 讜诪讚拽讚拽转 讘诪爪讜转 讚讬讛讘讬谞谉 诇讛 讚讬谉 讻诪讗谉 讚拽专讬 讜转谞讬 讻讬讜谉 砖讛讬转讛 讝专讬讝讛 讘诪讛 砖讛讬转讛 诪爪讜讜讛 讗讘诇 讛讗讬砖 砖讛讜讗 诪爪讜讜讛 诇诇诪讜讚 转讜专讛 讜诇讗 诇诪讚 住讙讬 诇讬讛 讘注砖专讛. 转诇诪讬讚讬 讛"专 讬讜谞讛 讝"诇:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讟讜专诪讬住讬谉 诇讗 讗讬转驻专砖 注讻"诇 讜注讬讬谉 讘注专讜讱 讘注专讱 讞诪住:





诪讛专砖"讗 - 讞讬讚讜砖讬 讗讙讚讜转

讻讬 住诪讻讜 讻讜' 砖专讜 诇讬讛 讛讻讬 诇讗 讻讞诇 讻讜'. 注"驻 诪"砖 讘住讜讟讛 诇讗 转转讬讬专讗讜 诪谉 讛驻专讜砖讬诐 讗诇讗 诪谉 讛爪讘讜注讬诐 砖讚讜诪讬谉 诇驻专讜砖讬谉 诪讘拽砖讬谉 砖讻专 讻驻谞讞住 讜注讜砖讬谉 诪注砖讛 讝诪专讬 讻驻专砖"讬 砖诐 讚讛讬讬谞讜 砖讗讬谉 诪专讗讬转诐 讻转讜诇讚讜转诐 讗诇讗 爪讘讜注讬诐 诪讘讞讜抓 讜讗讬谉 转讜讻谉 讻讘专谉 讻讜' 讗讜诪专讬谉 诇讘专讬讜转 诇讻讘讚谉 讻驻谞讞住 注讻"诇 讜讝"砖 诇讗 讻讞诇 砖讛讜讗 爪讘注 诇注讬谞讬诐 讻讬 讛讗讚诐 讬专讗讛 诇注讬谞讬诐 讜诇讗 砖专拽 砖讛讜讗 爪讘注 诇驻谞讬诐 注"讚 砖讗诪专讜 讘住讜讟讛 砖讗讬谉 讛讚讜专 专讜讗讛 讗诇讗 诇驻谞讬诐 讚讛讬讬谞讜 砖讗讬谉 转讜讻讜 讻讘专讜 讜诇讗 驻讬专讻讜住 砖讛讜讗 拽诇讬注转 砖注专 砖诪专讗讬谉 注爪诪谉 讻谞讝讬专讬诐 讜讞住讬讚讬诐 讗讘诇 讬注诇转 讞谉 诪谉 讛转讜专讛 砖讛讬讗 讜讚讗讬 诪注诇转 讞谉 诇诇讜诪讚讬讛 [讜讻讛"讙 讻转讘谞讜 讘讞讬讚讜砖讬谞讜 驻专拽 拽诪讗 讚住谞讛讚专讬谉 讘讗讜专讱 注"砖]: 


诇讗 转住诪讻讜 诇谞讗 诇讗 诪谉 住专诪讬住讬谉 讻讜' 讘注专讜讱 讘注专讱 讞诪住 注诇 讻诇 讗诇讜 讛诇砖讜谞讜转 注讬讬谉 砖诐 讘讟讜讘 注诇 讘' 讛驻讬专讜砖讬诐 讘讝讛 讻讬 讘注讜谞讬谞讜 专讘讬诐 诪讛专讘谞讬诐 砖谞讻砖诇讬诐 讘讝讛 讘讚讜专 讛讝讛 讜专讗讜讬 讛讚讘专 诇转拽谉 注"驻 讞讻诪讬 讗专爪讜转 讜拽爪讬谞讬诐: 


[专讘讗 讚注诪讗 讜诪讚讘专谞讗 讻讜'. 诪驻讜专砖 驻"拽 讚住谞讛讚专讬谉 注"砖]: 


讗诪专讜 注诇讬讜 注诇 专"讬 讘专' 讗诇注讬 砖讛讬讛 讻讜'. 讗砖诪讜注讬' 讚讗注"驻 砖讛讬讛 转讜专转讜 讗讜诪谞转讜 讛讬讛 诪讘讟诇 转"转 讜讛讬讛 诪专拽讚 诇驻谞讬 讛讻诇讛 讜讻讚转谞讬 讘讗讬讚讱 讘专讬讬转讗 讚诇拽诪谉 讜拽"诇: 


专讘 砖诪讜讗诇 讘"讬 诪专拽讚 讗转诇转 驻专砖"讬 讗转诇转 讙' 讘讚讬谉 讝讜专拽 讗' 讜诪拽讘诇 讗' 注讻"诇. 讜讻讛"讙 讗诪专讬谞谉 驻专拽 讛讞诇讬诇 讘砖诪讞转 讘讬转 讛砖讜讗讘讛 专砖讘"讙 讛讬讛 谞讜讟诇 讞' 讗讘讜拽讜转 讜讝讜专拽 讗' 讜谞讜讟诇 讗' 讜讗讬谉 谞讜讙注讬诐 讻讜' 讗讘诇 讗"讻 讛"诇 诇转诇诪讜讚讗 诇驻专讜砖讬 讛讻讗 讻讚诪驻专砖 诇讛 讛转诐 讜注讜讚 讚诇讗 讛诇"诇 讗转诇转 讗诇讗 讘转诇转 讜注讜讚 诪讗讬 拽讗 诪转诪讛 注诇讬讛 专' 讝讬专讗 讜诇讜诇讬 驻讬专讜砖讜 谞专讗讛 诇驻专砖 讚讛讻讗 讛"驻 砖讛讬讛 诪专拽讚 讗转诇转 讚讛讜讛 诪专拽讚 谞讙讚 转诇转讗 砖讗专 讗讬谞砖讬 砖诪专拽讚讬诐 诇驻谞讬 讛讻诇讛 讜讛砖转讗 谞讬讞讗 讚拽讗诪专 专' 讝讬专讗 拽讗 诪讻住讬祝 诇谉 讛讗讬 住讘讗 讚讗谞谉 谞注专讬诐 诇讙讘讬讛 讜诇讗 诪专拽讚讬谞谉 专拽 讞讚讗 讜讛讜讗 诪专拽讚 讻转诇转讗 讚讬诇谉 讗注"讙 讚讛讜讗 住讘讗 讜讚讜"拽: 


讗讬驻住拽 注诪讜讚讗 讚谞讜专讗 讻讜' 讗诇讗 诇讞讚 讘讚专讗 讻讜'. 讚讛讜讗 专诪讝 砖讗讬谉 讛讚讜专 专讗讜讬 诇注诪讜讚 讘诪讞讬爪转讜 讻讚讗诪专讬谞谉 讻诇 爪讚讬拽 谞讻讜讛 诪讞讜驻转讜 砖诇 讞讘讬专讜 诇注讜讛"讘 讜注"讝 讗诪专 讚讗讛谞讬 诇讬讛 砖讬讟转讬讛 诇住讘讗 讻讜' 专"诇 讚讘讚讘专 拽诇 讬讝讻讛 讛爪讚讬拽 诇诪注诇讛 讻讝讗转:





讞讻诪转 砖诇诪讛

专砖"讬 讘讚"讛 讟讜专诪讬住讬谉 注讚 专讬拽谞讬谉. 谞"讘 讛讙"讛:





诪讛专"诐 砖讬祝

讙诪' 讻诇讛 谞讗讛 讜讞住讜讚讛. 讗驻"诇 诪诇砖讜谉 讞住讬讚讛 讜讻诪"砖 讛诪"讻 注诇 讘转 讻' 讻讘转 讝' 诇讬讜驻讬 讗注驻"讻 讘转 拽' 讻讘转 讻' 诇讞讟讗 砖转专讜讬讬讛讜 讬讞讚 讛讜讗 诪注诇讛 讜注讚"讝 砖拽专 讛讞谉 讜讛讘诇 讛讬讜驻讬 讗砖讛 讬专讗转 讛' 讛讬讗 转转讛诇诇 讘讛讞谉 讜讛讬讜驻讬 讜讗祝 诇驻讬专砖"讬 讞住讜讚讛 诪诇砖讜谉 讞讜讟 砖诇 讞住讚 讚讛讬讬谞讜 诪注诇转 讞谉 讗驻"诇 讻注谞讬谉 砖讗诪专讜 住讜祝 诇讜诇讘 讜注专讘讛 讻诇 讗讚诐 砖讬砖 注诇讬讜 讞谉 讘讬讚讜注 砖讛讜讗 讬专讗 砖诪讬诐 砖谞讗诪专 讜讞住讚 讛' 诪注讜诇诐 讜注讚 注讜诇诐 注诇 讬专讗讬讜 讜讻讜' 讜注讚"讝 砖拽专 讛讞谉 讜讙讜' 诪爪讚 注爪诪讛 专拽 注讬"讻 谞诪砖讱 诪诪谞讛 砖讗砖讛 讬专讗转 讛' 讛讬讗 转转讛诇诇 讻讬 讻诇 砖讬砖 注诇讬讛 讞谉 讘讬讚讜注 讜讻讜': 


讙诪' 讗讛谞讬 诇讬讛 砖讜讟讬转讬讛 讻讜'. 讻讬 讙' 讚讘专讬诐 注砖讛 诪住转诪讗 讻诪讜 专"讬 讘专 讗讬诇注讗讬 砖谞讝讻专 诪拽讜讚诐 谞讙讚 讘讚 砖诇 讛讚住 讗诪专 砖讜讟讬转讬讛 砖讜讟 砖诇 讛讚住 讜讻驻讬专砖"讬 谞讙讚 讛讘' 讜诪专拽讚 讗诪专讬 诇讬讛 砖讟讜转讬讛 讚讛讜讬 讚专讱 砖讟讜转 谞讙讚 讛讙' 讜讗讜诪专 讻诇讛 谞讗讛 讜讞住讜讚讛 讗诪专 砖讬讟转讬讛 砖转驻住 砖讬讟转 讘"讛: 


讙诪' 砖转讛讗 讗讬诪转讜 注诇讬讱. 专砖"讬 诪驻专砖 诪砖讬诪讜转 讛专讘讛 拽讚专讬砖. 讜讛讬讛 谞"诇 诇驻专砖 诪诇转 注诇讬讱 拽讚专讬砖 讚讛讜诇"诇 砖讜诐 转砖讬诐 诇讱 诪诇讱 注诇讬讱 诪砖诪注 砖转讛讗 讗讬诪转讜 注诇讬讱 讜讚讜"拽:
讘转讚"讛 讻诪讜转 砖讛讬讗 讜讻讜' 讬砖转讜拽讜 讻讜'. 诇驻讬"讝 讛"诇 诇住讬讜诪讬 讘"讛 讗诇讗 诪讬 砖诇拽讞 诪拽讞 专注 讬砖讘讞谞讜 讗讜 讬砖转讜拽 讬讙谞谞讜 诪讗谉 讚讻专 砖诪讬讛 讜爪"诇 讚讙诐 注"讬 砖转讬拽讛 讻讗谉 讘讻诇讛 讛讜讬 讻讙谞讗讬 讻讬讜谉 讚砖讗专 讻诇讜转 诪砖讘讞讬谉 讜讗讜诪专讬诐 诇驻谞讬讛 讜讚讜"拽:
讘转讚"讛 诪讘讟诇讬谉 讜讻讜' 诇讗讜 诪砖讜诐 讘讬讟讜诇 转讜专讛 讜讻讜'. 讛诪"诇 诪砖讜诐 讘讬讟讜诇 转讜专讛 讻讬讜谉 砖讛讬讛 讬讻讜诇 诇拽讜讘专讜 讘诪拽讜诪讜 谞诪爪讗 砖讟诇讟讜诇 讚' 诪讬诇讬谉 讛讬讛 砖诇讗 诇爪讜专讱 讜诇讗 讛讜"诇 诇讘讟诇 转"转 讗讘诇 讛讜爪讗转 讛诪转 讻讚讬 诇讛讜诇讬讻讜 诇拽讜讘专讜 砖驻讬专 诪讘讟诇讬谉 转"转 讗讘诇 拽讜砖讟讗 诪砖谞讬 讻讚讗讬转讗 讘诪住讻转 砖诪讞讜转 讛注讜讘专 注诇 讚讘专讬 讞讻诪讬诐 讻讜' 讜讚讜"拽:
讘转讚"讛 诇讛讜爪讗转 讛诪转 讜讻讜'. 注讬讬谉 讘讗砖专"讬 讜讘专"谉 讚讬砖 诪驻专砖讬诐 讚讛讻讬 驻专讜砖讜 讛专砖讜转 讘讬讚讜 讜诇讛"拽 讗诪专讜 注诇讬讜 注诇 专"讬 讘专 讗讬诇注讗讬 砖讛讬讛 诪讘讟诇 讜谞讛讙 讻注讬谉 讞讜讘讛 讜讻讬讜谉 讚讘砖讗专 诪转讬诐 砖拽讜诇讬谉 诪诪讬诇讗 诪"诪 注讚讬祝 讞讜讘讛 诇讘讟诇 讜诇驻讬"讝 讛讗 讚诪住讬讬诐 讘讚"讗 讜讻讜' 讗讘诇 讬砖 注诪讜 讻诇 爪专讻讜 讗讬谉 诪讘讟诇讬谉 讛讬讬谞讜 讗讬谞讜 专砖讗讬 诇讘讟诇: 


讘讗"讚 讜讛讗 讚讗诪专讬' 讘诪"拽 讻讜'. 讬砖 诇拽砖专 讝讛 讚讘诇"讝 讛讬讬转讬 讗讜诪专 砖砖谞讬讛诐 砖拽讜诇讬谉 讜诇"拽 诪讛讗 讚诪讜转专讬谉 讘注砖讬讬转 诪诇讗讻讛 讘讚讗讬讻讗 讞讘专讜转讗 讚讛"谞 诪讜转专 讘转"转 讜讻讬 讛讬讻讬 讚讗讬谞讜 诪讞讜讬讘 诇讘讟诇 诪诪诇讗讻讛 诇转"转 谞诪讬 讗讬谞讜 诪讞讜讬讘 诇讘讟诇 诇讛讜爪讗转 讛诪转 讚转"转 讜诪转 砖拽讜诇讬谉 讗讱 注转讛 讚讛讘讬讗讜 讛转讜住' 诪讛 讚拽讗诪专 讛转诐 诪"诪 注讚讬祝 讜诪讘讬讗 专讗讬讛 诪讛讻讗 诪讘讟诇讬谉 砖"诪 讚诪讘讟诇讬谉 专"诇 讞讜讘讛 诇讘讟诇 诪转"转 讚讛讜爪讗转 讛诪转 注讚讬祝 讗"讻 讛"谞 讞讬讬讘 诇讘讟诇 诪诪诇讗讻讛 讚诇讗 注讚讬驻讗 诪转"转 讜讚讜"拽:





专砖"砖

讙诪专讗 讗"诇 讘"讛 诇讘"砖 诇讚讘专讬讻诐 讻讜' 诪谉 讛砖讜拽 讻讜'. 讬砖 诇讚拽讚拽 注诇 转讬讘转 诇讚讘专讬讻诐 砖谞专讗讛 讻诪讬讜转专 讻讬 讻谉 诇讗 讛讜讝讻专讛 讘讗诪讬专转 讘"砖 诇讘"讛. 讜讻谉 转讬讘讜转 诪谉 讛砖讜拽 谞专讗讬谉 诪讬讜转专讬诐. 讜砖诪注转讬 讘讝讛 讚讘专 谞讻讜谉 讜讛讜讗 讚诪讬 砖诇讜拽讞 诪拽讞 诪谉 讛讞谞讜转 讜诪专讗讛讜 诇转讙专 讗讜 诇拽专讜讘讜 讜讚讗讬 讚讗诐 专讜讗讛 讘讜 讗讬讝讛 讞住专讜谉 诪爪讜讛 讗讜 讞讜讘讛 注诇讬讜 诇讙诇讜转 诇讜 讘讻讚讬 砖讬讞讝讬专谞讜 诇讛讞谞讜讜谞讬. 诪砖讗"讻 讻砖诇讜拽讞 诪谉 讛砖讜拽 砖讗讬谞讜 诪讻讬专讜 诇讛砖讬讘谞讜 诇讜 讗诐 谞转讗谞讛 诪讛 诇讜 诇讞讘讬专讜 诇讙诇讜转 诇讜 诪讜诪讬讜 诇讛讚讗讬讘讜 讘讗讬谉 转讜注诇转. 讜讝讛 砖讗诪专讜 诇讚讘专讬讻诐 专"诇 讘砖诇讛讬 讙讬讟讬谉 讚诇讗 讬讙专砖 讗转 讗砖转讜 讗讗"讻 诪爪讗 讘讛 讚讘专 注专讜讛 讗"讻 讗讬谉 诇讜 转拽谞讛 讻诪讜 砖诇讜拽讞 诪谉 讛砖讜拽 讬砖讘讞谞讜 讻讜'. 讜砖"讬:



专砖"讬 讚"讛 驻讬专讻讜住. 拽诇讬注转 砖注专. 注讬' 诇注讬诇 (讚 讘) 转讚"讛 驻讜拽住转:



专砖"讬 讚"讛 讘专讬讱 诪转讬讬讱 诇砖诇诐. 讘专讜讱 讘讜讗讱 讘砖诇讜诐. 讘注"讬 讛讙讬专住讗 诇砖诇讜诐 讜谞讻讜谉 讻诇讬砖谞讗 讚讙诪专讗 诇砖诇诐 注讬' 砖诇讛讬 讘专讻讜转:



专砖"讬 讚"讛 砖讜诐 转砖讬诐. 砖讬诪讜转 讛专讘讛 讻诇讜诪专 砖转讛讗 讗讬诪转讜 注诇讬讛诐 讻讜'. 讘拽讚讜砖讬谉 (注讜 讘) 讚专讬砖 诪讝讛 讻诇 诪砖讬诪讜转 砖讗转讛 诪砖讬诐 诇讗 讬讛讬讛 讗诇讗 诪拽专讘 讗讞讬讱. 讜讗讜诇讬 诪砖讜诐 讚讻转讬讘 讘拽专讗 讙' 砖讬诪讜转 讚专砖讬谞谉 诇转专讜讬讬讛讜:



转讚"讛 砖讬讟转讬讛. 诪"诪 砖谞讬讛诐 诪讬谉 讗专讝. 讻讚讗讬转讗 讘专"讛 (讻讙):





讛讙讛讜转 讬注讘"抓

讙诪' 砖专拽. 谞"讘 砖讬"谉 砖诪讗诇讬转 讜讛讜讗 诪诇砖讜谉 诪拽专讗 [讝讻专讬讛 讗] 讗讚讜诪讬诐 砖专讜拽讬诐:


砖诐 讻讬 住诪讻讜 讻讜' 讜讬注诇转 讞谉. 谞"讘 讗注"驻 砖讛讜讗 诇砖讜谉 谞拽讘讛. 砖讬讬讱 砖驻讬专 讘转"讞 注诇 砖诐 讛转讜专讛 砖谞讗诪专 讘讛 [诪砖诇讬 讛] 讗讬诇转 讗讛讘讬诐 讜讬注诇转 讞谉 讜讙讜'. 讙诐 谞诪砖诇讜 讛转"讞 诇讻诇讛 诪拽讜砖讟转 讘讻"讚 转讻砖讬讟讬谉. 讻讱 爪"诇 诪拽讜砖讟 讘讻"讚 住驻专讬诐 [诪"专 砖诪讜转 驻诪"讗) 讜诪"砖 诇讗 讻讞诇. 谞"诇 砖专"诇 砖讗讬谞讜 爪讘讜注 讘讙讜讜谉 讛讻砖专讜转 讻诪"砖 讛砖诪专讬 诪谉 讛爪讘讜注讬诐. 讜诇讗 砖专拽. 注"砖 砖驻谞讬讜 诪讻住讬驻讬谉 诪讞诪转 讛转讜专讛 砖诪转砖转 讻讞 讜讗讬谉 诪专讗讛讜 讬驻讛 讻讘专讬讗 砖驻谞讬讜 诪讗讚讬诪讬诐. 讜诇讗 驻讬专讻讜住. 砖讗讬谞讜 诪诇讜讘砖 讘讙讚诐 谞讗讬诐 讻诪"砖 (砖讘转 拽诪讛:) 诪驻谞讬 诪讛 转"讞 砖讘讘讘诇 诪爪讜讬讬谞讬诐. 诪砖讗"讻 讘转"讞 砖讘讗"讬:


砖诐 转专讬住专 讗诇驻讬 讻讜'. 谞"讘 讘讬诪讬 专讘讜转讬谞讜 砖讘讘讘诇 讛讬讜 砖诐 拽讛诇讜转 讙讚讜诇讜转 诪讬砖专讗诇 拽讘讜抓 注诐 专讘 诪讗讚. 讻诪"砖 讘讗讙专转 专砖专"讙:


专砖"讬 讚"讛 讟讜专诪讬住讬谉 讻讜'. 谞"讘 讘注专讜讱 驻讬' 砖砖讜谞讬谉 砖谞讬 讛诇讻讜转 诪诪住讻转. 谞专讗讛 砖讛讜讗 诪诇砖讜谉 谞讜讟专讬拽讜谉 讛专讬 诪砖谞讛:


转讜住' 住讚"讛 讬砖讘转谞讜 讻讜'. 讙"讻 讜讘"讛 住讘专讬 诇讗讜 讛讬讬谞讜 砖拽专 讚讗诪专讬谞谉 砖诇砖讛 讞讬谞讜转 讛谉 讞谉 讗砖讛 注诇 讘注诇讛. 讗"讻 讗诪转 讗讜诪专讬诐 诇讜. 讻讬 诪讗讞专 砖谞砖讗讛 讜讗讬谉 讗讚诐 砖讜转讛 讘讻讜住 讗讗"讻 讘讜讚拽讜 (诇拽诪谉 注讛:) 讜讚讗讬 谞讜砖讗转 讞谉 讘注讬谞讬讜 讛讬讗. 诪砖讜"讛 讗驻讬诇讜 讛讬讜 讘讛 讻诇 讛诪讜诪讬谉. 讻诇讛 谞讗讛 讜讞住讜讚讛 讛讬讗 讜讚讗讬 讗爪诇讜. 讜讬讝讻讛 讻诪拽讞讜 砖讞讜讟 讞住讚 诪砖讜讱 注诇讬讛 讘讬讜转专:





讘谉 讬讛讜讬讚注

讜旨讘值讬转 讛执诇旨值诇 讗讜止诪职专执讬诐: 讻旨址诇旨指讛 谞指讗指讛 讜址讞植住讜旨讚指讛. 谞专讗讛 诇讬 讘讞专讜 讘诇砖讜谉 讝讛 诇专诪讜讝 诇驻讬 讚专讻诐 注诇 讻谞住转 讬砖专讗诇 砖转转注诇讛 讙诐 讛讬讗 讘诪爪讜转 讛谞砖讜讗讬谉 讗砖专 注砖讜 讬砖专讗诇 讜讛讬讗 谞拽专讗转 讻旨址诇旨指讛. 讜讗诪专 谞指讗指讛 讘讞诪砖讛 讙讘讜专讜转 砖讛诐 谞讜讬 诇讛 讜址讞植住讜旨讚指讛 讘讞诪砖讛 讞住讚讬诐.
讜谞专讗讛 诇讬 讗祝 注诇 讙讘 讚讚讘专讬诐 讗诇讜 讗讜诪专讬诐 诇讝讜 讛讻诇讛 砖诇驻谞讬讛诐 讗讬谉 讻讗谉 讞砖砖 砖拽专, 讚诪讻讜讜谞讬诐 注诇 讛谞驻砖 讻讬 讘谞讜转 讬砖专讗诇 讬砖 诇讛诐 谞驻砖 拽讚讜砖讛 讘讜讚讗讬 讜注诇讬讛 讗讜诪专讬诐 讻诇讛 谞讗讛 讜讞住讜讚讛!
讗诪谞诐 讛专讬讟讘"讗 讝"诇 谞转谉 讟注诐 讻诇 砖讛讜讗 诪砖讜诐 讚专讻讬 讛砖诇讜诐 讗讬谉 讘讜 讞砖砖 '诪执讚职旨讘址专 砖侄讈拽侄专 转执旨专职讞指拽' 讜诇驻讬 讝讛 讬砖 诇讛拽砖讜转 诇诪讛 讛砖讬讘讜 讘讬转 讛诇诇 诇讘讬转 砖诪讗讬 诪诪谞讛讙 讛注讜诇诐? 讬讗诪专讜 诇讛诐 讛诇讻讛 讝讜 讚诪砖讜诐 讚专讻讬 讛砖诇讜诐 诇讬讻讗 讗讬住讜专讗, 讜讚讬谉 讝讛 诪讜讻专讞 讚诪爪讬谞讜 砖讬谞讛 讛拽讚讜砖 讘专讜讱 讛讜讗 诪驻谞讬 讚专讻讬 讛砖诇讜诐 讜诪讛讗讬 讟注诪讗 讗诪专讜 讘讙诪专讗 讚讬讘诪讜转 讚诪爪讜讛 诇砖谞讜转 诪驻谞讬 讚专讻讬 讛砖诇讜诐!
讜谞专讗讛 诇讬 讘住"讚 讚讗诪专讬 讘讬转 砖诪讗讬 讝讛 转讬谞讞 讛讬讻讗 讚讗讬讻讗 拽讟讟讛 讘讜讚讗讬 讗讝 诪爪讜讛 诇砖谞讜转 讻讚讬 砖诇讗 讬讛讬讛 诪专讬讘讛 讗讱 讻讗谉 讛讞转谉 专讗讛 讗转 讗砖转讜 讜专爪讛 讘讛 讜诇拽讞讛 讜注转讛 讗讬谞讜 诪讛专讛专 讗讞专讬讛 讻诇讜诐 讜诇诪讛 转砖谞讛 讜转砖拽专? 讜讬讜转专 讟讜讘 诇砖转讜拽! 诇讻讱 讛讘讬讗讜 讘讬转 讛诇诇 讚讘专 讝讛 诪谞讛讙讜 砖诇 注讜诇诐 诇讜拽讞 讞驻抓 诪谉 讛砖讜拽 爪专讬讱 诇讛砖讘讬讞讜 讘驻谞讬讜 讜讗祝 注诇 驻讬 砖讗讬谉 讛诇讜拽讞 拽讜专讗 转讙专 注诇 拽谞讬讬转 讛讞驻抓, 讜诇讻谉 讛砖转讗 讗诐 讬砖转拽讜 讬讗诪专 讛讞转谉 诪讗讞专 讚讗驻讬诇讜 诇讜拽讞 讞驻抓 诪砖讘讞讬诐 讗讜转讜 讘驻谞讬讜 讜诇讗砖转讬 砖诇拽讞转讬讛 诇诪讛 砖讜转拽讬谉 讜讗讬谉 诪砖讘讞讬谉? 讗诇讗 讜讚讗讬 诪讜诪讬谉 讬砖 讘讛! 讜谞诪爪讗 砖转讬拽讛 讚讬诇讛讜谉 讬转注讜专专 诪诪谞讛 砖谞讗讛 讘讬谉 讛讞转谉 诇讻诇转讜 讜诇讻讱 讛讜讬 讝讛 讘注转 拽讟讟讛 讜诪专讬讘讛 砖爪专讬讱 诇讛砖讘讬讞讛 讗驻讬诇讜 讘讚讘专讬 砖拽专.
讜讘讗讜驻谉 讗讞专 谞专讗讛 诇讬 讘住"讚 诇驻专砖 讚讘专讬 讘讬转 砖诪讗讬 讜讘讬转 讛诇诇 讘讛拽讚讬诐 诪讛 砖讻转讘 讛专讘 谞讞诇转 讘谞讬诪讬谉 讝"诇 讛讟注诐 砖诪讜讻专 讛讗讘 讗转 讘转讜 讜诇讗 诪讜讻专 讘谞讜 讜讛讜讗 讚转谞谉 (拽讬讚讜砖讬谉 讘:) 讻执旨讬 讬执拽址旨讞 讗执讬砖讈 讗执砖指旨讈讛 (讚讘专讬诐 讻讚, 讛) 诪讬 讞讜讝专 注诇 诪讬? 讘注诇 讗讘讚讛 砖讛讜讗 讝讻专 讞讜讝专 注诇 讗讘讬讚转讜 砖讛讬讗 讛谞拽讘讛. 讗诐 讻谉 讛谞拽讘讛 讻砖讛讬讗 讘讘讬转 讗讘讬讛 讛讬讗 砖诇 讘注诇讛 讛讝讻专 讜讛讬讗 讗讘讚讛 砖诇讜 砖诪讜谞讞转 讘讘讬转 讗讘讬讛 讜砖谞讬谞讜 (讘讘讗 诪爪讬注讗 讻讞:) 讛诪讜爪讗 讗讘讬讚讛 讗诐 讛讜讗 讚讘专 砖注讜砖讛 讜讗讜讻诇 讛专讬 讝讛 注讜砖讛 讜讗讜讻诇, 讜诇讻谉 讛讗讘 讞讬讬讘 讘诪讝讜谞讜转讬讛 讜讻诇 砖讘讞 谞注讜专讬讛 砖诇讜 注讚 注转 讘讙专讜转讛 讗讜 注讚 砖转谞砖讗 诇讗讬砖 砖转讞讝讜专 讛讗讘讚讛 诇讘注诇讬讛.
讜讝讛 讛讟注诐 诇诪谞讛讙谉 砖诇 讬砖专讗诇 砖谞讜讛讙讬谉 诇讛驻专讬讝 谞讚讜谞讬讬讗 诇讞转谞讬诐 讜驻讜住拽讬谉 诇讛诐 诪注讜转 讻讬 诪谞讛讙谉 转讜专讛 讛讜讗 讚转诪谉 转谞讬谞谉 讗诐 讛讬讛 砖讻专谉 讬讜转专 诪讗讻讬诇转谉 讗讝 讛讬转专 诇讘注诇讬诐 讜讗讜诇讬 讻诇 砖讘讞 砖诇讛 注讜诇讛 讬讜转专 诪谉 诪讝讜谞讜转讬讛 诇讻谉 谞讜转谉 讛讗讘 谞讚讜谞讬讬讗 诇讘注诇 讻讚讬 诇讛讞讝讬专 诇讜 讛诪讜转专 讻诇讜诪专 讘转讬 讛讬讗 讞砖讜讘讛 诪讗讚 讛砖讘讞 砖诇讛 注诇讛 讬转专 诪谉 诪讝讜谞讜转讬讛 讜讛讗 诇讱 讛诪讜转专! 注讚 讻讗谉 讚讘专讬讜, 讬注讜讬谉 砖诐.
讜讛谞讛 砖讘讞讬诐 砖诇 讛讗砖讛 讛诐 讘注谞讬讬谞讬诐 讞诇讜拽讬诐 讬砖 专讗讜讬 诇讛砖讘讬讞讛 讘转讜讗专 讜讬讜驻讬 讜讬砖 专讗讜讬 诇讛砖讘讬讞讛 讘诪讬讚讜转 讛讟讜讘讜转 讜讬专讗转 砖诪讬诐 讜讬砖 专讗讜讬 诇讛砖讘讬讞讛 讘讗诪谞讜转 讬讚讬诐 诪诇讗讻讛 驻诇讜谞讬转 讜诪诇讗讻讛 驻诇讜谞讬转 讜专讘讬诐 讛诪讛 讜讬砖 专讗讜讬 诇讛砖讘讬讞讛 注诇 讘讬谞转讛 讜砖讻诇讛 讜讚注转讛 讜讬砖 专讗讜讬 诇讛砖讘讬讞讛 注诇 讝专讬讝讜转 砖诇讛 讜注讜讚 讻诪讛 注谞讬讬谞讬诐 讞诇讜拽讬诐.
讜讘讬转 砖诪讗讬 讗讜诪专讬诐 '讻诇讛 讻诪讜 砖讛讬讗' 砖讗诐 讛讬讗 诪砖讜讘讞转 诪爪讚 讗讜诪谞讜转 讜诪诇讗讻讜转 讬砖讘讞讜讛 讘讛诐 讜讗诐 讛讬讗 诪砖讜讘讞转 讘讚讘专 讗讞专 讬砖讘讬讞讜讛 讘讜 讘讗讜驻谉 讘讗讜转讜 讚讘专 砖专讗讜讬 诇讛砖讘讬讞讛 讘讜 讬砖讘讞讜讛 讜诇讗 讬砖拽专讜.
讗诪谞诐 讘讬转 讛诇诇 讞讜砖砖讬谉 诇转拽谞转 讛讗讘 讜住讘讬专讗 诇讬讛 讚讗诐 讛讬讗 专讗讜讬讛 诇砖讘讞 讘诪诇讗讻讜转 讗讜 讘讝专讬讝讜转 讗讜 讘讘讬谞转 讛诇讘 讜讻讬讜爪讗 讗诐 讬讚讘专讜 讘砖讘讞讛 讘讚讘专讬诐 讗诇讜 讗讬讻讗 诇诪讬讞砖 砖诪讗 转转讙谞讛 讛谞讚讜谞讬讬讗 讘注讬谞讬 讛讘注诇 讻讬 讬讗诪专 讗砖讛 讻讝讗转 讜讚讗讬 讬砖 讗爪诇 讗讘讬讛 住讱 讙讚讜诇 讬转专讜谉 谞讜住祝 注诇 诪讝讜谞讜转讬讛 讜讚讗讬 砖讬转谉 讛谞讚讜谞讬讬讗 讻驻诇讬 讻驻诇讬讬诐 注诇 住讱 砖谞转谉!
讜诇讻谉 讻讚讬 砖诇讗 转诪注讟 讘注讬谞讬 讛讞转谉 讛谞讚讜谞讬讬讗 砖谞转谉 讗讘讬讛 住讘讬专讗 诇讬讛 诇讘讬转 讛诇诇 讗诐 专讗讜讬讛 砖转砖讜讘讞 讘诪诇讗讻讜转 讜诪注砖讛 讬讚讬讛 讜讞讻诪转讛 讜讘讬谞转讛 讜讝专讬讝讜转讛 诇讗 讬砖讘讞讜 讗讜转讛 讘砖讘讞讬诐 讗诇讜 讻讚讬 砖诇讗 转诪注讟 讛谞讚讜谞讬讬讗 讘注讬谞讬讜 讗诇讗 讬砖讘讞讜 讗讜转讛 讘讚讘专讬诐 讗诇讜 讘诇讘讚 讛讗讞转 谞讗讛 讘讬讜驻讬 讜讛砖谞讬讛 讞住讜讚讛 诇砖讜谉 讞住讬讚讜转 砖讬砖 诇讛 讬专讗转 砖诪讬诐 讘讬讜转专 砖谞讝讛专转 讘诪讬诇讬 讚讞住讬讚讜转讗 谞诪讬, 讬注谉 讻讬 诪讗诇讜 讛砖谞讬 注谞讬讬谞讬诐 讗讬谉 讘讗 讬转专讜谉 诇注谞讬谉 诪诪讜谉 讚讗诐 讛讬讗 讬驻讛 讜讙诐 讞住讜讚讛 诪讛 讛专讜讜讞讛 讬砖 诇讗讘讬讛 诪讝讛? 讜讗讚专讘讛 诇讛驻讱! 讗讘诇 砖讗专 讚讘专讬诐 诇讗 讬讝讻讬专讜 讘砖讘讞讛.



讛植专值讬 砖讈侄讛指讬职转指讛 讞执讙旨侄专侄转 讗讜止 住讜旨诪指讗, 讗讜止诪职专执讬诐 诇指讛旨: "讻旨址诇旨指讛 谞指讗指讛 讜址讞植住讜旨讚指讛"?. 讛讗 讚谞拽讟讜 诪讜诪讬谉 讗诇讜 砖讛诐 讞住专讜谉 讗讘专讬诐 诇讛讚讬讗 讜诇讗 讗诪专讜 讘住转诐 讛专讬 砖讛讬转讛 诪讻讜注专转 讗讜 砖讞讜专讛 讗讬讱 讗讜诪专讬诐 谞讗讛?
讻讬 诇诪讻讜注专转 讗讜 砖讞讜专讛 讗驻砖专 诇注砖讜转 诇讛 转讬拽讜谉 诇驻讬 砖注讛 讘爪讘注讜谞讬诐 讜拽砖讜讟讬 讝讛讘 讜转转专讗讛 谞讗讛 诇驻讬 砖注讛 讜讗讬谉 谞专讗讛 讚讘专讬讛诐 砖拽专 诇讛讚讬讛 讗爪诇 讛讞转谉 讗讱 讞讙专转 讗讜 住讜诪讗 砖讛讜讗 讞住专讜谉 讘讙讜驻讛 诇讛讚讬讗 讗讬谉 诇讝讛 转讬拽讜谉 讗驻讬诇讜 诇驻讬 砖注讛 讜讗诐 讬讗诪专讜 谞讗讛 讛专讬 谞讬讻专 讚讘专讬讛诐 砖拽专 诇驻谞讬 讛讞转谉 讜诪讛 讬讜注讬诇讜 讚讘专讬诐 讗诇讜.



讻旨执讬 住指诪职讻讜旨 专址讘旨指谞指谉 诇职专址讘旨执讬 讝值讬专指讗, 砖讈指专讜旨 诇值讬讛旨 讛指讻执讬: "诇指讗 讻旨指讞指诇 讜职诇指讗 砖讉指专指拽 讜职诇指讗 驻旨执专职讻旨讜旨住, 讜职讬址注植诇址转 讞值谉". 谞专讗讛 诇讬 讘住"讚 讛讗讚诐 谞砖诇诐 讘讞讻诪转 讛转讜专讛 诪专讘讜转讬讜 讜讞讘专讬讜 讜转诇诪讬讚讬讜 讻诪讜 砖讗诪专讜 (讘转注谞讬转 讝.) 讛专讘讛 转讜专讛 诇诪讚转讬 诪专讘讜转讬 讜讬讜转专 诪讞讘讬专讬 讜诪转诇诪讬讚讬 讬讜转专 诪讻讜诇诐. 讜讻讗谉 讘讗讜 诇砖讘讞讜 砖讗驻讬诇讜 诇指讗 讻旨指讞指诇 专讜爪讛 诇讜诪专 讗驻讬诇讜 讗诐 诇讗 讛讬讛 诇诪讚 转讜专讛 诪专讘讜转讬讜 讜职诇指讗 砖讉指专指拽 讗驻讬诇讜 讗诐 诇讗 讛讬讛 诇诪讚 诪讞讘专讬讜 讜职诇指讗 驻旨执专职讻旨讜旨住 讗驻讬诇讜 讗诐 诇讗 讛讬讛 诇诪讚 诪转诇诪讬讚讬讜 注诐 讻诇 讝讛 讬址注植诇址转 讞值谉 砖讛讬转讛 讞讻诪转讜 诪专讜讘讛 诪砖诇 讗讞专讬诐 诪讬谞讬讛 讜讘讬讛 诪讞诪转 讻讬 诇讘讜 驻转讜讞 讻驻转讞讜 砖诇 讗讜诇诐 讜讛讬讛 诇讘讜 谞讞诇 谞讜讘注 讞讻诪讛 讜讘讬谞讛 讜讚注转.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 谞拽讟讜 讙' 讚讘专讬诐 讗诇讜 '讻旨指讞指诇 砖讉指专指拽 驻旨执专职讻旨讜旨住' 讻谞讙讚 砖诇砖讛 讚讘专讬诐 讛诪住讘讘讬谉 诇转诇诪讬讚讬 讞讻诪讬诐 砖讬注诇讛 诇讙讚讜诇讛 讬讜转专 诪讞讘讬专讬讜 讛讗讞讚 讗诐 讛讜讗 注砖讬专 讙诐 讻谉 讜讛砖谞讬 讗诐 讛讬讗 讘专 讗讘讛谉 砖讗讘讜转讬讜 讙讚讜诇讬诐 讜讛砖诇讬砖讬 讗诐 讛讜讗 讘注诇 诇砖讜谉 爪讞 讜讬砖 诇讜 讻讞 讛讚讬讘讜专 讬驻讛 诇专爪讜转 诇讗讞专讬诐 讘谞讜注诐 诇砖讜谞讜. 讜讻讗谉 讘讗讜 诇砖讘讞 诇专讘讬 讝讬专讗 诪讛 砖讛注诇讛 讞谉 注诇 讞讘讬专讬讜 诇讗 诪讞诪转 注讜砖专 讜诇讗 诪讞诪转 讻讘讜讚 讗讘讜转讬讜 讜诇讗 诪讞诪转 谞注讬诪讜转 砖驻转讬讜 讜爪讞讜转 诇砖讜谞讜 讗诇讗 讛注诇讛 讞谉 诪讬谞讬讛 讜讘讬讛 诪专讜讘 讙讜讚诇 讞讻诪转讜 讜讘讬谞转讜! 注讚 讻讗谉 讚讘专讬讜 谞专"讜.



专指讘指讗 讚旨职注址诪旨值讬讛旨, 讜旨诪职讚址讘旨职专指谞指讗 讚旨职讗只诪旨指转值讬讛旨, 讘旨讜旨爪执讬谞指讗 讚旨执谞职讛讜止专指讗, 讘旨职专执讬讱职 诪址转旨职讬指讱职 诇执砖讈职诇指诐. 谞专讗讛 讘讜讚讗讬 诪谉 讛砖诪讬诐 砖诪讜 讘驻讬讛诐 讚讘专讬诐 诇砖讘讞 讗转 拽讚讜砖 讗诇拽讬诐 专讘讬 讗讘讛讜 讜诇讻谉 讬砖 诇讚专讜砖 讘讚讘专讬诐 讗诇讜 专指讘指讗 讚旨职注址诪旨值讬讛旨 砖诪诇诪讚诐 转讜专讛 诪职讚址讘旨职专指谞指讗 讚旨职讗只诪旨指转值讬讛旨 讘注谞讬讬谞讬 讙砖诪讬讜转 讜讚专讱 讗专抓 讘旨讜旨爪执讬谞指讗 讚旨执谞职讛讜止专指讗 砖诪讗讬专 诇讛诐 讘讝讻讜转讜 诇诪注诇讛 诇讘讟诇 诪注诇讬讛诐 讙讝专讜转 拽砖讜转 讜专注讜转 讘旨职专执讬讱职 诪址转旨职讬指讱职 诇执砖讈职诇指诐 专讜爪讛 诇讜诪专 讘讬讗转讱 讗爪诇讬谞讜 讛讬讗 砖诇讜诐 诇谞讜 砖诪转讘专讻讬诐 讘讘讬讗转讜 讗爪诇诐 注诇 讚专讱 诪讛 砖谞讗诪专 (讘专讗砖讬转 诇讟, 讛) 讜址讬职讘指专侄讱职 讛殖' 讗侄转 讘值旨讬转 讛址诪执旨爪职专执讬 讘执旨讙职诇址诇 讬讜止住值祝.
讗讜 讬砖 讞讻诐 砖讜诇讟 讘讗讜诪转讜 讜诪谞讛讬讙诐 讘讻讞 讛谞讬转谉 诇讜 诪谉 讛诪诇讻讜转 讜讬砖 砖讛诐 住专讬诐 诇诪砖诪注转讜 诪砖讜诐 讻讘讜讚 转讜专转讜. 讜讻讗谉 讗祝 注诇 驻讬 讚专讘讬 讗讘讛讜 讙讚讜诇 讛讬讛 讘讘讬转 拽讬住专 讜讬砖 诇讜 讻讞 诪诪砖诇讛 讘注诪讜 诪讗转 讛拽讬住专 注诐 讻诇 讝讛 诪砖讜诐 讻讘讜讚 转讜专转讜 砖讛讜讗 专指讘指讗 讚旨职注址诪旨值讬讛旨 讛讜讗 诪职讚址讘旨职专指谞指讗 讚旨职讗只诪旨指转值讬讛旨 砖住专讬诐 诇诪砖诪注转讜.
讜诪讛 砖讗诪专 讘旨讜旨爪执讬谞指讗 讚旨执谞职讛讜止专指讗 讬砖 诇讜 讚注转 讜砖讻诇 专讞讘 诇讛转谞讛讙 讘讻诪讛 讗讜驻谞讬诐 诇讻诇 讗讞讚 讻驻讬 诪讝讙讜 讜讟讘注讜 讜砖讻诇讜 讜注谞讬讬谞讜 讜诇讻讱 拽专讗讜讛讜 讘旨讜旨爪执讬谞指讗 讚旨执谞职讛讜止专指讗 诇驻讬 讻讬 谞专讗讛 讘讗讜专 讻诪讛 讙讜讜谞讬诐 讻谉 讛讜讗 诇讻诇 讗讞讚 诪讗讬专 诇讜 讻驻讬 讟讘注讜 讜诪讝讙讜 讜讘讬谞转讜.
讗讜 讬讜讘谉 讘住"讚 注诇 驻讬 诪讛 砖讗诪专讜 讘讙诪专讗 (驻住讞讬诐 拽讬讘.) 讗诇 转砖讘 讘注讬专 砖专讗砖讬讛 转诇诪讬讚讬 讞讻诪讬诐 讬注谉 讻讬 注讜住拽讬诐 讘诇讬诪讜讚诐 讜讗讬谉 砖诪讬诐 诇讘 注诇 讛谞讛讙转 讛注讬专 讜爪讜专讻讬 爪讬讘讜专, 讜诇讝讛 砖讘讞讜 讗转 专讘讬 讗讘讛讜 讗祝 注诇 驻讬 砖讛讜讗 专址讘旨指讛 讚旨职注址诪旨值讬讛旨 讞讻诐 讜专讗砖 讬砖讬讘讛 注诐 讻诇 讝讛 讬讚讬讜 专讘 诇讜 诇讛讬讜转 诪职讚址讘旨职专指谞指讗 讚旨职讗只诪旨指转值讬讛旨 砖注讜住拽 讘爪专讻讬 爪讬讘讜专 讜诪谞讛讬讙诐 讻专讗讜讬 讜注讜讚 讙诐 讻谉 讛讬转讛 诇讜 讝讗转 砖诇讗 谞转诪注讟讛 讗讜专 转讜专转讜 诪讞诪转 注住拽讜 讘爪专讻讬 爪讬讘讜专 讗诇讗 注讜讚谞讜 讘旨讜旨爪执讬谞指讗 讚旨执谞职讛讜止专指讗 砖诪谞讛讬专 注讬谞讬 讞讻诪讬诐 讘讛诇讻讛, 讗讜 讬讜讘谉 讘旨讜旨爪执讬谞指讗 讚旨执谞职讛讜止专指讗 讚讛讻诇 诪讚诇讬拽讬谉 诪诪谞讜 讜讛讜讗 讗讬谞讜 讞住专 讻诇讜诐. 讘旨职专执讬讱职 诪址转旨职讬指讱职 诇执砖讈职诇指诐 驻讬专讜砖 讗祝 注诇 驻讬 砖讻驻讬 诪谞讛讙讜 砖诇 注讜诇诐 诪讜讻专讞 砖讬诪爪讗 诇讱 砖讜谞讗讬诐 讘讘讬转 拽讬住专 诪讞诪转 拽谞讗讛 讻讬 讻谉 讚专讻诐 诇拽谞讗转 讘讗讬砖 讬讛讜讚讬 讘注诇 讙讚讜诇讛 注诐 讻诇 讝讛 讗拽讬讬诐 讘讱 '讘执旨专职爪讜止转 讛殖' 讚址旨专职讻值讬 讗执讬砖讈 讙址旨诐 讗讜止讬职讘指讬讜 讬址砖职讈诇执诐 讗执转旨讜止' (诪砖诇讬 讟讝, 讝) 诇讻讱 诪址转旨职讬指讱职 诇执砖讈职诇指诐 讻讬 讛讻诇 讘砖诇讜诐 注诪讱.



讗指诪职专讜旨 注指诇指讬讜 注址诇 专址讘旨执讬 讬职讛讜旨讚指讛 讘旨址专 讗执诇指注执讗讬, 砖讈侄讛指讬指讛 谞讜止讟值诇 讘旨址讚 砖讈侄诇 讛植讚址住, 讜旨诪职专址拽旨值讚 诇执驻职谞值讬 讛址讻旨址诇旨指讛. 谞专讗讛 诇讬 讘住"讚 讟注诐 砖讛讬讛 谞讜讟诇 讛讚住 诇住讬诪谉 讟讜讘 砖讬讝讻讜 诇讘谞讬诐 爪讚讬拽讬诐 砖谞拽专讗讬诐 讛讚住讬诐. 讗讜 讬讜讘谉 讛植讚址住 [69] 注讜诇讛 诪住驻专 讘谉 讟讜讘 [69] 砖讬讝讻讜 诇讘谉 讟讜讘 讞讻诐 讜讬专讗 砖诪讬诐.



专址讘 砖讈职诪讜旨讗值诇 讘旨址专 专址讘 讬执爪职讞指拽 诪职专址拽旨值讚 讗址转旨职诇指转. 谞专讗讛 诇讬 讘住"讚 讟注诐 诇诪住驻专 砖诇砖 讻谞讙讚 讛讗专转 砖诐 讬志讛 砖讝讻讜 讘讜 讗讬砖 讜讗砖转讜 讘谞砖讜讗讬谉 讜讬讚讜注 讻讬 讗讜转讬讜转 讬志讛 讛诐 讙' 住驻讬专讜转 拽讜抓 砖诇 讬讜志讚 讘讻转专 讜讬讜志讚 注爪诪讛 讞讻诪讛 讜讗讜转 讛' 讘讬谞讛.
讗讜 讬讜讘谉 讻谞讙讚 讙' 讗讜转讬讜转 讗讚诐 砖讝讻讜 讘讛诐 注转讛 注诇 讬讚讬 谞砖讜讗讬谉 讻诪讜 砖讗诪专讜 讞讝"诇 注诇 驻住讜拽 (讘专讗砖讬转 讛, 讘) 讝指讻指专 讜旨谞职拽值讘指讛 讘职旨专指讗指诐 讜址讬执旨拽职专指讗 讗侄转 砖职讈诪指诐.
讗讜 讬讜讘谉 讻谞讙讚 砖驻注 讘谞讬 讞讬讬 诪讝讜谞讬 砖讝讜讻讬诐 诇讝讛 注转讛 注诇 讬讚讬 砖诇讬诪讜转 诪爪讜讛 讝讜 讘诪讞砖讘讛 讜讚讘讜专 讜诪注砖讛.
讜注讜讚 谞专讗讛 诇讬 讘住"讚 诪职专址拽旨值讚 讗址转旨职诇指转 讻讬 讘诪注专讘讗 讗诪专讬 诇讞转谉 '诪指爪指讗' 讗讜 '诪讜止爪侄讗' 讛讬讬谞讜 诪指爪指讗 讗执砖指旨讈讛 诪指爪指讗 讟讜止讘 (诪砖诇讬 讬讞, 讻讘) 讗讜 诪讜止爪侄讗 讗植谞执讬 诪址专 诪执诪指旨讜侄转 讗侄转 讛指讗执砖指旨讈讛 (拽讛诇转 讝, 讻讜) 讻讬 讛诪讜讘讞专转 讛讬讗 讗砖讛 讘注诇转 砖诇砖 讗讜转讬讜转 讜诇讗 讛讗砖讛 讘注诇转 讗专讘注 讜讛诪讜讘讞专 讛讜讗 '诪指爪指讗' 砖讛讜讗 砖诇砖 讗讜转讬讜转 讻谞讙讚 '讟讜止讘' 砖讛讜讗 讙' 讗讜转讬讜转 讜诇讗 讻谞讙讚 '诪执诪指旨讜侄转' 砖讛讜讗 讗专讘注 讗讜转讬讜转. 讜诇讻讱 诪职专址拽旨值讚 讗址转旨职诇指转 诪注诇讛 砖诇砖讛 讜诪讜专讬讚 砖诇砖讛.
讗讜 讬讜讘谉 讘住"讚 诪职专址拽旨值讚 讗址转旨职诇指转 讻谞讙讚 讙' 讝诪谞讬诐 砖讬砖 诇讗讬砖 讜讗砖讛 讛讗' 讘讝讜讜讙诐 讬讞讚 讘注讜诇诐 讛谞砖诪讜转 讜讛讘' 讻砖讘讗讜 诇注讜诇诐 讛讝讛 讛讜讗 讘讘讬转 讗讘讬讜 讜讛讬讗 讘讘讬转 讗讘讬讛 注讚 谞砖讜讗讬谉 讜讛讙' 讗讞专 砖谞砖讗讜 讝讛 讗转 讝讛 砖讛诐 讚专讬诐 讝讛 注诐 讝讛 讜讝诪谉 讛砖诇讬砖讬 谞砖诇诐 注转讛 讘注转 砖讛讜讗 诪专拽讚 诇讻讱 诪职专址拽旨值讚 讗址转旨职诇指转.
讜讛谞讛 注谞讬谉 讛专拽讜讚 驻讬专砖 专砖"讬 讝讜专拽 讗讞讚 讜诪拽讘诇 讗讞讚 砖注讜砖讛 注诇讬讛 讜讬专讬讚讛. 讜谞专讗讛 诇讬 讘住"讚 砖专诪讝 讘讝讛 注诇 注谞讬讬谞诐 讚诇讙讘讬 讛讗讬砖 讗转诪专 (讬讘诪讜转 住讙.) '谞讞讜转 讚专讙讗 讜谞住讬讘 讗转转讗' 讜讝讜 讛讬讗 讬专讬讚讛 讗讱 诇讙讘讬 讗砖讛 谞讗诪专 注诇讬讛 砖讗诪专讜 (讻转讜讘讜转 诪讞.) '注讜诇讛 注诪讜 讜讗讬谞讛 讬讜专讚转 注诪讜'. 讗讜 讬讜讘谉 注诇讬讛 专诪讝 诇注诇讬讬转 谞讬爪讜爪讬 拽讚讜砖讛 讘住讜讚 诪"谉 [诪讬讬谉 谞讜拽讘讬谉] 讜讬专讬讚讛 专诪讝 诇讬专讬讚转 诪"讚 [诪讬讬谉 讚讜讻专讬谉].



拽指讗 诪址讻职住执讬祝 诇指谉 住指讘指讗. 拽砖讛 讜讛诇讗 讛转谞讗 讛讙讚讜诇 专讘讬 讬讛讜讚讛 讘专 讗诇注讗讬 讚拽讚讬诐 诪讬谞讬讛 讛讜讛 注讘讬讚 讛讻讬 砖谞讜讟诇 讘讚 砖诇 讛讚住 讜诪专拽讚 诇驻谞讬 讛讻诇讛?
讜谞专讗讛 诇讬 讘住"讚 讚专讘讬 讬讛讜讚讛 讗驻砖专 诇讗 讛讜讛 注讘讬讚 讝讛 讘驻讜诪讘讬 诇驻谞讬 讛诪讜谉 讛注诐 讗讱 专讘 砖诪讜讗诇 讛讜讛 注讘讬讚 讛讻讬 诇驻谞讬 讛诪讜谉 讛注诐.
讜注讜讚 谞专讗讛 诇讬 讚诇讗 讗诪专 拽讗 诪讻住讬祝 诇谉 诪讻讞 讛专拽讜讚 讚讛讗 讛讻诇 讬讜讚注讬谉 砖诪爪讜讛 讙讚讜诇讛 讗讬讻讗 诇砖诪讞 讞转谉 讜讻诇讛 讗讱 诪拽讜讚诐 讛讬讛 讚专讻谉 砖诇 住讜讗讘讬 讬讬谉 诇专拽讚 讘讞谞讬讜转 讜讘诪砖转讗讜转 讻讚讬 砖讬转谞讜 诇讛诐 讬讬谉 诇砖转讜转 讜讻诪讜 砖讻转讘 专砖"讬 讝"诇 讘驻住讞讬诐 (驻住讞讬诐 诪讟.) 注谞讬谉 诪专拽讚 讘讬 讻讜讘讬 讜诇讻谉 讗诪专 '诪址讻职住执讬祝 诇指谉' 砖讬讗诪专讜 讛诪讜谉 讛注诐 讗讬谉 讻讜谞转讜 讘砖讘讬诇 诪爪讜讛 讗诇讗 讻讚讬 诇砖转讜转 讬讬谉!
讗讘诇 专讘讬 讬讛讜讚讛 讛讬讛 讬讚讜注 诇讻诇 砖讗讬谉 讬讻讜诇 诪爪讚 讟讘注讜 讜诪讝讙讜 诇砖转讜转 讬讬谉 讜讻诪讜 砖讗诪专 讛讜讗 注爪诪讜 (谞讚专讬诐 诪讟:) 诇讗讜转讛 诪讟专讜谞讬转讗 砖讗讬谉 砖讜转讛 讬讬谉 讗诇讗 专拽 讗专讘注 讻讜住讜转 砖诇 诇讬诇 驻住讞, 讜注诇 讝讗转 讛砖转讬讛 讛讬讛 诇讜 讻讗讘 讛专讗砖 诪驻住讞 讜注讚 讛讞讙 讻讚讗讬转讗 讘讬专讜砖诇诪讬 (讬专讜砖诇诪讬 驻住讞讬诐 讬, 讗) 讜讗诐 讻谉 讛讻诇 讬讜讚注讬诐 砖注讬拽专 讘砖讘讬诇 诪爪讜讛 讜诇讬讻讗 讘讝讛 讝诇讝讜诇.



专址讘 讗址讞指讗 诪址专职讻旨执讬讘 诇指讛旨 讗址讻旨址转职驻值讬讛旨 讜旨诪职专址拽旨值讚. 谞专讗讛 讜讚讗讬 砖讛讬转讛 讬讜砖讘转 注诇 讻住讗 讜讛讜讗 诪专讻讬讘 讛讻住讗 注诇 讻转驻讜 讜诪专拽讚 讘讗讜驻谉 砖诇讗 讛讬讛 谞讜讙注 讙讜驻讛 讘讙讜驻讜 讜讝讛 驻砖讜讟 讜讘专讜专.
讜诪讛 砖讛讬讛 诪址专职讻旨执讬讘 讗址讻旨址转职驻值讬讛旨 讻讬 讻转祝 [500] 讛讜讗 诪住驻专 转"拽 砖讛讜讗 诪诇讜讬 砖诐 砖讚讬 [砖讬志谉 讚诇志转 讬讜志讚 = 500] 砖诪诪谞讜 诪转讘专讻讬诐 专诪"讞 讗讘专讬诐 砖诇 讛讗讬砖 讜专谞"讘 讗讘专讬诐 砖诇 讛讗砖讛 砖讛诐 住讱 讛讻诇 转"拽 [讻诇讜诪专 252+ 248 = 500] 讻谞讜讚注 讜专诪讝 诇讛诐 讘讝讛 讻讬 注转讛 注诇 讬讚讬 谞砖讜讗讬谉 谞砖诇诐 讗爪诇讻诐 讛讗专转 诪诇讜讬 砖诐 砖讚讬 讛专诪讜讝 讘讻转志祝 讻诪讜 砖讗诪专 专讘讬谞讜 讛讗专"讬 讝"诇 砖讛讻转祝 讘讜 专诪讜讝 诪诇讜讬 砖诐 砖讚讬 砖注讜诇讛 诪住驻专 讻转祝.



讗址诪职专值讬 诇值讬讛旨 专址讘旨指谞指谉: 讗址谞指谉, 诪址讛讜旨 诇职诪侄注直讘址讚 讛指讻执讬?. 拽砖讛 诪讛 诪爪讗讜 讟注诐 砖讬砖 诇讛诐 讛讬转专 讘讝讛 讟驻讬 诪讝讜诇转诐 讻讚讬 砖讘讗讜 诇砖讗讜诇 注诇 讝讗转 讛诇讗 讗讚专讘讛 讛讞讻诐 爪专讬讱 诇讛砖诪专 讬讜转专 讘讚讘专讬诐 讻讗诇讛 讻讬 讬爪专讜 讙讚讜诇 讬讜转专, 讜讻谞讝讻专 讘讙诪专讗 (住讜讻讛 谞讘.) 讙讘讬 讗讘讬讬 讚转谞讗 诇讬讛 讛讛讜讗 住讘讗 讻诇 讛讙讚讜诇 诪讞讘讬专讜 讬爪专讜 讙讚讜诇 诪诪谞讜?
讜谞专讗讛 诇讬 讘住"讚 讚讗讬转讗 讘讬讘诪讜转 (讬讘诪讜转 住讚:) 讚专讘讬 讗讘讗 讘专 讝讘讚讗 讜专讘 讙讬讚诇 讗注拽讜专 诪驻专拽讬讛 讚专讘 讛讜谞讗 讜讻谉 专讘 讞诇讘讜 讜专讘 砖砖转 谞诪讬 讗注拽讜专 诪驻专拽讬讛 讚专讘 讛讜谞讗 讙诐 专讘 讗讞讗 讘专 讬注拽讘 砖讛讜讗 专讘 讗讞讗 讚讛讻讗 讗诪专 讛转诐 砖转讬谉 住讘讬 讛讜讬谞讗 讜讻讜诇讛讜 讗注拽讜专 诪驻专拽讬讛 讚专讘 讛讜谞讗 诇讘专 诪讗谞讗 讚拽讬讬诪讬 讘谞驻砖讗讬 讛址讞指讻职诪指讛 转职旨讞址讬侄旨讛 讘职注指诇侄讬讛指 (拽讛诇转 讝, 讬讘) 注讬讬谉 砖诐.
讜诇讻谉 讬砖 诇讜诪专 专讘谞谉 讚讗诪专讬 讛讻讗 诇专讘 讗讞讗 讗址谞指谉 诪址讛讜旨 诇职诪侄注直讘址讚 讛指讻执讬 讛谉 讛诐 专讘谞谉 讚讗注拽讜专 诪驻专拽讬讛 讚专讘 讛讜谞讗 讜讞砖讘讜 讻讬讜谉 讚讗注拽讜专 讗讬谉 讻讗谉 讞砖砖 砖讻讘转 讝专注 诇讘讟诇讛 讜诇讛讻讬 砖专讬 诇讛讜. 讜讛砖讬讘 诇讛诐 专讘 讗讞讗 讗祝 注诇 讙讘 讚讗讚诐 讛谞注拽专 诪讻讞 注讻讘转 讛讛砖转谞讛 讗讬谞讜 诪讜爪讬讗 讝专注 注诐 讻诇 讝讛 讛讛专讛讜专 讗住讜专 讘讜 讜诇讻谉 讗执讬 讚旨址诪职讬指讗 注植诇址讬职讻讜旨 讻旨执讻职砖讈讜旨专指讗 讚讗讬谉 讻讗谉 讛专讛讜专 诪讜转专 讜讗诐 诇讗讜 讗住讜专.
讜讗驻砖专 讚讛诐 讞砖讘讜 砖讙诐 讛讜讗 谞注砖讛 注拽专 诪驻专拽讬讛 讚专讘 讛讜谞讗 讚讗讬谉 讘讜 讞砖砖 讛讜爪讗转 砖讻讘转 讝专注 诇讘讟诇讛 讜诇讻谉 讛转讬专 诇注爪诪讜 诇讛专讻讬讘讛 注诇 讻转驻讜 讜讗讬谞讜 讞讜砖砖, 讜讛砖讬讘 讚讗讬谉 讝讛 转诇讜讬 讘讝讛 讚讗祝 注诇 驻讬 砖讛谞注拽专 诪讞诪转 讛砖转谉 讗讬谞讜 诪讜爪讬讗 砖讻讘转 讝专注 诇讘讟诇讛 注诐 讻诇 讝讛 讗住讜专 讘讛专讛讜专.
讜讛讗 讚讗诪专 诇讜 讻旨执讻职砖讈讜旨专指讗 讜诇讗 讗诪专 诇讜 讻讗讘谉 诪驻谞讬 砖讛讗讚诐 谞讚诪讛 诇注抓 讻诪讜 砖谞讗诪专 讻旨执讬 讛指讗指讚指诐 注值抓 讛址砖旨讉指讚侄讛 (讚讘专讬诐 讻, 讬讟).





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诪专拽讚 讗转诇转. 讬专讜砖诇诪讬 驻"讗 讚驻讗讛 注诇 诪转谞讬' 讗' 讜讘砖讬谞讜讬 拽爪转 讜注讜讚 讘诪"专 讘专讗砖讬转 驻' 谞讟:


转讜住' 讚"讛 诪讘讟诇讬谉 讜讻讜' 讚讙讚讜诇 砖讬诪讜砖讛. 讘专讻讜转 讚祝 讝 注"讘:





讞讬讚讜砖讬 讞转"住

讻诇讛 讻诪讜转 砖讛讬讗. 讻' 诪讜专讬 讘讛驻诇讗讛 讝"诇 讚诪砖讘讞讬' 讗讜转讛 讘诪讛 砖谞诪砖诇讛 讻谞住转 讬砖专讗诇 讜砖讘转 诇讻诇讛. 讜诇驻注"讚 讚讙诐 讘"讛 砖讗讜诪专讬' 讻诇讛 谞讗讛 讜讞住讜讚讛 讬"诇 砖讬转讻讜讜谞讜 讛讗讜诪专讬' 注诇 讻诇讛 注诇讬讜谞讛 讻"讬 讜砖讘转 讜转"讞 讚讗讬拽专讬 讻诇讛. 讜讗讬谉 讘讝讛 诪砖讜诐 讙谞讬讘转 讚注转 讻讚讗诪专讬' 驻讙"讛 讗诐 讬砖 砖诐 讞讘专 注讬专 诪讜转专 注"砖 讜讛"谞 讻讬讜谉 讚讗讜专讞讗 讻讱 诪讬 砖诇拽讞 诪拽讞 诪谉 讛砖讜拽 讜讻讜'. 讜讗讜诇讬 诇讛讻讬 砖专讜 讘诪注专讘讗 诇讗 讻讞诇 讜诇讗 砖专拽 讜讻讜' 诇驻诪"砖 诪讛专砖"讗 讘讞"讗 讚砖专讜 诇专' 讝讬专讗 诇讗 讻讞诇 讜讻讜' 专"诇 砖讗讬谞谞讜 爪讘讜注 讗诇讗 转讜讻讜 讻讘专讜 讜讛"谞 砖专讜 讘诪注专讘讗 诇讻诇讛 谞讗讛 讜讞住讜讚讛 诇讗 讻讞诇 讜讻讜' 专"诇 砖讗讬谉 讗谞讜 讗讜诪专讬诐 讻谉 注"讚 爪讘讜注讛 讜诇讻讜讜讬谉 诇讻诇讛 讗讞专转 讻讬 讝讗转 讛讬讗 讛诪注诇转 讞谉. 讜谞"诇 专' 讬讛讜讚讛 讘专 讗讬诇注讗 专爪讛 诇讛砖诪专 讟驻讬 诪讚讘专 砖拽专 注"讻 谞拽讟 讘讚 讛讚住 讛诪专诪讝 注诇 讛爪讚讬拽讬' 讜讘驻专讟 诇转"讞 讛诪砖讜诇砖讬' 讘诪拽专讗 诪砖谞讛 讜转诇诪讜讚 诇注讜诪转 讛讛讚住 讻诇讛 谞讗讛 讜讞住讜讚讛. 讜专讘 讗讞讗 注砖讛 讘讛讬驻讱 讛讬' 诪专讻讬讘 诇讛 讗讻转驻讬' 诇讜诪专 砖讗讬谉 砖讜诐 讝讬讜祝 讘讚讘专 讻讬 讘讜讜讚讗讬 讻讜讜谞转讜 讗讛讻诇讛 讛诇讝讜. 讜讛讬讬谞讜 讚拽讗诪专 讻讬 讚诪讬' 诇讻讜 讻讬 讻砖讜专讗 讛讬讬谞讜 诪砖讜诐 讚诪"砖 注诇 讛讻诇讛 讘注爪诐 砖讛讬讗 谞讗讛 诪砖讜诐 讚讗讬谉 讗砖讛 讗诇讗 诇讘谞讬诐. 讜诇讛讗 诪讬诇转讗 诪讬讛转 谞讗讛 讛讬讗 讗驻讬' 讞讬讙专转 讜住讜诪讗 讜讛讬讬谞讜 讻讬 讻砖讜专讬 诇爪诇诪讗 砖注砖讜讬' 诇爪讜专 讘讜 爪讜专讜转 讜讛"谞 讗讬 讚诪讬讬谉 讘注讬谞讬谞讜 砖讗讬谉 讗砖讛 讗诇讗 诇爪讜专 爪讜专讜转 讛讜诇讚 讗讝讬 讗诪转 讛讜讗 砖讛讬讗 谞讗讛. 讜讗诇"讛 讛"诇 诪讚讘专 砖拽专 转专讞拽 讜注讬讬' 讛驻诇讗讛:


讻诇 诪谉 讚讬谉 讜讻诇 诪谉 讚讬谉 住诪讜讻讜 诇谞讗. 讬专讗讛 讚诇专' 讗诪讬 讜专' 讗住讬 讛讝讛讬专讜 砖讗诐 讬讘讜讗讜 讛诐 诇住诪讜讱 讗讞专讬诐 诇讗 讬住诪讻讜 讗诇讗 爪讚讬拽讬诐 讜讞讻诪讬诐 讻讬讜爪讗 讘讛诐. 讗诇讗 讛讬讜转 讻诇 讗' 诪讛爪讚讬拽讬诐 讛讬' 诪讞砖讘 注诇 注爪诪讜 讘注谞讜转谞讜转讜 讻讬 拽讟谉 讛讜讗. 注"讻 讗诪专讜 诇专' 讗诪讬 砖诇讗 讬住诪讜讱 讻"讗 讞讻诐 讻诪讜 专' 讗住讬 讜诇专讘 讗住讬 讛讝讛讬专讜 砖诇讗 讬住诪讜讱 讻"讗 讻注讬谉 专讘 讗诪讬 讜讛讬讬谞讜 讻诇 诪谉 讚讬谉 讜讻诇 诪谉 讚讬谉 住诪讜讻讜 诇谞讗 讜诇讻诇 讗' 讗诪专讜 讻诇 诪谉 讚讬谉 谞讙讚 讞讘专讜 讜拽"诇:


讻讚讬 诇讞讘讘讛 注诇 讘注诇讛 讜诇讬转 讛诇讻转讗 讻讜讜转讬'. 讜讻' 讛驻讜住拽讬诐 谞讛讬 讚讘驻谞讬讛 讗讬谉 诇讛住转讻诇 诪"诪 诪爪讜讛 诇讛住转讻诇 讘讘讙讚讬 爪讘注讜谞讬' 砖诇讛 讜讘讞讬' 转讜专讛 讗诪专转讬 讛讬讬谞讜 讚讙讘讬 专讘拽讛 讻转讬' 讜转拽讞 讛爪注讬祝 讜转转讻住 讚注讚 注讻砖讬讜 诇讗 谞转讬专讗讛 砖讬住转讻诇 讘讛 讗诇讬注讝专 讻讬 爪讚讬拽 讙诪讜专. 讗讱 注转讛 砖讘讗 讬爪讞拽 讜诪爪讜讛 诇讛住转讻诇 讘讘讙讚讬' 讞砖砖讛 砖讬讘讜讗 讗诇讬注讝专 诇讛住转讻诇 讘驻谞讬' 注"讻 诇拽讞讛 讛爪注讬祝 诇讛转讻住讜转:


诇讗 转住诪讻讜 诇谞讗 诇讗 诪谉 住专诪讬住谉 讘注专讜讱 注专讱 讞诪住 诪驻专砖 住专诪讬住谉 讛诪讘讜诇讘诇讬' 讜诪住讜讻住讻讬' 讻诪讜 驻拽讬注讜转 砖诇 爪诪专 讛诪住讜讻住讱. 讜住专诪讬讟讬谉 讻诪讜 讗诇讜 讛诪住讜讻住讻讬' 拽爪转 讻诪讜 讻转讘 砖讛转讬讘讜' 诪讘讜诇讘诇讬' 讝讛 讘转讜讱 讝讛 讗注驻"讬 砖讗讬谞讜 讻住讻住讜讱 讛专讗砖讜谉 诪"诪 诇讗 讬住诪讻讜讛讜. 讞诪讬住讬谉 讛讞讜讟驻讬' 讛讚讘专讬' 诪驻讬 砖讜诪注讬讛诐 讜讗讬谞诐 诪诪转讬谞讬谉 注讚 砖讛讚讘专讬' 讬讜爪讗讬' 诪驻讬 讗讜诪专诐. 讟专诪讬住讬谉 砖讗讬谞诐 讬讻讜诇讬' 诇住讚专 讛讚讘专讬' 讛讬讜爪讗讬' 诪驻讬讛诐 诇讗讝谉 砖讜诪注讬讛诐. 注讜讚 驻讬' 住专诪讬住讬' 讛诪住专住讬' 讛诪住讻转讗 讜诇讜诪讚讬' 诪诪谞讜 驻专拽 讗' 讗讜 讘' 讻讙讜谉 讗诇讜 讛诇讜诪讚讬' 讙"讛 讻诇 讛讘砖专 讜讗讬谞诐 诇讜诪讚讬' 讻诇 讛诪住讻转讗 诪专讬砖讗 注讚 讙诪讬专讗. 住专诪讬讟讬谉 讛诇讜诪讚讬' 讛诇讻讛 讗' 讗讜 讗讬讝讛 讛诇讻讜' 诪讛诪住讻转讗. 讞诪讬住讬谉 讛诇讜诪讚讬诐 讞诪砖讬转 讛诪住讻转讗. 转专诪讬住讬' 讛诇讜诪讚讬' 转专讬 转诇转讬 诪住讻转讗 注"砖: 讗诪专讜 注诇讬讜 注诇 专"讬 讘专 讗讬诇注讬. 注专讗"砖 砖讻' 专讘讜转讗 讚讬讚讬' 砖讛讬' 转讜专转讜 讗讜诪谞转讜. 讜驻讬' 讻讬讜谉 砖讛讬' 诇讜 转诇诪讬讚讬诐 专讘讬诐 讛讜讬 讻注讬谉 转"转 讚专讘讬诐. 讜谞"诇 注讜讚 砖讛讬' 诪讜谞注 转诇诪讬讚讬讜 诪砖诪讜砖 讞讻诪讬诐. 讜诪讜讻讞 讚诇讗 讻转讬' 转讜住' 讚砖诪讜砖 讞讻诪讬诐 讙讚讜诇 诪诪转 诪爪讜讛. 讜注讬讬' 诪"砖 诪"讜 谞"讬 诪住驻"拽 讚诪讙讬诇讛 讚诪讜讻讞 诪讬注拽讘 讚讙讚讜诇 转"转. 讚诇诪讗 诪砖讜诐 砖诪讜砖 砖砖讬诪砖 讬"讚 砖谞讬诐 讘讘讬转 注讘专. 讜讻谉 诪注讝专讗 诇讗 诪讜讻讞 砖诐 讚诇诪讗 诪砖讜诐 砖砖讬诪砖 讗转 讘专讜讱 讘谉 谞专讬'. 讗讘诇 转"转 诇讞讜讚 诇讗. 讜讬"诇 讚讜讜讚讗讬 诇讗 注讚讬祝 诪诇诪讜讚 转讜专讛 讗诇讗 讻"砖 讚讛讬讬谞讜 讻讚讗讬转讗 驻"拽 讚注"讝 诇讟诪讗 讘讬转 讛驻专住 讚专讘谞谉 诇诇诪讜讚 诇驻谞讬 专讘讜. 讗讘诇 讗讬住讜专 讚讗讜专讬讬转讗 讗讬谉 讘讬谉 转"转 诇砖讬诪讜砖. 专"诇 讗讬 讛讬' 诪讜谞注 注讬"讝 诪讻讘讜讚 讗讜"讗 讜讻讛"讙 讗讬 讛讜讬 住"讚 讚转"转 讗讬谞讜 讚讜讞讛 讻讬讘讜讚 讗讜"讗 讗讜 讘谞讬谉 讘讛诪"拽. 讗"讻 诪砖讜诐 砖诪讜砖 诇讞讜讚 诇讗 讛讬' 谞讚讞讛 讻讬 讗讬谉 讛讛驻专砖 讘讬谉 转"转 讘诇讗 砖诪讜砖 诇转"转 注诐 砖诪讜砖 讻"讻 讙讚讜诇. 讜注讬讬' 讛讬讟讬讘 诪"砖 诪讙"讗 住讬' 转诪"讝 住"拽 讬"讙 讘注谞讬谉 讝讛 讜砖驻讬专 讬诇讬祝 住驻"拽 讚诪讙讬诇讛. 讜诪"砖 转讜住' 讘砖诪注转讬谉 讚专"注 讛讬' 讻讗诇讜 砖讜驻讱 讚诐 诪砖讜诐 砖谞转讘讟诇 诪砖诪讜砖. 专"诇 讚谞转讘讟诇 诪砖谞讬讛诐 讚讝诪谉 转"转 讜砖诪讜砖讛 拽讚讬诐. 诪砖讗"讻 讬注拽讘 讜注讝专讗 砖讛讬讜 诇讜诪讚讬诐 讘诇讗 专讘诐 讙"讻 讘诇讗 砖诪讜砖 讜讗讬谉 讛讛驻专砖 讘讬谉 诇诪讜讚 讘诇讗 砖诪讜砖 诇诇诪讜讚 注诐 砖诪讜砖 讙讚讜诇 讻"讻 讜拽"诇:


讜讛谞讛 砖诐 讛拽砖讛 讘讟讜专讬 讗讘谉 诪谞"诇 讚讙讚讜诇 转"转 讚诇诪讗 砖拽讜诇讬诐 讛诐 讜讗讬讝讛 诪讛诐 砖讬专爪讛 讬拽讚讬诐 诇讞讘专讜 讜讻讚专"驻 诪驻谞讬谉 讙讘讬 讛讻谞住转 讗讜专讞讬诐 讜讘讟讜诇 讘讛"诪 注"砖 讜转讬' 讗讛"谞 讗诇讗 诪砖讜诐 讚讙讘讬 注讝专讗 讛讜讛 谞诪讬 讬砖讬讘转 讞"诇 讘讘讘诇 讜讗驻"讛 讚讞讬 转"转 讬砖讬讘转 讗"讬 讜讘谞讬谉 讘讛诪"拽 砖"诪 讚诇讙讘讬 讘讛诪"拽 诇讞讜讚 转"转 讙讚讜诇 讜讝讛 谞讻讜谉:


讗诪谞诐 诪"砖 讙讘讬 讬注拽讘 诇转专抓 讻谉 讚讘讬转 诪讚专砖讜 砖诇 讬注拽讘 讘讞"诇 讛讬' 讘注讘专 讛谞讛专 诇讗 谞"诇 讻诇诇 讚诪砖诪注 讚讘讬转 诪讚专砖讜 砖诇 砖诐 讜注讘专 讙讘讬 讛讚讚讬 讛讜讬 拽讬讬诪讜 讜砖诐 讛讬' 诪诇讻讬 爪讚拽 诪诇讱 砖诇诐 讛讬讬谞讜 讬专讜砖诇讬诐 讜住讚讜专讬 诪拽专讗讜转 讜讬爪讗 讬注拽讘 诪讘讗专 砖讘注 讜讬诇讱 讞专谞讛 讻讱 讛讜讗 诪转讞诇讛 讬爪讗 诪诪讙讜专讬 讗讘讬讜 诪讞讘专讜谉 讻诪"砖 专诪讘"谉 讜谞讟诪谉 讬"讚 砖谞讬诐 讘讘讬转 注讘专 讘讗"讬 讜讗讞"讻 讬爪讗 诪砖诐 诇讬诇讱 诇讞专谉 讗诇讗 讘转讞诇讛 讛诇讱 诇讘讗专 砖讘注 讗爪诇 讗砖诇 砖诇 讗"讗 注"讛 诇讛转驻诇诇 砖诐 讻诪"砖 专诪讘"谉 注诇 讛转讜专讛 专"驻 讜讬爪讗 讜诪砖诐 讬爪讗 诪讬讚 诇讞专谉 讜诇讗 讛讬' 讘讬谉 讬爪讬讗转讜 诪讘讗专 砖讘注 诇讛诇讬讻转讜 诇讞专谉 诇讘讬转 诇讘谉 讻诇讜诐 讻"讗 诪注砖讛 讛住讜诇诐 讛讬' 讘讬谉 讬爪讬讗讛 专讗砖讜谞讛 诇砖谞讬'. 讜讛讟诪谞转讜 讘讘讬转 注讘专 讛讬' 拽讜讚诐 诇讝讛 讜讻诇 讝讛 讘专讜专. 讜拽讜' 讟讜专讬 讗讘谉 拽讜' 注爪讜诪讛 讜诇讗 专讗讬转讬 诇讛 驻讜转专. 讜讛谞讛 诇讻讗讜专讛 讘驻砖讬讟讜转 讛讜"诪 诇讛讜讻讬讞 讚讙讚讜诇 转"转 诪讻讬讘讜讚 讗讜"讗. 讚讗讬 住"讚 砖讜讬诐 讛诐 讗"讻 讛讗 诪讜讻讞 讚转"转 讙讚讜诇 诪讘谞讬谉 讘讛诪"拽 讜讬讛讬' 谞诪讬 讻讬讘讜讚 讗讜"讗 讙讚讜诇 诪讘讛诪"拽 讜讛谞讛 讻转讬讘 讗讬砖 讗诪讜 讜讗讘讬讜 转讬专讗讜 讜讗转 砖讘转讜转讬 转砖诪讜专讜 诇讜诪专 砖讗诐 爪讜讛 讗讘讬讜 诇讞诇诇 诇讗 讬砖诪注 诇讜 讜讗讬 住"讚 讻讬讘讜讚 讗讘 讙讚讜诇 诪讘谞讬谉 讘讛诪"拽 讗"讻 讬砖 诇诇诪讜讚 拽"讜 讚讘讛诪"拽 讗讬谞讜 讚讜讞讛 砖讘转 诪拽"讜 讚讻讬讘讜讚 讗讜"讗 讜讗"讻 诇"诇 拽专讗 讚讗"专 讗转 砖讘转讜转讬 转砖诪讜专讜 砖诇讗 讬讛讬' 讘讛诪"拽 讚讜讞讛 砖讘转 讛讗 诪拽"讜 讚讻讬讘讜讚 讗讜"讗 谞驻拽讗. 讗注"讻 讻讬讘讜讚 讗讘 讙专注 诪转"转. 讜讬砖 诇讚讞讜转 讝讛 注驻"讬 砖讬讟转 讛砖"住 讬讘诪讜转 讜讬"讜 注"讗 讻诇讻诐 讞讬讬讘讬诐 讘讻讘讜讚讬 注"砖 讜拽"诇:


讜注"讚 讚专讜砖 讗诪专转讬 讚讜讜讚讗讬 砖讜讬诐 诇讬讻讗 诇诪讬诪专 讚讛专讬 讻诇 讗讛讘转讜 砖诇 讬爪讞拽 诇注砖讜 讛讬' 注诇 讻讬讘讚讜 讗讜转讜 诪讬注拽讘 讻诪"砖 讘专讘讛 注诇 爪讬讚 讘驻讬讜 讜讛讘讬讗讜 专诪讘"谉. 讜讗讬 住"讚 砖讜讬诐 讛诐 诇讗 讛讬' 诇讜 诇讬注拽讘 诇讘讞讜专 诇注爪诪讜 诇讬砖讘 讘讗讛诇讬 转讜专讛 讜诇讛谞讬讞 诪爪讜转 讻讬讘讜讚 诇注砖讜 讜讙专诐 诇讜 讻诇 讛爪注专 讛讝讛. 讗注"讻 讗讬谉 讻讗谉 讘专讬专讛 讻讬 诪爪讜转 讻讬讘讜讚 谞讚讞讬转 诪驻谞讬 转"转. 讗诇讗 讚讝讛 讬砖 诇讚讞讜转 讚讗讚专讘讛 讞讝讬 诪讛 注诇转讛 讘讬' 讘讬注拽讘 砖谞注谞砖 注诇 砖驻讬' 诪讗讘讬讜 讗注驻"讬 砖讛讬' 讗讜谞住 诪讞诪转 谞驻砖讜转. 讗注"讻 诪砖讜诐 砖讛讜讗 讙专诐 诇注爪诪讜 砖讛专讬 讻讬讘讜讚 讗讜"讗 讙讚讜诇 诪转"转 讜讛讬' 诇讜 诇讻讘讚 讗讘讬讜 讜诇讗 诇讙专讜诐 讗讛讘讛 诇注砖讜 注讚 砖诇讘住讜祝 谞爪讟专讱 诇讘专讜讞 讜诇驻专讜砖 诪讗讘讬讜 讻"讘 砖谞讛 讜诪讜讻讞 讘讛讬驻讱 讚讻讬讘讜讚 讗讘 讙讚讜诇. 讜诪砖讜诐 讻谉 讗诪专 讛砖"住 讚讝讛 讗"讗 讚讗"讻 讛讬' 诇讜 诇讛讬讜转 谞注谞砖 讙诐 注诇 讛讬讜转讜 诪转注讻讘 讘讘讬转 注讘专 砖讛专讬 讘讗转 诇讛讜讻讬讞 讚讻讬讘讜讚 讙讚讜诇 诪转"转. 讗注"讻 诇讻诇 讛驻讞讜转 砖讜讬诐 讛诐 讜诪砖讜诐 讻谉 诇讗 谞注谞砖 注诇 讛讬讜转讜 讘讘讬转 注讘专 讜诇讗 讛讬' 讛注讜谞砖 注诇 砖讛讜讗 讙专诐 诇注爪诪讜 讜讻谞"诇. 讗诇讗 讛拽讘"讛 诪讚拽讚拽 注诐 爪讚讬拽讬讜 讜讗注驻"讬 砖讛讬' 诪讜讻专讞 诇讘专讜讞 诪"诪 讚拽讚拽 讛拽讘"讛 注诪讜 讗"讻 诪诪讬诇讗 讛讚专讬谉 诇讻诇诇讬谉 讚转"转 讙讚讜诇 讚讗诇"讻 诇讗 讛讬' 讬注拽讘 诪谞讬讞 诇注砖讜 诇讻讘讚 讗讘 讟驻讬 诪讬谞讬' 讚讬讚讬':


讜讚注 讚爪诇注"讙 诪谞"诇 讚讗讛讟诪谞转讜 讘讘讬转 注讘专 诇讗 谞注谞砖 讚诇诪讗 讗讛谞讬 讛讜讗 讚谞注谞砖 讗讘诇 注诇 讬"讚 砖谞讬诐 砖讛讬' 讘讘讬转 诇讘谉 注讚 砖谞讜诇讚 讬讜住祝 砖讟谞讜 砖诇 注砖讜 讗讛谞讬 诇讗 谞注谞砖 讻讬 讛讬' 诪讜讻专讞 讜讗讜谞住 诪讞诪转 谞驻砖讜转. 讗讱 诪讛 砖谞转注讻讘 讬"讚 砖谞讬诐 讘讘讬转 注讘专 讜诇讗 诪讬讛专 诇讬诇讱 讗爪诇 诇讘谉 讗讛谞讬 讛讜讗 讚谞注谞砖 讜讻谉 注诇 砖砖讛 砖谞讬诐 砖谞转注讻讘 注讜讚 讗讞专 诇讬讚转 讬讜住祝 讜讘' 砖谞讬诐 砖注砖讛 注诇 讛讚专讱 讜讛"诇 讻"讘 砖谞讬诐 讜诇注讜诇诐 讻讬讘讜讚 讗讜"讗 讙讚讜诇 诪转"转. 讜讬"诇 诇驻诪"砖 讘讞讬讚讜' 转讜专讛 砖诇谞讜 驻' 讜讬爪讗 诪讛 砖谞转注讻讘 讬注拽讘 注讜讚 砖砖讛 砖谞讬诐 讗讞专 砖谞讜诇讚 讬讜住祝 砖讟谞讜 砖诇 注砖讜 讛讬' 诇讛专讻讬砖 专讻讜砖 诇拽谞讜转 诪注专转 讛诪讻驻诇讛 讻讚讬 砖诇讗 讬爪讟专讱 诇讬转谉 诇注砖讜 诪注讜转 讗"讬 专讗讛 讬注拽讘 诇讛专讜讜讬讞 讘讞"诇 讜讻诪"砖 专砖"讬 驻' 讜讬讞讬 讘驻住讜拽 讗砖专 讻专讬转讬. 讜讘讻诇 讻讛"讙 诪讜转专 诇爪讗转 诪讗"讬 诇讞"诇 诇讛爪讬诇 诪诪讜谉 讬砖专讗诇 诪讬讚 注注"讗 讻诪讘讜讗专 讘驻"拽 讚注"讝 讚讗驻讬' 讻讜' 讜诪注诇讛 讘注专讻讗讜转 砖诇讛谉 讜讗驻讬' 讘砖讘转 讜诪讟诪讗 讘讘讬转 讛驻专住 诇讛爪讬诇 诪讬讚诐 讜讛"谞 讛爪讬诇 诪讬讚讜 诪诪讜谉 讗"讬 讛拽讚讜砖. 讜砖诐 讗诪专转讬 砖讝讛讜 专诪讝 讘讚讘专讬 讬注拽讘 诪转讬 讗注砖讛 讙诐 讗谞讻讬 诇讘讬转讬 专"诇 诇拽讘专讬 讛谞拽专讗 讘讬转 讘驻"拽 讚诪"拽 诇讞专讜讘 讘讬转讱 讜诇讬转讬讘 讗讜砖驻讬讝讱 讚讛讗讬 注诇诪讗 讗讜砖驻讬讝讗 讜拽讘专讜 讘讬转讜. 讜诪砖讜诐 讻谉 讗诪专 诇诇讘谉 诇讗 转转谉 诇讬 诪讗讜诪讛 专"诇 诇讗 讬讛讬' 砖诇讬 诪讗讜诪讛 诪讻诇 讛专讻讜砖 讻"讗 诇注砖讜 讬讛讬'. 讜讗"讻 讝讛 拽讜讚诐 诇讻讬讘讜讚 讗讜"讗 讜讛讻专讞 讙讚讜诇 讜讗驻"讛 谞注谞砖 讗注驻"讬 砖讛讬' 讗讜谞住 诪驻谞讬 注砖讜 诪讻"砖 砖讛讬' 谞注谞砖 注诇 讬"讚 砖谞讬诐 讛专讗砖讜谞讬诐 讜注"讻 讬"讚 讚讘讬转 注讘专 诇讗 讞砖讬讘 讜爪"注:





驻谞讬 讬讛讜砖注

讘讙诪专讗 转"专 诪讘讟诇讬谉 转"转 诇讛讜爪讗转 讛诪转 讜诇讛"讻 讗诪专讜 注诇讬讜 注诇 专讘讬 讬讛讜讚讛 讘专 讗讬诇注讗讬 砖讛讬讛 诪讘讟诇 讜讻讜'. 诇讻讗讜专讛 谞专讗讛 讚诪讬讬转讬 讛讗 讚专"讬 讘"专 讗讬诇注讗讬 诇讗砖诪注讬' 讚讗驻讬诇讜 转"转 讚专讘讬诐 诪讘讟诇讬谉 讻讚讗砖讻讞谉 讘驻"讘 讚住谞讛讚专讬谉 讚祝 讻' 讗诪专讜 注诇讬讜 注诇 专' 讬讛讜讚讛 讘专 讗讬诇注讗讬 砖讛讬讜 讬讜砖讘讬谉 砖砖讛 讘讗诪讛 讜注讜住拽讬谉 讘转讜专讛 讜讻"讻 讛转讜住驻讜转 讘驻"拽 讚诪讙讬诇讛 讚诪讛讛讬讗 讚砖诪注转讬谉 诪讜讻讞 讚讗驻讬' 转"转 讚专讘讬诐 诪讘讟诇讬谉 讜讗驻砖专 讚讻讜谞转诐 诇诪"砖. 讗诇讗 砖诪爪讗转讬 砖诐 讘诇' 专砖"讬 讝"诇 讚转"转 讚专讘讬诐 讛讬讬谞讜 讚讜拽讗 讻诇 讬砖专讗诇 讻诪注砖讛 讚讬讛讜砖注. 讜诇驻"讝 谞"诇 讚诪"砖 讛转讜住' 砖诐 讚诪砖诪注转讬谉 诪讜讻讞 讚讗驻讬' 转"转 讚专讘讬诐 诪讘讟诇讬谉 讛讬讬谞讜 诪讚讗诪专讬谞谉 讘住诪讜讱 讻谞转讬谞转讛 讻讱 谞讟讬诇转讛 讘住' 专讬讘讜讗 讜讗"讻 诪诪讬诇讗 讻诇 讬砖专讗诇 诪转讘讟诇讬谉 诪转"转 讜注讜住拽讬谉 讘讛讜爪讗转 讛诪转. 讜讛讗 讚诪讬讬转讬 专' 讬讛讜讚讛 讘专 讗讬诇注讗讬 讛讬讬谞讜 讻诪"砖 讛专讗"砖 讚讗驻讬诇讜 讛讬讻讗 讚转讜专转讜 讗讜诪谞转讜 诪讘讟诇 注"砖:


讘转讜住驻讜转 讘讚"讛 诇讛讜爪讗转 讛诪转 讜讻讜' 诇讗 讘诪转 诪爪讜讛 讗讬讬专讬 讜讻讜' 讗注"讙 讚讘驻"拽 讚诪讙讬诇讛 讜讻讜' 谞拽讟 诪"诪 讗讙讘 诪讬诇讬 讗讞专讬谞讬 讚讛讜讜 讚讜拽讗 诪转 诪爪讜讛 注讻"诇. 诪砖诪注 诪诇砖讜谞诐 讚讘诪讬诇讬 讗讞专讬谞讬 讚谞拽讟 讛转诐 讚讛讬讬谞讜 注讘讜讚讛 讗讬谉 诪讘讟诇讬谉 讗诇讗 讘诪转 诪爪讜讛 讚讜拽讗. 讜拽砖讬讗 诇讬 讚诇驻诪"砖 讘住诪讜讱 讘砖诐 讛转讜住' 讚诪讙讬诇讛 讚讗驻讬诇讜 转"转 讚专讘讬诐 诪讘讟诇讬谉 讜诪讬讬转讬 诪住讜讙讬讗 讚讛讻讗 讜讗"讻 讻讬讜谉 讚住讜讙讬讗 讚讛讻讗 诪砖诪注 诇讛讜 讚诇讗讜 讚讜拽讗 诪转 诪爪讜讛 讗诇讗 讘讻诇 讛诪转讬诐 诪讘讟诇讬谉 讜注诇讛 讻转讘讜 讚讗驻讬诇讜 转"转 讚专讘讬诐 讗"讻 讻"砖 讘注讘讜讚讛 讬砖 诇谞讜 诇讜诪专 讚诇讗讜 讚讜拽讗 诪转 诪爪讜讛 讚讛讗 诪住拽讬谞谉 砖诐 讘诪讙讬诇讛 讚转"转 讚专讘讬诐 讞诪讜专 诪注讘讜讚讛. 讗诇讗 砖专讗讬转讬 砖讛转讜住驻讜转 砖诐 讻转讘讜 讚住讜讙讬讗 讚讛讻讗 讗讬讬专讬 讚讜拽讗 诇诪讗谉 讚拽专讬 讜转谞讬. 讜讗"讻 拽砖讛 诇诪讗讬 讛讜爪专讻讜 诇驻专砖 讚诪转 诪爪讜讛 讚谞拽讟 讘诪讙讬诇讛 讛讬讬谞讜 讗讙讘 诪讬诇讬 讗讞专讬谞讬 讚讛讗 讘驻砖讬讟讜转 诪爪讬谞谉 诇诪讬诪专 讚讘诪讙讬诇讛 讗讬讬专讬 讚讜拽讗 讘诪转 诪爪讜讛 讜讛讬讬谞讜 诇诪讗谉 讚诇讗 拽专讬 讜转谞讬 讜讛讗 讚讗诪专讬谞谉 讛讻讗 讚诇讻诇 讛讜爪讗转 讛诪转 诪讘讟诇讬谉 讛讬讬谞讜 讘诪讗谉 讚拽专讬 讜转谞讬 讚注"讻 讘讛讻讬 讗讬讬专讬 诪讚诪讘讟诇讬谉 讗驻讬' 转"转 讚专讘讬诐. 讜注讜讚 讚诇驻"讝 诇讗 讛讜讬 拽砖讛 谞诪讬 诪讛讛讬讗 讚驻专拽 讗诇讜 诪讙诇讞讬谉 讚砖专讬 讘注砖讬讬转 诪诇讗讻讛 讘讚讗讬讻讗 讞讘专讜转讗 讚讛转诐 谞诪讬 讘诪讗谉 讚诇讗 拽专讬 讜转谞讬 讗讬讬专讬 讜讬砖 诇讬讬砖讘 讜讚讜"拽:





讛驻诇讗讛

讘"砖 讗讜诪专讬诐 讻诇讛 讻诪讜转 砖讛讬讗. 讬砖 诇讜诪专 注"讚 砖讗诪专讜 讘讬讘诪讜转 讚祝 住"讙 注"讘 讗诪专 专讘讗 讘讗 讜专讗讛 讻诪讛 讟讜讘讛 讜讻讜' 砖讛转讜专讛 谞诪砖诇讛 讘讛 讜讻讜'. 讗"讻 讬砖 诇讜诪专 讻讬讜谉 砖诪爪讬谞讜 砖讻谞住转 讬砖专讗诇 谞诪砖诇讛 诇讻诇讛 讻诪讜 砖谞讗诪专 讗转讬 诪诇讘谞讜谉 讻诇讛 讜砖讘转 谞拽专讗 讻诇讛 讘讜讗讜 讜谞爪讗 诇拽专讗转 讻诇讛 讜讝讛讜 砖诪专拽讚讬谉 诇驻谞讬讛 讻诪讛 讞砖讜讘讛 讻诇讛 讻诪讜转 砖讛讬讗 专爪讛 诇讜诪专 砖讚讘专讬诐 讙讚讜诇讬诐 谞诪砖诇讬诐 讘讛 讻诪讜转 砖讛讬讗:


砖诐 诇讗 转住诪讻讜 诇谞讗 讜讻讜'. 讝"诇 讛注专讜讱 讘砖诐 讙讗讜谉 讗诇 转住诪讻讜 诇谞讜 诪谉 讛诪住讻住讻讬诐 讗转 讛讚讘专讬诐 讝讛 讘讝讛 讻诪讟讜讛 诪住讜讻住讱 讗诇讗 砖诪住诇住诇讬诐 讗讜转谉 讜诪注诪讬讚讬诐 讚讘专 注诇 讗讜驻谞讬讜 讜诇讗 诪谉 砖讗讬谉 讟注诪讬讛谉 讘专讜专讬谉 讻讻转讘 诪住讜专讟讟 讜诇讗 诪谉 砖讞讜讟驻讬谉 讗转 讛讚讘专 讻讞诪讜住讬谉 讗诇讗 诪讬讜砖讘讬谉 讜诇讗 诪谉 砖讗讬谉 诪转拽谞讬谉 讗转 讛讚讘专讬诐 讜诪讬讬驻讬谉 讗讜转谉 讜诪讬 砖讟注诪讬讛谉 讻讟讜专诪讜住 注讻"诇. 讜讛讚讘专讬诐 注转讬拽讬谉 讜讬砖 诇谞讜 讘讝讛 诇讛讗专讬讱 讘住"讚 讜讗讬谉 讻讗谉 诪拽讜诪讜:


砖诐 专讘讗 讚注诪讗 诪讚讘专谞讗 讚讗讜诪转讬讛 讘讜爪讬谞讗 讚谞讛讜专讗. 谞专讗讛 砖驻讬专讜砖讜 砖讗诪专 讗祝 砖讛讜讗 谞砖讬讗 讘注诪讬讜 讜讗驻"讛 讛讜讗 诪谞讛讬讙 讗转 讛讚讜专 讜诪砖诪砖诐. 讻诪"砖 注讘讚讜转 谞转转讬 诇讻诐. 讜讻"砖 讘诪专讘讬爪讬 转讜专讛 砖谞讗诪专 讘讛谉 讜讬讟 砖讻诪讜 诇住讘讜诇 讜讙讜' 砖诪拽讘诇 注诇讬讜 注讜诇 转诇诪讬讚讬诐 诇诇诪讚诐 讜诇讛讘讬谞诐 讜诇讛讚专讬讻诐. 讜讛讬讬谞讜 讚讗诪专讬 讻讬 讗转讗 诪诪转讬讘转讗 讚讗注"讙 讚讛讜讗 专讘讗 讚注诪讬讛 讗驻"讛 讛讜讗 诪讚讘专谞讗 讚讗讜诪转讬讛. 讜讚诪讜 讚讘专 讝讛 诇讘讜爪讬谞讗 讚谞讛讜专讗 讚讛讬讬谞讜 讗讜专 讛谞专 讚讗祝 砖讬转专讜谉 讛讗讜专 诪谉 讛讞砖讱. 诪"诪 讛讗讜专 诪砖诪砖 讗转 讛讞砖讱 讜诪讗讬专 诇讜. 讜诪讛 砖讗诪专讜 讘专讬讱 诪讬转讬讬讱 诇砖诇诐 注讬讬谉 驻讬专砖"讬. 讗讘诇 讛专讬讟讘"讗 驻讬专砖 砖讘专讻讜 诇讛砖"讬 砖讛讘讬讗讜 诇砖诇诐 诇驻"讝 讛讬讛 爪专讬讱 诇讙专讜住 诪讬讬转讬讱 诇砖诇诐 讘砖谞讬 讬讜"讚讬谉 拽讜讚诐 讛转讬"讜:


砖诐 讗诪专讜 注诇讬讜 注诇 专"讬 讜讻讜' 专' 砖诪讜讗诇 讘专' 讬爪讞拽 诪专拽讚 讗转诇转 驻讬专砖"讬 砖诇砖讛 讘讚讬谉 讜讬讚讜注 讚讙' 讘讚讬谉 砖诇 讛讚住 诪专诪讝讬谉 诇讙' 讗讘讜转 讜讛讬讛 讻讜讜谞转 专' 讬讛讜讚讛 讘专' 讗诇注讬 诇讛诪砖讬讱 注诇讬讛 讞讜讟 砖诇 讞住讚 诪讘讞讬谞转 讗讘专讛诐 讜诇讻讱 讗诪专 讻诇讛 谞讗讛 讜讞住讜讚讛 讜专' 砖诪讜讗诇 讛讬讛 讻讜讜谞转讜 诇讛诪砖讬讱 注诇讬讛 诪讘讞讬谞转 讙' 讗讘讜转. 讜讗驻砖专 讚讬专诪讜讝 讘讝讛 诪"砖 讘讝讜讛专 讘驻住讜拽 讜讛' 讛讜诇讱 诇驻谞讬讛诐 讘注诪讜讚 注谞谉 讘讞讬谞转 讗讘专讛诐 讜注诪讜讚 讗砖 讘讞讬谞转 讬爪讞拽 注"砖 讜讻讬讜谉 讚讗讬讛讜 讻诇诇 讬诪讬谞讗 讜砖诪讗诇讛 讻讞讚讗 诇讻讱 讝讻讛 诇注诪讜讚讗 讚谞讜专讗:


砖诐 讙诪专讗 讗讬 讚诪讬讬谉 注诇讬讬讻讬 讻讻砖讜专讗 讜讻讜'. 讬砖 诇讜诪专 注"讚 砖讗诪专讜 诇拽诪谉 讘讚祝 驻"讜 讜讗讙讘讬讛 诪讬谞讬讛 讻讻砖讜专讗 诇爪诇诪讗 诪砖讜诐 砖讚专讱 讛讜讗 诇爪讬讬专 讗转 讛拽讜专讛 讜讛诪住转讻诇 讘爪讬讜专讜 讗讬谞讜 诪转讘讜谞谉 讗诇 转讜讻讜 讻讬 讗诐 注诇 讛爪讬讜专 砖注诇讬讜 讛讻讗 谞诪讬 拽讬"诇 讚诪讜转专 诇讛住转讻诇 讘转讻砖讬讟讬 讻诇讛 讗讘诇 诇讗 讘讛 注爪诪讛 讻讚讗讬转讗 讘砖"注 讜讝讛讜 砖讗诪专 讗讬 讚诪讬讬谉 注诇讬讬讻讬 讻讻砖讜专讗 砖诇讗 转住转讻诇讜 讘讛 讗诇讗 讘转讻砖讬讟讬谉 砖注诇讬讛 砖专讬讗. 讜拽"诇:


砖诐 讜讝讛 讜讝讛 诇驻谞讬 诪诇讱. 诇讻讗讜专讛 讛讜讬 住讙讬讗 诇诪讬转谞讬 诪注讘讬专讬谉 讗转 讛讻诇讛 诇驻谞讬 讛诪诇讱 讜讻"砖 诪转. 讜爪"诇 讚讗驻讬诇讜 讗讬 讗讬讻讗 转专讜讬讬讛讜 诪转 讜讻诇讛 讻讘讜讚 讛诪诇讱 讚讜讞讛 砖谞讬讛诐. 讜诇讻讗讜专讛 谞专讗讛 讚讗诐 讛诪诇讱 诪讜讞诇 注诇 讻讘讜讚讜 讬砖 诇讜诪专 讚诇注谞讬谉 诪转 注讚讬祝 讟驻讬 诇驻诪"砖 讛转讜住' 讘住讜讟讛 讚祝 诪"讗 讚讛讗 讚诇讗 诪砖谞讬 讛讻讗 讚诪爪讜讛 砖讗谞讬. 诪砖讜诐 讚讛讻诇讛 注爪诪讛 讞讬讬讘转 讬讜转专 讘讻讘讜讚讜 砖讛专讬 讗诪专讛 转讜专讛 砖讜诐 转砖讬诐 注诇讬讱 诪诇讱 砖转讛讗 讗讬诪转讜 注诇讬讱 讜诇讗 讗讬诪转讱 注诇讬讜. 讜讝讛 诇讗 砖讬讬讱 讙讘讬 诪转 讚谞注砖讛 讞驻砖讬 诪谉 讛诪爪讜转 讗讘诇 诪诇砖讜谉 讛转讜住' 讛讻讗 诪砖诪注 讚讚讜拽讗 诇讞诇讜拽 讻讘讜讚 诇转讜专讛 砖专讬 诇诪讞讜诇 讜拽"诇: 讜谞专讗讛 注讜讚 讚讬砖 诇讜诪专 讚讻讘讜讚 转讜专讛 注讚讬祝 讟驻讬 诪讻讘讜讚 讻诇讛 讻讙讜谉 讘诪转 转"讞 讗注"讙 讚讻讘专 注住讜拽讬谉 讘诪爪讜转 讻诇讛 讜驻讟讜专讬谉 诪讛诇讜讬转 讛诪转. 诪"诪 讻讘讜讚 转讜专讛 注讚讬祝 讜诪注讘讬专讬谉 讛讻诇讛 诪诇驻谞讬讜 讻讚讗讬转讗 讘专驻"拽 讚诪讙讬诇讛 讚讻讘讜讚 转讜专讛 注讚讬祝 讗驻讬诇讜 诪注讘讜讚讛. 讜讗驻讬诇讜 讘诪诇讱 讬砖 诇讜诪专 讚注讚讬祝 讻讘讜讚 转"讞 讻砖诪转. 讜诇讗 讚诪讬 诇讛讗 讚讗诪专讬谞谉 讘住讜讟讛 砖诐 讚诪诇讱 讬讜砖讘 讜拽讜专讗 讗注"讙 讚讛讜讬 讻讘讜讚 转讜专讛 讚讻讘讜讚 转"讞 注讚讬祝 诪讻讘讜讚 转讜专讛 注爪诪讛 讻讚讗讬转讗 讘诪讻讜转 讻诪讛 讟驻砖讗讬 讗讬谞砖讬 讚拽讬讬诪讬 诪拽诪讬 住"转 讜诇讗 拽讬讬诪讬 诪拽诪讬 转"讞. 讜专讗讬讛 诪讛讗 讚讗诪专讬谞谉 讘诪讻讜转 讚祝 讟"讜 讘讚讜讚 诇讗讞专 砖诪转 注讬专讗 讛讬讗讬专讬 讛讬讛 诇讜诪讚 注诇 讙讘讬 拽专拽注. 讜讗注"讙 讚讻砖转"讞 讞讬 讗讬谉 诇诪诇讱 诇讻讘讚讜 讘驻专讛住讬讗 讻讚讗讬转讗 诇拽诪谉 住讜祝 驻专拽 讛谞讜砖讗 讜讛讬讬谞讜 讻诪"砖 转讜住' 讘住讜讟讛 讜诇讗 讗讬诪转讱 注诇讬讜. 讗讘诇 讻砖诪转 诇讗 砖讬讬讱 讝讛 讻谞"诇. 


砖诐 驻专砖转 讚专讻讬诐 讛讜讬. 诪砖诪注 讚讘讻讛"讙 专砖讗讬 诇诪讞讜诇 注诇 讻讘讜讚讜 讗讘诇 讗诐 专讜爪讛 讬讻讜诇 诇讬诇讱 讘转讞诇讛 注诇 讚专讱 砖讛讻诇讛 讻讘专 讛讜诇讻转 注诇讬讛 讗注"驻 砖讛讜讗 讬讻讜诇 诇讬诇讱 注诇 讚专讱 讗讞专. 讜讻谉 讘讻诇讛 讻讛"讙 讬讻讜诇讛 诇讬诇讱 讘转讞诇讛 注诇 讚专讱 砖诪讜诇讬讻讬谉 讘讜 讗转 讛诪转 讗注"驻 砖讛讬讗 讬讻讜诇讛 诇讬诇讱 讚专讱 讗讞专 讜讛诪转 注"讻 谞讚讞讛 诪谉 讛讚专讱. 讜讗讬谉 诇转诪讜讛 讚讛讗 拽讬"诇 讘讻诇 注砖讛 砖讚讜讞讛 诇讗 转注砖讛 讚讛讬讻讗 讚讗驻砖专 诇拽讬讬诐 砖谞讬讛诐 讗讬谞讜 讚讜讞讛. 诪"诪 讛讻讗 诇讗 诪讬拽专讬 讚讞讜讬讛. 转讚注 讚讛讗 讗诪专讬谞谉 诇拽诪谉 讚祝 诪' 讙讘讬 讗讜谞住 讚诇讗 讚讞讬 诪砖讜诐 讚讗讬 讗诪专讛 诇讗 讘注讬谞讗 诪讬 讗讬转讗 诇注砖讛 讻诇诇. 讗"讻 讛"谞 讗诪讗讬 讚讞讬 诇讛注讘讬专 讗转 讛诪转 诇驻谞讬 讛讻诇讛 讛讗 讗讬 讗讬讛讬 讗诪专讛 诇讗 讘注讬谞讗 诪讬 讗讬转讗 诇注砖讛 讻诇诇. 讚谞专讗讛 驻砖讜讟 讚讻诇讛 讬讻讜诇讛 诇诪讞讜诇 注诇 讻讘讜讚讛 讚诇讗 诪爪讬谞讜 讚讗讬谉 讻讘讜讚讜 诪讞讜诇 讗诇讗 讘诪诇讱 讗讘诇 讙讘讬 谞砖讬讗 讜专讘讜 诪讛谞讬 诪讞讬诇讛. 讜讗诪专讬谞谉 谞诪讬 诇拽诪谉 讚祝 诪"讞 讛讗讜诪专 讗诇 讬住驻讚讜谞讬 砖讜诪注讬谉 诇讜 讜讗驻讬诇讜 谞讬诪讗 讚讻诇讛 砖讗谞讬 诪砖讜诐 驻讙诐 诪砖驻讞讛 讻讚讗讬转讗 诇拽诪谉 讚祝 诪"讗 讙讘讬 讘讜砖转 讜驻讙诐. 诪"诪 拽砖讛 诪诪诇讱 注爪诪讜 讚讗诪专讬谞谉 讘住讜讟讛 砖诐 讚诪诇讱 讬讻讜诇 诇诪讞讜诇 注诇 讻讘讜讚讜 诪砖讜诐 讻讘讜讚 讛转讜专讛 讜诇讗 讗诪专讬谞谉 讚讻讬讜谉 讚诪爪讬 诪讞讬诇 爪专讬讱 诇诪讞讜诇 讗诇讗 注"讻 讚讗讬谉 讝讛 讚讞讜讬讛 讻诇诇 讻讬讜谉 讚讻讘讜讚讜 注讚讬祝. 讗"讻 讬砖 诇讜诪专 讚讛讜讗 讛讚讬谉 讘驻专砖转 讚专讻讬诐 讗讬谞讜 诪讞讜讬讘 诇住诇拽 诪谉 讛讚专讱 讜爪"注:


专砖"讬 讚"讛 诪注讘讬专讬谉 讜讻讜' 讻砖讻诇讛 讬讜爪讗讛 诪讘讬转 讗讘讬讛. 谞专讗讛 讚讻讜讜谞转讜 讚讛讗 讚谞拽讟 讻诇讛 讜诇讗 谞拽讟 诪诇驻谞讬 讛讞转谉 讚讘砖诇诪讗 诇注讬诇 讙讘讬 诪专拽讚讬谉 讚专讱 讛讜讗 诇专拽讚 诇驻谞讬 讛讻诇讛 讜诇砖讘讞讛 讻讚讬 诇讞讘讘讛 注诇 讘注诇讛. 诇讻讱 驻讬专砖 讚讛讚专讱 讛讜讗 讻谉 砖诪讜诇讬讻讬谉 讗转 讛讻诇讛 诪讘讬转 讗讘讬讛 讜讝讛讜 注讬拽专 讛讻谞住转 讻诇讛. 讗讘诇 讗讬谉 诇讜诪专 讚讚讜拽讗 讻讘讜讚 讻诇讛 拽讜讚诐 讜诇讗 讻讘讜讚 讞转谉 讜诇讚诪讜转 诇讛讗 讚讗诪专讬谞谉 讘驻专拽 诪爪讬讗转 讛讗砖讛 讚谞砖讜讗讬 讬转讜诪讛 诪拽讜驻讛 砖诇 爪讚拽讛 拽讜讚诐 诇谞砖讜讗讬 讬转讜诐 诪砖讜诐 砖讘讜砖转讛 诪专讜讘讛. 讚讗讬谉 专讗讬讛 诪讝讛 诇注谞讬谉 讻讘讜讚 讚讛讗 讻转讘 讛专诪讘"诐 讜讛讘讬讗讜 讛专讬讟讘"讗 砖讛诪诇讱 拽讜讚诐 诇讛讻诇讛 诇讛转驻专谞住 诪拽讜驻讛 砖诇 爪讚拽讛 讗诇诪讗 诇注谞讬谉 讘讝讬讜谉 砖讗谞讬:


转讜住' 讚"讛 诪诇讱 砖诪讞诇 讜讻讜' 讗注"讙 讚诇讗 讛讬讛 诪诇讱 讙诪讜专 讜讻讜'. 讻讜讜谞转诐 诪讛讗 讚拽讗诪专 砖诐 讘住讜讟讛 砖谞转讞讬讬讘讜 讻诇讬讬讛 诪砖讜诐 砖讞谞驻讜 诇讜. 诇讻讗讜专讛 讗讬谉 诪讝讛 专讗讬讛 讗诇讗 砖诇讗 诇诪谞讜转讜 诇讻转讞讬诇讛. 讜爪"诇 讚讛转讜住' 诇砖讬讟转讬讬讛讜 砖讻转讘讜 砖诐 讚诪讚讗讜专讬讬转讗 讛讬讛 讗住讜专 诇诪谞讜转讜 讚诇注谞讬谉 诪诇讱 讘注讬谞谉 砖讬讛讬讛 讗讘讬讜 诪讬砖专讗诇 诪讚讗讜专讬讬转讗 诪讚砖谞讛 注诇讬讜 讛讻转讜讘 诪拽专讘 讗讞讬讱 讜讛讜讗 诪诪讬诇讗 讘讻诇诇 诇讗讜 讚诇讗 转讜讻诇 诇转转 注诇讬讱 讗讬砖 谞讻专讬 讜讻讬讜谉 讚拽讬"诇 讻专讘讗 讚讗诪专 讘专讬砖 转诪讜专讛 讚讻诇 诪诇转讗 讚讗诪专 专讞诪谞讗 诇讗 转注讘讬讚 讗讬 注讘讬讚 诇讗 诪讛谞讬 讗"讻 讗讬谉 诇讜 讚讬谉 诪诇讱. 讜讬砖 拽爪转 专讗讬讛 诇讚讘专 诪专讬砖 讘"讘 讚祝 讚' 讙讘讬 讛讜专讚讜住 讗诪专 诇讬讛 讛讗讬 诇讗讜 诪诇讱 讛讜讗 讗诪专 诇讬讛 讜诇讛讜讬 注砖讬专 讘注诇诪讗 诪砖诪注 砖讛住讻讬诐 讘讘讗 讘谉 讘讜讟讗 砖讗讬谉 诇讜 讚讬谉 诪诇讱. 讜谞专讗讛 讚讗讘讬讬 谞诪讬 诪讜讚讛 讘讝讛 讚讗祝 讚住"诇 讗讬 注讘讬讚 诪讛谞讬 诪"诪 诇注谞讬谉 讗讬诪转讜 注诇讬讱 诪讜讚讛 讻讬讜谉 讚注砖讛 讚砖讜诐 转砖讬诐 注诇讬讱 砖讬讛讬讛 讗讬诪转讜 注诇讬讱 诇讗 讻转讬讘 讗诇讗 讙讘讬 讗讞讬讱. 诪讬讛讜 转讬专讜爪诐 讚讞讜拽 讚谞讛讬 砖谞讛讙讜 讘讜 讻讘讜讚 诪"诪 诇讗 砖讬讬讱 讘讝讛 讚讬谉 诪诇讱 砖诪讞诇 注诇 讻讘讜讚讜 讗讬谉 讻讘讜讚讜 诪讞讜诇 讚讝讛 讚讜拽讗 讘诪诇讱 讙诪讜专. 讜诇驻讬专砖"讬 砖诐 讚诪讚讗讜专讬讬转讗 诇讗 讘注讬谞谉 讗讘讬讜 诪讬砖专讗诇 讗转讬 砖驻讬专 讟驻讬 讜拽"诇:


转讜住' 讚"讛 诪讘讟诇讬谉 讜讻讜' 讜讬砖 诇讜诪专 讚讛转诐 诇讗讜 诪砖讜诐 讘讬讟讜诇 转讜专讛 讜讻讜'. 讛拽砖讛 诪讛专"诐 砖讬祝 讚讗讻转讬 讛讜讬 诇讬讛 诇诪讬诪专 诪砖讜诐 讘讬讟讜诇 转讜专讛 诪砖讜诐 讚讻讬讜谉 讚诪转 诪爪讜讛 拽讜谞讛 诪拽讜诪讜 诇讗 讛讬讛 诪爪讜讛 讘讘讬讟讜诇讜. 讜谞专讗讛 讚诇拽"诪 讚讛讗 讚诪"诪 拽讜谞讛 诪拽讜诪讜 讛讬讬谞讜 讚讜拽讗 诇拽讘专讜 讘诪拽讜诐 诪爪讬讗转讜 讗讘诇 讘诪拽讜诐 讗讞专 讗讬谉 诇讜 专砖讜转 诇拽讘专讜 讗诇讗 讗讜 诇讛讞讝讬专讜 诇诪拽讜诐 诪爪讬讗转讜 讗讜 诇讘讬转 讛拽讘专讜转 讗"讻 讗讬 诪砖讜诐 讘讬讟讜诇 转讜专讛 诇讗 砖讬讬讱 诇讜诪专 注诇 讻诇 驻住讬注讛 讜驻住讬注讛 讚诪砖诪注 讚讻诇 砖注转 讛诇讬讻转讜 讛讬讛 诪讞讜讬讘 诇讞讝讜专 诇诪拽讜诐 诪爪讬讗转讜 讚讛专讬 讻砖讛讬讛 拽专讜讘 诇讘讬转 讛拽讘专讜转 讬讜转专 诪诇诪拽讜诐 诪爪讬讗转讜 讗讝 讛讬讛 诪转讘讟诇 讬讜转专 讗诐 讬讞讝讬专讛讜 诇诪拽讜诐 诪爪讬讗转讜 讜讻讘专 讛讬讛 爪专讬讱 诇讛讜诇讬讻讜 诇讘讬转 讛拽讘专讜转 讗诇讗 讜讚讗讬 诪砖讜诐 讚诪转 诪爪讜讛 拽讜谞讛 诪拽讜诪讜 讜讗祝 讘驻住讬注讛 讗讞专讜谞讛 讞讬讬讘 砖讛讬讛 诇讜 诇讛讞讝讬专讜 讬讜转专 诇诪拽讜诐 诪爪讬讗转讜 讜讗讚专讘讗 诪讜讻讞 诪砖诐 讚讗祝 讚讛讬讛 爪专讬讱 诇讛转讘讟诇 讬讜转专 诪"诪 讻讘讜讚 讛诪转 注讚讬祝 砖拽讜谞讛 诪拽讜诪讜. 讜讚讜讞拽 诇讜诪专 砖讛讬讛 讛讘讬转 讛拽讘专讜转 诇讗讞专讬讜 诪诪砖 讚讗驻讬诇讜 讘驻住讬注讛 讗讞专讜谞讛 讛讬讛 诪转讘讟诇 诪诇诪讜讚讜 讬讜转专 诪讗诇讜 讛讞讝讬专讜 诇诪拽讜诐 诪爪讬讗转讜 砖讛讜讗 讚专讱 讛诇讬讻转讜 诇专讘讜. 讜拽"诇:


讜诪讛 砖讻转讘讜 讘砖诐 讛专"讬 诪拽讜专讘讬诇 诪砖诪注 讚住"诇 讚砖讬诪讜砖 转"讞 注讚讬祝 诪诪转 诪爪讜讛 讜讛讜讗 驻诇讗讬 讚讛讗 诪讜讻讬讞 讘住驻"拽 讚诪讙讬诇讛 讚讙讚讜诇 转诇诪讜讚 转讜专讛 讬讜转专 诪讘谞讬谉 讘讬转 讛诪拽讚砖 讚讻诇 讝诪谉 砖讛讬讛 讘专讜讱 讘谉 谞专讬讛 拽讬讬诐 诇讗 讛谞讬讞讜 讗讜转讜 注讝专讗. 讜诪讻讬讘讜讚 讗讘 讜讗诐 诪讬注拽讘 砖砖讬诪砖 讗转 注讘专. 讜爪"诇 诇讚讘专讬讜 讚讙讚讜诇 转"转 讛讬讬谞讜 砖讬诪讜砖 讜讗讬 住"讚 讚讚讜讞讛 讗驻讬诇讜 诪转 诪爪讜讛 讗"讻 诇讗 讛讬讛 爪专讬讱 诇专讗讬讜转 讗诇讜 讚讗讬谉 诇讱 诪爪讜讛 砖谞讚讞讬转 诪转 诪爪讜讛 诪驻谞讬讜 讜讻讬讜谉 砖讚讜讞讛 诪"诪 讻"砖 砖讗专 诪爪讜转 讜转讜 讚拽讬"诇 讘注"讝 讚祝 讬"讙 讘讛讜诇讱 诇诇诪讜讚 转讜专讛 讚诪讜转专 诇讟诪讗 讘讟讜诪讗讛 讚专讘谞谉 讜诇讗 讘讟讜诪讗讛 讚讗讜专讬讬转讗 讜讛专讬 诪"诪 讚讜讞讛 讗驻讬诇讜 讻讛谉 讙讚讜诇 讜谞讝讬专 讜爪注"讙. 讜谞专讗讛 讚讗祝 讛专"讬 诪拽讜专讘讬诇 诪讜讚讛 讚诪转 诪爪讜讛 注讚讬祝 诪砖讬诪讜砖 转"讞 讗诇讗 讚讻讜讜谞转讜 讚讛讻讗 讻讬讜谉 讚拽讜谞讛 诪拽讜诪讜 讜诇讬讻讗 讗诇讗 转讜住驻转 讻讘讜讚 诇诪转 砖讬讜诇讬讻讛讜 诇讘讬转 讛拽讘专讜转 讜讝讛 讗讬谞讜 讚讜讞讛 砖讬诪讜砖 讗祝 讚讛讻讗 诪讘讟诇讬谉 转诇诪讜讚 转讜专讛 诪砖讜诐 转讜住驻转 讻讘讜讚 讛诪转. 讗讘诇 砖讬诪讜砖 讙讚讜诇 诪转"转 诇注谞讬谉 讝讛 讜诇讗 谞讬讞讗 诇讛专"讬 诪拽讜专讘讬诇 诪讛 砖讻转讘讜 讘转讬专讜爪诐 讛专讗砖讜谉 讚诪转 诪爪讜讛 拽讜谞讛 诪拽讜诪讜 讜讝讛讜 讻讘讜讚讜 讬讜转专 讜讗住讜专 诇讛讜诇讬讻讜 诇讘讛"拽 讗诇讗 讜讚讗讬 讚诪爪讜讛 讬讜转专 诇讛讜诇讬讻讜 诇讘讬转 讛拽讘专讜转 诪驻谞讬 讻讘讜讚讜 讜诇讗 讛讬讛 转拽谞转 讬讛讜砖注 讗诇讗 讚讗讬谉 讘注诇 讛砖讚讛 讬讻讜诇 诇诪讞讜转 讜讗"讻 讛讬讛 专讗讜讬 诇讘讟诇 转"转 诪驻谞讬 转讜住驻转 讻讘讜讚 讛诪转 讻讚讛讻讗 讗诇讗 诪砖讜诐 讚砖讬诪讜砖 讙讚讜诇 讗"爪 诇讛讜住讬祝 讘讻讘讜讚讜 讗诇讗 诇拽讜讘专讜 讘诪拽讜诪讜 讻转拽谞转 讬讛讜砖注. 讜谞专讗讛 讚住"诇 讚讛讗 讚拽讗诪专 注诇 讻诇 驻住讬注讛 讜驻住讬注讛 讚诪砖诪注 讚讗驻讬诇讜 讻砖讛讬讛 住诪讜讱 诇讘讬转 讛拽讘专讜转 诇讗 讛讬讛 诇讜 诇讘讟诇 诪诇讬诪讜讚讜 讛讬讬谞讜 砖讛讬讛 讬讻讜诇 诇拽讜讘专讜 讘讚专讱 讘讻诇 诪拽讜诐 砖讛讜讗 讚讗讬谉 讘讝讛 讗诇讗 诪砖讜诐 转讜住驻转 讻讘讜讚 讛诪转 讚诪讛 诇讜 诇诪转 诪拽讜诐 诪爪讬讗转讜 讗讜 诪拽讜诐 讗讞专. 诪砖讗"讻 诇转讬专讜爪诐 拽诪讗 讚诇讬转 诇讛讜 讛讗 讚砖讬诪讜砖 注讚讬祝 讜讗"讻 讻讬讜谉 讚诪讘讟诇讬谉 讛讻讗 转"转 诪砖讜诐 转讜住驻转 讻讘讜讚 讛诪转 注"讻 讛讗 讚拽讗诪专 注诇 讻诇 驻住讬注讛 讜驻住讬注讛 诇讗讜 诪砖讜诐 讘讬讟讜诇 转讜专讛 讚讜讚讗讬 讛讜讗 讬讜转专 讻讘讜讚 诇诪转 砖讬讜诇讬讻讛讜 诇讘讬转 讛拽讘专讜转 诪诪拽讜诐 讗讞专 砖诇讗 谞诪爪讗 砖诐 注"讻 讛讜爪专讻讜 诇讜诪专 讚讻诇 讛讞讬讜讘 讛讬讛 砖讛讬讛 诇讜 诇讛讞讝讬专讜 诇诪拽讜诐 诪爪讬讗转讜 砖讝讛 讬讜转专 讻讘讜讚讜 讻转拽谞转 讬讛讜砖注. 讜讚讜拽:





诪专讗讬转 讛注讬谉

诪讻讗谉 讗诪专讜 讞讻诪讬诐 诇注讜诇诐 讬讛讗 讗讚诐 讚注转讜 诪注讜专讘转 注诐 讛讘专讬讜转. 讬砖 诇讚拽讚拽 讚讛讜诇"诇 诪讻讗谉 讗诪专讜 讞讻诪讬诐 讬讛讗 讗讚诐 诪注讜专讘 注诐 讛讘专讬讜转 讜讗诪讗讬 讗诪专讜 讚注转讜 诪注讜专讘转. 讜讬专讗讛 讚讛砖诪讬注谞讜 砖诪讛 砖注讜砖讛 诇讗 讬讛讬讛 诇驻谞讬诐 诪驻谞讬 讛专讜讗讬诐 讜诇讘讜 诇讗 讻谉 讬讞砖讜讘. 专拽 注讬拽专 讛讚讘专 讚诪讛 砖注讜砖讛 讬讛讬讛 讘讻诇 诇讘 讜讘讻诇 谞驻砖 讜诇讘讜 砖讜讬谉 讜讚注转讜 诇注砖讜转 谞讞转 专讜讞 诇讘谞讬 讗讚诐 讜讻诇 诪注砖讬讜 讬讛讬讛 诇砖诐 砖诪讬诐 讘讗诪转 讜讘转诪讬诐 讜诇讝讛 讗诪专讜 讚注转讜 诪注讜专讘转 讻讬 讚注转讜 讜诇讘讜 讜诪注砖讬讜 砖讜讜 讘砖注讜专讬讛诐:


专讘讬 讗讘讛讜 讻讬 讛讜讛 讗转讬 诪诪转讬讘转讗 诇讘讬 拽讬住专 谞驻拽谉 讗诪讛转讗 讚讘讬 拽讬住专 诇讗驻讬讛 讜诪砖专讬 诇讬讛 讛讻讬 专讘讗 讚注诪讬讛 诪讚讘专谞讗 讚讗讜诪转讬讛 讘讜爪讬谞讗 讚谞讛讜专讗 讘专讬讱 诪转讬讬讱 诇砖诇诐. 爪专讬讱 诇讛讘讬谉 讗诪讗讬 谞讻转讘 讘转诇诪讜讚 讛拽讚讜砖 诪讬诇讬 讚讗诪讛转讗 讚讘讬 拽讬住专 讜讗谞讬 讛讚诇 讻转讘转讬 讘驻转讞 注讬谞讬诐 讚诪谉 讛砖诪讬诐 砖诪讜 讚讘专讬诐 讗诇讜 讘驻讬讛诐 讜讛讙诐 砖讛诐 诇讗 讻讬讜谞讜 专拽 驻砖讟讬 讛讚讘专讬诐 诪"诪 讗讬讻讗 讘讬谞讬讬讛讜 诪讬诇讬 砖驻讬专讬 讜讗诪讟讜诇 讛讻讬谉 注讬驻讬谞讛讜 讜住讚专讬谞讛讜 讘转诇诪讜讚 讛拽讚讜砖 讜讗驻砖专 诇讜诪专 注讜讚 讚专讱 专诪讝 讚讗讬讻讗 讘讛谞讬 诪讬诇讬 讜讘讜讚讗讬 讛诐 诇讗 讬讚注讜 讗诇讗 驻砖讟 讛驻砖讟. 讜讛讜讗 讚讛讙讚讜诇 讘讬砖专讗诇 讗砖专 驻注讜诇转讜 讗诪转 讜爪讚拽 讝讜讻讛 诇讬讞讚 讗诪转 讜爪讚拽 砖讛诐 转"转 讜诪诇讻讜转. 讜讝讛 专诪讝 专讘讗 讚注诪讬讛 诪讚讘专谞讗 讚讗讜诪转讬讛 讘讗诪转 讜爪讚拽 讗讝 讝讜讻讛 诇讬讞讚 诪' 注诐 讛讬住讜讚 讜讗谞讜 讗讜诪专讬诐 诇砖讻讬谞讛 讘讜爪讬谞讗 讚谞讛讜专讗 砖讛讬讗 诪' 讘专讬讱 诪转讬讬讱 诇砖诇诐 砖讛讜讗 讛讬住讜讚 讻诇讜诪专 讘专讜讱 讬讛讗 诪讬 砖讛讘讬讗讱 讗爪诇 讛讬住讜讚 讜讬讛讬讛 讬讞讜讚 注"讬 讛讙讚讜诇 讛诪谞讛讬讙 讬砖专讗诇 讘爪讚"拽 讜诪砖驻"讟:


讗诪专讜 注诇讬讜 注诇 专讘讬 讬讛讜讚讛 讘专 讗诇注讗讬 砖讛讬讛 谞讜讟诇 讘讚 砖诇 讛讚住 讜讻讜'. 讗驻砖专 讚诇专讜讘 拽讚讜砖转讜 讛讬讛 诪讻讜讬谉 诇诪注诇讛 诇讬讞讚 讛讚讜讚讬诐 讻讬 讘"讚 讙讬诪讟专讬讗 讜' 专诪讝 诇拽讘"讛 讛讚"住 专诪讝 诇诪' 砖谞拽专讗转 讛讚住讛 讜诪专拽讚 诇驻谞讬 讛讻诇讛 讛注诇讬讜谞讛 讜讛讬讛 讗讜诪专 讻诇讛 砖讛讬讗 诪' 谞讗讛 谞砖驻注转 诪谉' 砖注专讬 讘讬谞讛 讜诪转讞讘专转 注诐 讜' 拽讘"讛 讜讝讛 专诪讝 谞讗"讛. 讜讞住讜讚讛 砖诪诪砖讬讱 诇讛 讞住讚讬诐. 讜讻讬讜谉 讚讻诇 谞砖讬 讬砖专讗诇 讛谉 讗讞讜讝讜转 讘诪' 讛讬讛 注讜砖讛 诇驻谞讬 讛讻诇讛 讛转讞转讜谞讛 讜诪讞砖讘转讜 讜讚讬讘讜专讜 讜诪注砖讛讜 诪讻讜讬谉 诇诪注诇讛 讜诪砖诐 讬讜砖驻注 砖驻注 诇讻诇讛 讝讜 讜讗"砖 讛讛讬"讘: 
讜专讗讬转讬 诇讛专讘 注讬讜谉 讬注拽讘 讝"诇 砖讻转讘 讜讝"诇 讛讗 讚诇讗 拽讗诪专讬 讗"专 讬讛讜讚讛 讘专 讗诇注讗讬 拽讗 诪讻住讬祝 诇谉 砖讛讬讛 诪驻讜专住诐 讘讞住讬讚讜转 讜讻讜' 注"砖 讜讗讬谉 爪讜专讱 诇讝讛 讜诪讛 讙诐 砖讬砖 讘讝讛 诪讬注讜讟 讻讘讜讚 诇专讘 砖诪讜讗诇 讘专 讬爪讞拽 砖诇讗 讛讬讛 诪驻讜专住诐 讘讞住讬讚讜转. 讗诪谞诐 讛讗诪转 谞专讗讛 讚诪讬谉 讛专拽讜讚 砖讛讬讛 注讜砖讛 专"砖 讘专 讬爪讞拽 讘讙' 讘讚讬诐 谞讜讟诇 讗' 讜讻讜' 讛讬讛 讝诇讝讜诇 诇注讬谞讬 讛讛诪讜谉 诪讛 砖讗讬谉 讻谉 专讘讬 讬讛讜讚讛 讘专 讗诇注讗讬 砖讛讬讛 讻讚专讱 砖注讜砖讬诐 讘讬砖讜讘 讜谞讞转 讜诪砖讜诐 讛讻讬 讚讜拽讗 讗专"砖 讘专 讬爪讞拽 讗诪专讜 讜讝讛 驻砖讜讟. 讜讛专讘 讞讜讜转 讬讗讬专 讘转砖讜讘讜转讬讜 住讬诪谉 专"讛 讗讙讘 砖讟驻讬讛 讻转讘 讚专"讬 讘专 讗诇注讗讬 诪专拽讚 讗转诇转 讜讗诪专讜 注诇讬讜 拽讗 诪讻住讬祝 诇谉 住讘讗 注"砖:


讗诪专 专讘讬 砖诪讜讗诇 讘专 谞讞诪谞讬 讗"专 讬讜谞转谉 诪讜转专 诇讛住转讻诇 讘驻谞讬 讛讻诇讛 讻诇 砖讘注讛 讻讚讬 诇讞讘讘讛 注诇 讘注诇讛. 诇讻讗讜专讛 讬驻诇讗 诇诪注谉 讚注转 讗讬讱 讛转讬专 专' 讬讜谞转谉 讛转专 讝讛 讜讛讗 讗诪专讜 讻诇 讛诪住转讻诇 讘讗爪讘注 拽讟谞讛 砖诇 讗砖讛 讜讻讜'. 讜注讜讚 讬砖 诇讛专讙讬砖 注诇 讛砖"住 讚拽讗诪专 讜诇讬转 讛诇讻转讗 讻讜讜转讬讛 讚诪砖诪注 讚讬砖 住讘专讗 讜讛讗讬讻讗 爪讚讚讬谉 诇拽讬讬诪讛 讗讱 讘专讜讞 诪讘讬谞转诐 讛讻专讬注讜 讞讻诪讬 讛砖"住 讚诇讬转 讛诇讻转讗 讻讜讜转讬讛 讜讛讜"诇 诇砖"住 诇讜诪专 讻诇砖讜谉 砖讬讜讘谉 讚讗讬谉 诪拽讜诐 诇讚讘专讬讜 讻诇诇: 
讜讞讝讛 讛讜讬转 诇讛专讘 注讬讜谉 讬注拽讘 讝"诇 砖讻转讘 讜讝"诇 谞专讗讛 讚住"诇 讻讬 讛讗 讚讗诪专 讘注讬专讜讘讬谉 讚祝 诇"讘 诪讜讟讘 讚诇注讘讚 讞讘专 讗住讜专讗 讝讜讟讗 讜诇讗 诇注讘讬讚 注"讛 讗讬住讜专讗 专讘讛 讗讜诪专讬诐 诇讗讚诐 讞讟讜讗 讻讚讬 砖讬讝讻讛 讞讘讬专讱 讜讗驻"讛 诇讬转 讛诇讻转讗 讻讜讜转讬讛 讚讗驻砖专 诇讞讘讘讛 讘诇讗 讛住转讻诇讜转 讻讬 讛讛住转讻诇讜转 讗讬住讜专 专讘 讻诪"砖 讘讬讜诪讗 讚祝 注"讚 讟讜讘 诪专讗讛 注讬谞讬诐 讘讗砖讛 讬讜转专 诪讙讜祝 讛诪注砖讛 注讻"诇 讜诇讗 专讬讜讛 讛专讘 爪诪讗讜谞讬谞讜 讚讛讻讗 诇讬讻讗 注"讛 讚注讘讬讚 讗讬住讜专讗 专讘讛 讜讛讬讻讬 砖专讬 砖讜诐 讗讬住讜专. 讜住讜祝 讚讘专讬讜 讗讬谞诐 诪讬讜砖讘讬诐 讚讗诪专 讚讗驻砖专 诇讞讘讘讛 讘诇讗 讛住转讻诇讜转 讜诪砖诪注 讚讗讬 诇讗讜 讛讻讬 砖专讬 讜住讬讬诐 讚讛讜讗 讗讬住讜专 专讘 讜讗"讻 诇讗 砖专讬 讗祝 讚讗讬 讗驻砖专 讘诇讗讜 讛讻讬 讜讗讬谉 诇讛讗专讬讱 讜注诪"砖 讘砖讬讟讛 诪拽讜讘爪转 讜讚讜拽: 讜讛讬讛 讗驻砖专 诇讜诪专 讚专讘讬 讬讜谞转谉 诇讗讜 讘砖讜驻讟谞讬 注住讬拽 讜诇讗 诪讬讬专讬 讗诇讗 讘诪讬 砖讬讜讚注 讘注爪诪讜 砖诇讗 讬讘讗 诇讛专讛讜专 讗讝 砖专讬 讻讚讬 诇讞讘讘讛 讗讘诇 讗诐 讗驻砖专 砖讬讘讗 诇讬讚讬 讛专讛讜专 讜讚讗讬 讗住讜专. 讜讗驻"讛 诇讬转 讛诇讻转讗 讻讜转讬讛 讚诪讝讛 讬讘讗 诇讛住转讻诇 讙诐 诪讬 砖讬讘讗 诇讬讚讬 讛专讛讜专 讜讞讜讟讗:


讜诇讬转 讛诇讻转讗 讻讜讜转讬讛. 讻转讜讘 讘拽爪讜专 驻住拽讬 讛专讗"砖 讗住讜专 诇讛住转讻诇 讘驻谞讬 讛讻诇讛 讜讗驻讬诇讜 讘讬讜诐 专讗砖讜谉 注讻"诇 讜诇讗讜 讚讜拽讗 讚讗住讜专 讗驻讬诇讜 讘砖注讛 专讗砖讜谞讛 讜讻诪"砖 讛专讗"砖 讘驻住拽讬讜 讜讻"讻 讛讟讜专 注爪诪讜 (砖讛讜讗 讞讬讘专 拽爪讜专 驻住拽讬 讛专讗"砖) 讘讗讛"注 住讬诪谉 住"讛 讜讻"讻 讘讗讙讜讚讛 讗住讜专 诇讛住转讻诇 讘讻诇讛 注"砖 讜讻谉 驻住拽 诪专谉 讘砖"注:





驻转讞 注讬谞讬诐

讻讬 住诪讻讜 专讘谞谉 诇专' 讝讬专讗 砖专讜 诇讬讛 讛讻讬 诇讗 讻讞诇 讜讻讜' 讬砖 诇讛注讬专 讚讗诪讗讬 砖专讜 诇专' 讝讬专讗 讻诪讛 讚讛讜讜 诪砖专讜 拽诪讬 讻诇转讗. 讜转讜 讚诇讗 砖讬讬讱 讻诇 讻讱 讘住诪讬讻讛. 讜讗驻砖专 讘诪"砖 驻"拽 讚住谞讛讚专讬谉 讚专' 讝讬专讗 讛讜讛 诪讟诪专 诪诇诪住诪讻讬讛 讚讗"专 讗诇注讝专 讛讜讬 拽讘诇 讜拽讬讬诐 讻讬讜谉 讚砖诪注 诇讛讗 讚讗"专 讗诇注讝专 讗讬谉 讗讚诐 注讜诇讛 诇讙讚讜诇讛 讗诇讗 讗"讻 诪讜讞诇讬谉 诇讜 注诇 讻诇 注讜谞讜转讬讜 讗诪爪讬讛 诇讬讛 讗谞驻砖讬讛. 讜讘讬专讜砖诇诪讬 讚讘讻讜专讬诐 讗讬转讗 谞诪讬 诇讛讗 讚专' 讝讬专讗 讜砖诐 谞讗诪专 讻讬讜谉 讚砖诪注 讛讚讬谉 转谞讬讗 讚转谞讬 讞讻诐 讞转谉 谞砖讬讗 讙讚讜诇讛 诪讻驻专转 拽讘诇 注诇讬讛. 讜讻讘专 谞讜讚注 讚诇诪"讚 注谞讜讛 讙讚讜诇讛 诪讻诇诐 讜讛讬讗 注讬拽专 讻诇 讛诪注诇讜转 讻谞讜讚注 讜诪讗讞专 讚专' 讝讬专讗 讬讚讜 讗讜讞讝转 讘注拽讘 注谞讜讛 讛讬讗 讛注讜诇讛 诇诪爪讜讗 讞谉 讜砖讻诇 讟讜讘 讘注讬谞讬 讗诇讛讬诐 讜讗讚诐 讜讗"爪 诇讬讜驻讬 讗讞专 诪诪讚讜转 讜砖诇诪讬讜转 讻讬 讛注谞讜讛 驻谞转 讬拽专转 讜讻诇 讛诪注诇讜转 谞讙专专讜转 讗讞专讬讛 讜讝"砖 诇讗 讻讞诇 讜诇讗 砖专拽 讜诇讗 驻专讻讜住 讜讬注诇转 讞谉 讻讬 讻砖讬砖 讘讜 注谞讜讛 住讙讬 诇诪爪讜讗 讞谉 讚讚讗 拽谞讬 诪讛 讞住专. 讜讘讻诇诇 注谞讜转谞讜转讜 讚诪讗讬 讚讗诪爪讬 谞驻砖讬讛 讛讬讬谞讜 诪砖讜诐 讚诪讜讞诇讬谉 诇讜 注诇 注讜谞讜转讬讜 讜讝讛讜 诪注谞讜转谞讜转讜 讜诇专诪讜讝 讝讛 讻讞讚讗 砖专讬讬"谉 砖讬专转 讛讻诇讛 诇专诪讜讝 讘讛讗讬 讚讗诪爪讬 谞驻砖讬讛 讛讬讬谞讜 砖讛讜砖讜讛 注爪诪讜 诇讞转谉 讜讻诇讛 讚诪转讻驻专讬谉 讜诇讛讻讬 拽讘讬诇 注诇讬讛 讜讛讻诇 诇驻讬 专讜讘 讛注谞讜讛 讻讬 诇讗 讛讬讛 爪专讬讱 诇讝讛 讚爪讚讬拽 讙诪讜专 讛讜讗:


专讘讗 讚注诪讬讛 诪讚讘专谞讗 讚讗讜诪转讬讛 讘讜爪讬谞讗 讚谞讛讜专讗 讜讻讜' 讬砖 诇讛专讙讬砖 讚讗诪讗讬 住讚专讜 讝讛 讘转诇诪讜讚 讜诪讛 讞讻诪讛 讬砖 讘讝讛. 讜讗驻砖专 讚讘讚讘专讬 讛谞讬 讗诪讛转讗 讚拽讬住专 讗祝 砖讛诐 诇讗 讻讬讜谞讜 讛讗诇讛讬诐 注砖讛 讻讬 砖讘讞 讬转谞讜 诇讜 诇驻讬 讻讘讜讚讜 讚专' 讗讘讛讜. 讜讛讜讗 讻讬 诇驻注诪讬诐 讗驻讬' 专讬砖 讙专讙专讜转讗 诪砖诪讬讗 讗讜拽诪讜讛 讻讬 拽专讗 讛' 诇驻专谞住 讛讜讗 讛讚讘"专 讗讞讚 诇讚讜专 讛讙诐 砖诇讗 讬讛讬讛 专讗讜讬 诇驻讬 讞讻诪转讜 诇讛讬讜转 诇专讗砖 砖注转讗 拽讬讬诪讗 诇讬讛 诇专注讜转 讘讬注拽讘 讜讬讛讬 诇讛诐 诇专讗砖. 诇讗 讻谉 专讘讬 讗讘讛讜 讻讬 诪爪讚 讞讻诪转讜 专讗讜讬 诇专讗砖 讜讛谞讛 爪讜专"祝 讚讛诪谞讬"讛 专讞诪谞讗 诇讛谞讛讬讙 讛注诐 讜讝"砖 专讘讗 讚注诪讬讛 砖诪爪讚 讞讻诪转讜 讛讜讗 专讗砖 讻讬 专"讘 讛讜讗 讜讝讻讛 诇讛讬讜转 诪讚讘专谞讗 讚讗讜诪转讬讛 讜诇讗 诪爪讚 砖讛讜讗 诪谞讛讬讙 诇讞讜讚 讛讬讛 诇专讗砖:
(讘) 讜谞讜住祝 注讜讚 讻讬 讝讻讛 诇转讜专讛 讜诇讙诪讬诇讜转 讞住讚讬诐 讜讛讙讬注 诇驻专拽讜 讛讗讬砖 诪拽讚砖 讜诪讬砖专 讛讚讜专讬诐 讜讝讻讛 诇谞专 诪爪讜讛 讜转讜专讛 讗讜专 讜讝讛讜 专讘讗 讚注诪讬讛 讘转讜专讛 专讗砖 讬砖讬讘讛 讜讙诪讬诇讜转 讞住讚讬诐 诪讚讘专谞讗 讚讗讜诪转讬讛 讘讜爪讬谞讗 讚谞讛讜专讗 谞专 讛诪讗讬专 讻讬 讘砖转讬诐 注诇转讛 诇讜 谞专 诪爪讜讛 讜转讜专讛 讗讜专:
(讙) 讜讘住讙谞讜谉 讗讞专 讻讬 讬注诇讛 注诇 诇讘 讚讛讗 讚讛讜讛 诪驻诇讞 讘讬 拽讬住专 讬讜爪讗 讘讙专注讜谉 砖诪讗讘讚 讛讝诪谉 讜讻讗砖专 专' 讗讘讛讜 注爪诪讜 讞砖 诇讝讛 讻诪砖讝"诇 讚讘注转 住讬诇讜拽讜 讗讞讜讜 诇讬讛 讬"讙 谞讛专讬 讚讗驻专住诪讗 讚讻讬讗 讜转诪讛 讻诇 讗讬诇讬谉 讚讗讘讛讜 讜讗谞讬 讗诪专转讬 诇专讬拽 讬讙注转讬 讜讝讛讜 专讘讗 讚注诪讬讛 诪讚讘专谞讗 讚讗讜诪转讬讛 讘讬谉 讘讛讬讜转讜 专讘讗 讚注诪讬讛 专讗砖 讬砖讬讘讛 讜注讜住拽 讘转讜专讛 讘讬谉 讘讛讬讜转讜 诪讚讘专谞讗 讚讗讜诪转讬讛. 讛讜讗 讘讜爪讬谞讗 讚谞讛讜专讗 讻讬 转讜专转讜 讜诪注砖讬讜 讛谉 诪讝讛讬专讬"谉 讜转转注谞讙 讘讚砖谉 谞驻砖讜 讬"讙 谞讛专讬 讚讗驻专住诪讗:
(讚) 讜注讜讚 讻诇讜诇 讘讝讛 讚专' 讗讘讛讜 注谞讜转谞讗 讛讜讗 讜讻诪"砖 讘住讜讟讛 讚祝 诪' 讜讗诇讜 诇讗 讛讬讛 诪讟注诐 砖讛讜讗 诪谞讛讬讙 诇讗 讛讬讛 诪拽讘诇 诇讛转谞讛讙 讘讟讻住讬住 专讗砖 讗讱 讻讚讬 砖讛诪讜谉 讛注诐 讬讛讬讛 诇讛诐 驻讞讚 讜讬转拽谞讜 诪注砖讬讛诐 诇讝讛 讛讬讛 讻讟讻住讬住 专讗砖 讜讛讜讗 诇讗 注砖讛 讗诇讗 诇驻谞讬诐 讜讝讛讜 专讘讗 讚注诪讬讛 诪讛 砖讛讬讛 讘住讜讙 专讘讗 讚注诪讬讛 诇讗 诪诇讘讜 专拽 砖讛讬讛 诪讚讘专谞讗 讚讗讜诪转讬讛 讜讛讬讛 诪讜讻专讞 诪驻谞讬 讛注诐 讻讚讘专 讛讗诪讜专:
(讛) 讙诐 讗驻砖专 讚讬砖 讛驻专砖 讘讬谉 讛谞讛讙转 讛专讗砖 诇讛谞讛讙转 诪谞讛讬讙 讛注诐 讻讬 讛专讗砖 讬砖 诇讜 讬讜转专 讻讘讜讚 讜讬拽专 讛注专讱 讬讜转专 诪诪谞讛讬讙 讘注诇诪讗 讜专' 讗讘讛讜 诪注谞讜转谞讜转讬讛 讘砖讙诐 讛讬讛 专讗砖 诪专 谞讬讛讜 专讘讗 讚注诪讬讛 诇讗 讛讬讛 诪讞讝讬拽 注爪诪讜 诇专讗砖 专拽 诪讚讘专谞讗 讚讗讜诪转讬讛 讻诪讜 诪谞讛讬讙 砖讗讬谉 诇讜 诪注诇讛 讻诇 讻讱:
(讜) 讜讘住讙谞讜谉 讗讞专 讗驻砖专 讘诪"砖 驻"拽 讚住讜讟讛 诇讗 讛讜讜 注讬讬诇讬 诇讬讛讜讚讛 讘诪转讬讘转讗 讚专拽讬注讗 讜讗诇 注诪讜 转讘讬讗谞讜 诇诪讚谞讜 讻讬 注诪讜 谞拽专讗讬诐 讘谞讬 讛讬砖讬讘讛 讜讬转讻谉 讻讬 诪爪讚拽转 专' 讗讘讛讜 讜诪注谞讜转谞讜转讜 讛讙诐 砖讛讬讛 专讗砖 讬砖讬讘讛 诇讗 讛讬讛 诪专讗讛 专讘谞讜转 讗诇讗 诇讛讚讬讜讟讜转 诇讗 诇转"讞 讜讝讛讜 专讘讗 讚注诪讬讛 砖讛讬讛 专讘 诇注诪讬讛 讛诐 讘谞讬 讛讬砖讬讘讛 讜注讻"讝 诇讗 注诇讬讛诐 讛讬讛 诪专讗讛 讞砖讬讘讜转讜 讻讬 讗诐 诪讚讘专谞讗 讚讗讜诪转讬讛 讛诪讜谉 讛注诐 诇讗 诇注诪讬讛 砖讛诐 讛转"讞:
(讝) 讜讚专讱 驻砖讜讟 讗驻砖专 讚讛讬讛 专讘讗 讚注诪讬讛 讛诐 讘谞讬 注讬专讜 讜诪爪讜讚转讜 驻专讜住讛 注诇 砖讗专 讛注诐 诪讬砖专讗诇 砖讛诐 讘诪讚讬谞讜转 讗讞专讜转 讗砖专 讘诪诪砖诇转 讛拽讬住专 讜讛讬讬谞讜 诪讚讘专谞讗 讚讗讜诪转讬讛 注诇 讻诇诇讜转 讗讜诪转讜 讬砖专讗诇 讛谞驻讜爪讬诐 讘诪拽讜诪讜转 讗讞专讜转 讜拽"诇. 讜讝讗转 讛讬转讛 诇诪住讚专 讛转诇诪讜讚 诇拽讘讜注 讛谞讬 诪讬诇讬 砖讜专专讜 讛谞砖讬"诐 讗诪讛转讗 讚讘讬 拽讬住专 讗砖专 谞讝讚诪谉 讘驻讬讛诐 诇砖讜谉 讝讛 讜讻住讜诪讗 讘讗专讜讻讛 讬驻讛 砖讬讞转谉:


讗诪专讜 注诇讬讜 注诇 专' 讬讛讜讚讛 讘专 讗诇注讗讬 砖讛讬讛 谞讜讟诇 讘讚 砖诇 讛讚住 讜诪专拽讚 诇驻谞讬 讛讻诇讛 讜讗讜诪专 讻诇讛 谞讗讛 讜讞住讜讚讛 讬砖 诇讛专讙讬砖 诪"讟 诇拽讞 讘讚 讛讚住 讜讛专讬拽讜讚 讘讘"讚 讬讛讬讛. 讜讗驻砖专 讘诪"砖 驻"拽 讚诪讙讬诇讛 讗住转专 讬专拽专拽转 讛讬转讛 讻讛讚住 讜讞讜讟 砖诇 讞住讚 诪砖讜讱 注诇讬讛. 讜讛谞讛 讘住讜讙讬讬谉 讻转讜讘 讘砖讬讟讛 诪拽讜讘爪转 讜讝"诇 讻诇 讛讻诇讜转 诪砖讘讞讬谉 讗讜转谉 讻谉 讻诇讛 谞讗讛 讜讞住讜讚讛 驻讬专讜砖 讘注诇转 讞谉 讜讞讜讟 砖诇 讞住讚 诪砖讜讱 注诇讬讛 专砖"讬 诪讛讚讜专讗 拽诪讗. 驻讬' 诇驻讬' 讚讗驻讬' 砖讛讬讗 讻注讜专讛 讗驻砖专 讘讞讜讟 砖诇 讞住讚 讻讚讗诪专讬谞谉 讙讘讬 讗住转专 注讻"诇. 讜讬讚讜注 讚专"讬 讘专 讗诇注讗讬 讛讜讗 讞住讬讚 讜讻诪"砖 讘砖"住 讚讻讬 拽讗诪专 诪注砖讛 讘讞住讬讚 讗' 讛讬讬谞讜 专' 讬讛讜讚讛 讘谉 讘讘讗 讗讜 专' 讬讛讜讚讛 讘专 讗诇注讗讬. 讜讗诪讟讜 诇讛讻讬 讻讚讬 砖诇讗 诇砖拽专 讘讗讜诪专讜 讻诇讛 谞讗讛 讜讞住讜讚讛 谞讟诇 讘讚 讛讚住 诇专诪讜讝 诇讛讚住讛 讛讬讗 讗住转专 砖讛讬转讛 讬专拽专拽转 讻讛讚住 讜讞讜讟 砖诇 讞住讚 诪砖讜讱 注诇讬讛 讜讻谉 讛讜讗 砖讗讜诪专 讻诇讛 谞讗讛 讜讞住讜讚讛 专诪讝 讚讗驻砖专 诇讞讜讟 砖诇 讞住讚 诪砖讜讱 注诇讬讛 讻诪"砖 讘砖讬讟讛 诪拽讜讘爪转:


诪专拽讬讚 讗转诇转 讜讻讜' 讗讛谞讬讗 诇讬讛 砖讜讟讬转讬讛 讜讻讜' 诪讛 砖驻讬专砖 诪讛专砖"讗 诪专拽讬讚 讗转诇转 讻诪讜 讙' 讘谞讬 讗讚诐 讜讛拽砖讛 注诇 驻讬专砖"讬 谞注诇诐 诪诪谞讜 讘"专 驻' 谞"讟 砖讗诪专讜 诪专拽讚 讗转诇转 砖讘砖讬谉 讜讬砖 讗讬讝讛 砖讬谞讜讬 讘讬谉 住讜讙讬讬谉 诇讘"专 讜讬专讜砖' 驻"拽 讚驻讗讛 讜驻' 讻诇 爪诇诪讬诐 讜注诪讚转讬 拽爪转 注诇 讝讛 讘住' 讛拽讟谉 专讗砖 讚讜讚 讚祝 爪"讗 注"讚 讜讚祝 爪"讘. 讜砖诐 讚专讱 讚专砖 驻讬专砖转讬 讛谞讬 转诇转讗 讚砖讜讟讬转讬讛 讜讗诪专讬 诇讛 砖讟讜转讬讛 讜讗诪专讬 诇讛 砖讟转讬讛 诪讗讬 谞驻拽讗 诪讬谞讛 讜诪讛 讟注诐 讻诇 讛住讘专讜转 讛诇诇讜 注"砖:





砖注专讬 转讜专转 讘讘诇

(讬讝 住注"讗) 诪讗讘讜诇讗 讜注讚 住讬讻专讗.鈥斪⒆�' 专砖"讬, 讜诪爪讬谞讜 讙"讻 "住讬讻专讗" 砖诐 注讬专 (注讬' 诇拽诪谉 拽 注"讘 讜讞讜诇讬谉 爪讚 讘).

